CELEX: 32004R0853
Language: el
Date: 2004-04-29 00:00:00
Title: Κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης

30.4.2004           EL              Επίσηµη Εφηµερίδα της Ευρωπαϊκής Ένωσης           L 139/55
                              KΑΝΟΝΙΣΜΟΣ (ΕΚ) Αριθ. 853/2004
              ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
                                      της 29ης Απριλίου 2004
                          για τον καθορισµό ειδικών κανόνων υγιεινής
                                για τα τρόφιµα ζωικής προέλευσης
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 152, παράγραφος 4,
σηµείο β),
την πρόταση της Επιτροπής1,
τη γνώµη της Ευρωπαϊκής Οικονοµικής και Κοινωνικής Επιτροπής 2,
αφού ζητήθηκε η γνώµη της Επιτροπής των Περιφερειών,
Αποφασίζοντας σύµφωνα µε τη διαδικασία του άρθρου 251 της Συνθήκης3,
1
       ΕΕ C 365 Ε, 19.12.2000, σ. 58.
2
       ΕΕ C 155, 29.5.2001, σ. 39.
3
       Γνώµη του Ευρωπαϊκού Κοινοβουλίου της 15ης Μαΐου 2002 (ΕΕ C 180 Ε, 31.7.2003, σ.
       288), κοινή θέση του Συµβουλίου της 27ης Οκτωβρίου 2003 (ΕΕ C 48 Ε, 24.2.2004, σ. 23),
       θέση του Ευρωπαϊκού Κοινοβουλίου της 30ής Μαρτίου 2004 (δεν έχει ακόµη δηµοσιευθεί
       στην Επίσηµη Εφηµερίδα) και απόφαση του Συµβουλίου της 16ης Απριλίου 2004.
 ---pagebreak--- Εκτιµώντας τα εξής:
(1)  Με τον κανονισµό (ΕΚ) αριθ.    /20041, το Ευρωπαϊκό Κοινοβούλιο και το Συµβούλιο
     θέσπισαν γενικούς κανόνες που πρέπει να τηρούν οι υπεύθυνοι επιχειρήσεων τροφίµων για
     την υγιεινή των τροφίµων.
(2)  Ορισµένα τρόφιµα ενδέχεται να παρουσιάζουν ειδικούς κινδύνους για την ανθρώπινη υγεία,
     οι οποίοι απαιτούν τη θέσπιση ειδικών κανόνων υγιεινής. Αυτό συµβαίνει ιδίως για τα
     τρόφιµα ζωικής προέλευσης, στα οποία έχουν διαπιστωθεί συχνά µικροβιολογικοί και
     χηµικοί κίνδυνοι.
(3)  Στο πλαίσιο της κοινής γεωργικής πολιτικής, έχουν εκδοθεί πολλές οδηγίες για τη θέσπιση
     ειδικών υγειονοµικών κανόνων για την παραγωγή και τη διάθεση στην αγορά των προϊόντων
     που απαριθµούνται στο Παράρτηµα Ι της Συνθήκης. Οι υγειονοµικοί αυτοί κανόνες έχουν
     µειώσει τους εµπορικούς φραγµούς για τα συγκεκριµένα προϊόντα, συµβάλλοντας στη
     δηµιουργία της εσωτερικής αγοράς και εξασφαλίζοντας ταυτόχρονα υψηλό επίπεδο
     προστασίας της δηµόσιας υγείας.
(4)  Όσον αφορά τη δηµόσια υγεία, οι κανόνες αυτοί περιλαµβάνουν κοινές αρχές, οι οποίες
     ειδικότερα αφορούν τις ευθύνες των παρασκευαστών και των αρµόδιων αρχών, τις
     απαιτήσεις για τη διάρθρωση, τη λειτουργία και την υγιεινή των εγκαταστάσεων, τις
     διαδικασίες έγκρισης των εγκαταστάσεων, τις απαιτήσεις αποθήκευσης και µεταφοράς και τα
     σήµατα καταλληλότητας.
(5)  Οι αρχές αυτές συνιστούν κοινή βάση για την υγιεινή παραγωγή τροφίµων ζωικής
     προέλευσης, επιτρέποντας την απλούστευση των ισχυουσών οδηγιών.
(6)  Είναι επιθυµητό να επιτευχθεί περαιτέρω απλούστευση µε την εφαρµογή των ίδιων κανόνων,
     όπου είναι σκόπιµο, σε όλα τα προϊόντα ζωικής προέλευσης.
1
     Σελίδα ... της παρούσας ΕΕ.
 ---pagebreak--- (7)  Η απαίτηση του κανονισµού (ΕΚ) αριθ. /2004∗ να θεσπίζουν, να εφαρµόζουν και να
     διατηρούν οι υπεύθυνοι επιχειρήσεων τροφίµων, οι οποίοι σε οποιοδήποτε στάδιο παράγουν,
     µεταποιούν και διανέµουν τρόφιµα µετά την πρωτογενή παραγωγή και εκτελούν συναφείς
     εργασίες, διαδικασίες βασιζόµενες στις αρχές ανάλυσης κινδύνου και κρίσιµων σηµείων
     ελέγχου (HACCP), συµβάλλει επίσης στην απλούστευση.
(8)  Όλα αυτά τα στοιχεία δικαιολογούν την αναδιατύπωση των ειδικών κανόνων υγιεινής που
     περιέχονται στις ισχύουσες οδηγίες.
(9)  Οι κύριοι στόχοι της αναδιατύπωσης είναι η εξασφάλιση υψηλού επιπέδου προστασίας του
     καταναλωτή όσον αφορά την ασφάλεια των τροφίµων, ιδίως µέσω της επιβολής των ίδιων
     κανόνων στους υπευθύνους επιχειρήσεων τροφίµων σε ολόκληρη την Κοινότητα, και η
     εξασφάλιση της ορθής λειτουργίας της εσωτερικής αγοράς προϊόντων ζωικής προέλευσης,
     συµβάλλοντας κατ’ αυτόν τον τρόπο στην επίτευξη των στόχων της κοινής γεωργικής
     πολιτικής.
(10) Είναι αναγκαίο να διατηρηθούν και, όταν απαιτείται για την διασφάλιση της προστασίας των
     καταναλωτών, να καταστούν αυστηρότεροι οι λεπτοµερείς κανόνες υγιεινής για τα προϊόντα
     ζωικής προέλευσης.
(11) Οι κοινοτικοί κανόνες δεν θα πρέπει να εφαρµόζονται ούτε στην πρωτογενή παραγωγή για
     ιδιωτική οικιακή χρήση ούτε στην οικιακή παρασκευή, χειρισµό ή αποθήκευση τροφίµων για
     ιδιωτική οικιακή κατανάλωση. Επίσης, στην περίπτωση απευθείας προµήθειας µικρών
     ποσοτήτων πρωτογενών προϊόντων ή ορισµένων τύπων κρέατος, από τον υπεύθυνο
     επιχείρησης τροφίµων που τα παράγει, στον τελικό καταναλωτή ή σε τοπικό κατάστηµα
     λιανικής πώλησης, είναι σκόπιµο να προστατεύεται η δηµόσια υγεία µέσω του εθνικού
     δικαίου, ιδίως λόγω της στενής σχέσης µεταξύ του παραγωγού και του καταναλωτή.
∗
     Η Υπηρεσία Επισήµων Εκδόσεων θα θέσει τον αριθµό του κανονισµού για την υγιεινή των
     τροφίµων (όπως στην αιτιολογική παράγραφο 1)
 ---pagebreak--- (12) Οι απαιτήσεις του κανονισµού (ΕΚ) αριθ.…/2004* επαρκούν εν γένει για την εξασφάλιση της
     ασφάλειας των τροφίµων σε εγκαταστάσεις που εκτελούν δραστηριότητες λιανικού εµπορίου
     οι οποίες ενέχουν απευθείας πώληση η προµήθεια τροφίµων ζωικής προέλευσης στον τελικό
     καταναλωτή. Ο παρών κανονισµός θα πρέπει να εφαρµόζεται εν γένει στις δραστηριότητες
     χονδρικού εµπορίου (δηλαδή, στις περιπτώσεις που ένα κατάστηµα λιανικού εµπορίου
     πραγµατοποιεί εργασίες που αποσκοπούν στην προµήθεια τροφίµων ζωικής προέλευσης σε
     άλλο κατάστηµα). Ωστόσο, µε την εξαίρεση των ειδικών απαιτήσεων θερµοκρασίας που
     θεσπίζονται µε τον παρόντα κανονισµό, οι απαιτήσεις του κανονισµού (ΕΚ) αριθ. …/2004*
     θα πρέπει να επαρκούν για τις δραστηριότητες χονδρικού εµπορίου που συνίστανται µόνον
     σε αποθήκευση ή µεταφορά.
(13) Τα κράτη µέλη θα πρέπει να διαθέτουν κάποια διακριτική ευχέρεια για να επεκτείνουν ή να
     περιορίζουν, δυνάµει του εθνικού δικαίου, την εφαρµογή των απαιτήσεων του παρόντος
     κανονισµού στο λιανικό εµπόριο. Ωστόσο, τα κράτη µέλη µπορούν να περιορίζουν την
     εφαρµογή τους, µόνον όταν κρίνουν ότι οι απαιτήσεις του κανονισµού (ΕΚ) αριθ. …/2004*
     επαρκούν για την επίτευξη στόχων υγιεινής των τροφίµων και όταν η προµήθεια τροφίµων
     ζωικής προέλευσης από κατάστηµα λιανικής πώλησης σε άλλο κατάστηµα αποτελεί
     περιθωριακή, τοπική και περιορισµένη δραστηριότητα. Συνεπώς, η προµήθεια αυτή θα πρέπει
     να αποτελεί µικρό µόνον µέρος των εργασιών του καταστήµατος· τα προµηθευόµενα
     καταστήµατα θα πρέπει να βρίσκονται στην άµεση γειτονία του· η προµήθεια θα πρέπει να
     αφορά µόνον ορισµένους τύπους προϊόντων ή καταστηµάτων.
*
     Η Υπηρεσία Επισήµων Εκδόσεων θα θέσει τον αριθµό του κανονισµού για την υγιεινή των
     τροφίµων (όπως στην αιτιολογική παράγραφο 1)
 ---pagebreak--- (14) Σύµφωνα µε το άρθρο 10 της Συνθήκης, τα κράτη µέλη πρέπει να λαµβάνουν όλα τα δέοντα
     µέτρα για να εξασφαλίζουν ότι οι υπεύθυνοι επιχειρήσεων τροφίµων τηρούν τις υποχρεώσεις
     που ορίζονται στον παρόντα κανονισµό.
(15) Η ανιχνευσιµότητα των τροφίµων είναι ουσιώδες στοιχείο για την εξασφάλιση της ασφάλειας
     των τροφίµων. Πέραν της συµµόρφωσης προς τους γενικούς κανόνες του κανονισµού (ΕΚ)
     αριθ. 178/20021, οι υπεύθυνοι επιχειρήσεων τροφίµων, οι οποίοι είναι αρµόδιοι για
     εγκαταστάσεις που υπόκεινται σε έγκριση, σύµφωνα µε τον παρόντα κανονισµό, θα πρέπει
     να εξασφαλίζουν ότι όλα τα προϊόντα ζωικής προέλευσης που διαθέτουν στην αγορά φέρουν
     είτε σήµα καταλληλότητας είτε αναγνωριστικό σήµα.
(16) Τα τρόφιµα που εισάγονται στην Κοινότητα πρέπει να τηρούν τις γενικές απαιτήσεις του
     κανονισµού (ΕΚ) αριθ. 178/2002 ή κανόνες ισοδύναµους προς τους κοινοτικούς. Ο παρών
     κανονισµός θεσπίζει ειδικές απαιτήσεις υγιεινής για τα τρόφιµα ζωικής προέλευσης που
     εισάγονται στην Κοινότητα.
1
     Κανονισµός (ΕΚ) αριθ. 178/2002 του Ευρωπαϊκού Κοινοβουλίου και του Συµβουλίου, της
     28ης Ιανουαρίου 2002, για τον καθορισµό των γενικών αρχών και απαιτήσεων της
     νοµοθεσίας για τα τρόφιµα, για την ίδρυση της Ευρωπαϊκής Αρχής για την Ασφάλεια των
     Τροφίµων και τον καθορισµό διαδικασιών σε θέµατα ασφαλείας των τροφίµων (ΕΕ L 31, 1.2.
     2002, σ. 1). Κανονισµός όπως τροποποιήθηκε από τον κανονισµό (ΕΚ) αριθ. 1642/2003 (ΕΕ
     L 245, 29.9.2003, σ. 4)
 ---pagebreak--- (17) Η έκδοση του παρόντος κανονισµού δεν θα πρέπει να µειώσει το επίπεδο προστασίας που
     παρέχεται από τις πρόσθετες εγγυήσεις οι οποίες συµφωνήθηκαν για τη Φινλανδία και τη
     Σουηδία κατά την προσχώρησή τους στην Κοινότητα και οι οποίες επιβεβαιώθηκαν µε τις
     αποφάσεις 94/968/ΕΚ1, 95/50/ΕΚ2, 95/160/ΕΚ3, 95/161/ΕΚ4, 95/168/ΕΚ5, 95/409/ΕΚ6,
     95/410/ΕΚ7 και 95/411/ΕΚ8. Θα πρέπει να προβλέπει µια διαδικασία για την παροχή, κατά τη
     διάρκεια µεταβατικής περιόδου, εγγυήσεων σε οποιοδήποτε κράτος µέλος το οποίο έχει
     εγκεκριµένο εθνικό πρόγραµµα ελέγχου ισοδύναµο, όσον αφορά τα συγκεκριµένα τρόφιµα
     ζωικής προέλευσης, προς τα προγράµµατα που έχουν εγκριθεί για τη Φινλανδία και τη
     Σουηδία. Ο κανονισµός (ΕΚ) αριθ. 2160/2003 του Ευρωπαϊκού Κοινοβουλίου και του
     Συµβουλίου, της 17ης Νοεµβρίου 2003, για τον έλεγχο της σαλµονέλας και άλλων
     τροφιµογενών ζωονοσογόνων παραγόντων 9 προβλέπει ανάλογη διαδικασία για τα ζώντα ζώα
     και τα αυγά για επώαση.
(18) Είναι σκόπιµο οι απαιτήσεις του παρόντος κανονισµού για τη διάρθρωση και την υγιεινή να
     εφαρµόζονται σε όλους τους τύπους εγκαταστάσεων, συµπεριλαµβανοµένων των µικρών
     επιχειρήσεων και των κινητών µονάδων σφαγείου.
1
     ΕΕ L 371, 31.12.1994, σ. 36.
2
     ΕΕ L 53, 9.3.1995, σ. 31.
3
     ΕΕ L 105, 9.5.1995, σ. 40.
4
     ΕΕ L 105, 9.5.1995, σ. 44.
5
     ΕΕ L 109, 16.5.1995, σ. 44.
6
     ΕΕ L 243, 11.10.1995, σ. 21.
7
     ΕΕ L 243, 11.10.1995, σ. 25.
8
     ΕΕ L 243, 11.10.1995, σ. 29.
9
     ΕΕ L 325, 12.12.2003, σ.1.
 ---pagebreak--- (19) Είναι σκόπιµο να υπάρχει ευελιξία για να είναι δυνατόν να συνεχισθεί η χρήση
     παραδοσιακών µεθόδων σε οποιοδήποτε στάδιο παραγωγής, µεταποίησης ή διανοµής
     τροφίµων και για τις διαρθρωτικές απαιτήσεις των εγκαταστάσεων. Η ευελιξία είναι ιδιαίτερα
     σηµαντική σε περιοχές που αντιµετωπίζουν ιδιαίτερους γεωγραφικούς περιορισµούς,
     συµπεριλαµβανοµένων των εξόχως απόκεντρων περιοχών που αναφέρονται στο άρθρο 299,
     παράγραφος 2 της Συνθήκης. Ωστόσο, η ευελιξία δεν θα πρέπει να υπονοµεύει τους στόχους
     υγιεινής των τροφίµων. Επίσης, αφού όλα τα τρόφιµα που παράγονται σύµφωνα µε τους
     κανόνες υγιεινής θα κυκλοφορούν κανονικά σε ολόκληρη την Κοινότητα ελεύθερα, η
     διαδικασία µε την οποία επιτρέπεται στα κράτη µέλη να επιδεικνύουν ευελιξία θα πρέπει να
     είναι πλήρως διαφανής. Θα πρέπει να προβλέπει, όταν αυτό απαιτείται για την επίλυση
     διαφωνιών, τη διεξαγωγή συζήτησης στο πλαίσιο της Μόνιµης Επιτροπής για την Τροφική
     Αλυσίδα και την Υγεία των Ζώων που συστάθηκε µε τον κανονισµό (ΕΚ) αριθ. 178/2002,
     και επίσης ότι η Επιτροπή συντονίζει τη διαδικασία και λαµβάνει τα κατάλληλα µέτρα.
(20) Ο ορισµός του µηχανικώς διαχωρισµένου κρέατος (Μ∆Κ) θα πρέπει να είναι γενικός και να
     καλύπτει όλες τις µεθόδους µηχανικού διαχωρισµού. Λόγω της ταχείας εξέλιξης της
     τεχνολογίας στον τοµέα αυτόν, απαιτείται ένας ευέλικτος ορισµός. Ωστόσο, οι τεχνικές
     απαιτήσεις για το Μ∆Κ θα πρέπει να διαφέρουν ανάλογα µε την αξιολόγηση του κινδύνου
     του προϊόντος που προκύπτει από διάφορες µεθόδους.
(21) Σε όλα τα στάδια παραγωγής, µεταποίησης και διανοµής υπάρχουν αλληλεπιδράσεις µεταξύ
     υπευθύνων επιχειρήσεων τροφίµων, συµπεριλαµβανοµένου του τοµέα των ζωοτροφών, και
     σχέσεις µεταξύ υγείας των ζώων, συνθηκών διαβίωσης των ζώων και ζητηµάτων δηµόσιας
     υγείας. Για το λόγο αυτόν, απαιτείται κατάλληλη επικοινωνία µεταξύ των διαφόρων
     ενδιαφεροµένων σε ολόκληρη την τροφική αλυσίδα, από την πρωτογενή παραγωγή µέχρι το
     λιανικό εµπόριο.
 ---pagebreak--- (22) Προκειµένου να εξασφαλισθεί η κατάλληλη επιθεώρηση των αγρίων θηραµάτων που
     διατίθενται στην κοινοτική αγορά, τα σώµατα και τα εντόσθια των θηραµάτων, θα πρέπει να
     προσκοµίζονται για επίσηµη υγειονοµική επιθεώρηση, µετά τη σφαγή, σε κέντρο διαχείρισης
     θηραµάτων. Εντούτοις, για να διατηρηθούν ορισµένες κυνηγετικές παραδόσεις χωρίς να τεθεί
     σε κίνδυνο η διατροφική ασφάλεια, είναι σκόπιµο να προβλεφθεί η κατάρτιση των κυνηγών
     που διαθέτουν άγρια θηράµατα στην αγορά προς ανθρώπινη κατανάλωση. Αυτό θα πρέπει να
     επιτρέπει στους κυνηγούς να πραγµατοποιούν µια πρώτη εξέταση του άγριου θηράµατος επί
     τόπου. Σε αυτές τις περιπτώσεις, δεν είναι απαραίτητο να επιβάλλεται στους καταρτισµένους
     κυνηγούς να παραδίδουν όλα τα εντόσθια στο κέντρο διαχείρισης θηραµάτων για επιθεώρηση
     µετά τη σφαγή, εάν πραγµατοποίησαν αυτή την αρχική εξέταση και δεν διαπίστωσαν
     ανωµαλίες ή κινδύνους. Εντούτοις, θα πρέπει να είναι δυνατό να θεσπίζονται αυστηρότεροι
     κανόνες στο εσωτερικό των κρατών µελών για να ληφθούν υπόψη συγκεκριµένοι κίνδυνοι.
(23) Ο παρών κανονισµός θα πρέπει να θεσπίσει κριτήρια για το νωπό γάλα εν αναµονή της
     θέσπισης νέων απαιτήσεων για τη διάθεσή του στην αγορά. Τα κριτήρια αυτά θα πρέπει να
     είναι τιµές ενεργοποίησης, πράγµα το οποίο σηµαίνει ότι, σε περίπτωση υπέρβασης, οι
     υπεύθυνοι επιχειρήσεων τροφίµων λαµβάνουν διορθωτικά µέτρα και απευθύνουν
     κοινοποίηση στην αρµόδια αρχή. Τα κριτήρια δεν θα πρέπει να είναι ανώτατες τιµές πέραν
     των οποίων το νωπό γάλα δεν δύναται να διατεθεί στην αγορά. Τούτο σηµαίνει ότι, σε
     ορισµένες περιστάσεις, νωπό γάλα το οποίο δεν ανταποκρίνεται πλήρως στα κριτήρια µπορεί
     να χρησιµοποιείται µε ασφάλεια για κατανάλωση από τον άνθρωπο, εφόσον λαµβάνονται τα
     κατάλληλα µέτρα. Όσον αφορά το νωπό γάλα ή την κρέµα γάλακτος, που προορίζονται για
     άµεση ανθρώπινη κατανάλωση, είναι σκόπιµο να επιτρέπεται σε κάθε κράτος µέλος να
     διατηρήσει ή να θεσπίσει τα κατάλληλα υγειονοµικά µέτρα προκειµένου να εξασφαλισθεί η
     επίτευξη των στόχων του παρόντος κανονισµού στην επικράτειά του.
 ---pagebreak--- (24) Είναι σκόπιµο, το κριτήριο για το νωπό γάλα που χρησιµοποιείται για την παρασκευή
     γαλακτοκοµικών προϊόντων να είναι τριπλάσιο του κριτηρίου που εφαρµόζεται στο νωπό
     γάλα που συλλέγεται στο αγρόκτηµα. Το κριτήριο για το γάλα που χρησιµοποιείται για την
     παρασκευή µεταποιηµένων γαλακτοκοµικών προϊόντων είναι απόλυτη τιµή, ενώ, για το νωπό
     γάλα που συλλέγεται στο αγρόκτηµα, είναι µέση τιµή. Η τήρηση των απαιτήσεων
     θερµοκρασίας του παρόντος κανονισµού δεν σταµατά την ανάπτυξη των βακτηρίων κατά τη
     µεταφορά και την αποθήκευση.
(25) Η παρούσα αναδιατύπωση σηµαίνει ότι οι υφιστάµενοι κανόνες υγιεινής µπορούν να
     καταργηθούν. Αυτό επιτυγχάνεται µε την οδηγία 2004/…/ΕΚ του Ευρωπαϊκού Κοινοβουλίου
     και του Συµβουλίου, της ...., για την κατάργηση ορισµένων οδηγιών σχετικά µε την υγιεινή
     των τροφίµων και τους υγειονοµικούς όρους για την παραγωγή και τη διάθεση στην αγορά
     ορισµένων προϊόντων ζωικής προέλευσης που προορίζονται για ανθρώπινη κατανάλωση 1.
(26) Επιπλέον, οι κανόνες του παρόντος κανονισµού οι οποίοι αφορούν τα αυγά αντικαθιστούν
     τους κανόνες της απόφασης 94/371/ΕΚ του Συµβουλίου, της 20ής Ιουνίου 1994, µε την οποία
     θεσπίζονται ορισµένοι ειδικοί υγειονοµικοί όροι όσον αφορά τη διάθεση στην αγορά
     ορισµένων ειδών αυγών2, την οποία καθιστά άνευ αντικειµένου η κατάργηση του
     Παραρτήµατος ΙΙ της οδηγίας 92/118/ΕΚ 3.
(27) Η κοινοτική νοµοθεσία για την υγιεινή των τροφίµων θα πρέπει να βασίζεται σε
     επιστηµονικές γνωµοδοτήσεις. Προς τούτο, θα πρέπει να ζητείται η γνώµη της Ευρωπαϊκής
     Αρχής για την Ασφάλεια των Τροφίµων, οσάκις απαιτείται.
1
     Σελίδα ... της παρούσας ΕΕ.
2
     ΕΕ L 168, 2.7.1994, σ. 34.
3
     Οδηγία 92/118/ΕΟΚ του Συµβουλίου, της 17ης ∆εκεµβρίου 1992, για τον καθορισµό των
     όρων υγειονοµικού ελέγχου καθώς και των υγειονοµικών όρων που διέπουν το εµπόριο και
     τις εισαγωγές στην Κοινότητα προϊόντων που δεν υπόκεινται, όσον αφορά τους
     προαναφερόµενους όρους, στις ειδικές κοινοτικές ρυθµίσεις που αναφέρονται στο κεφάλαιο Ι
     του Παραρτήµατος Α της οδηγίας 89/662/ΕΟΚ και, όσον αφορά τους παθογόνους
     παράγοντες, της οδηγίας 90/425/ΕΟΚ (ΕΕ L 362 της 15.3.1993, σ. 49). Οδηγία η οποία
     τροποποιήθηκε τελευταία µε τον κανονισµό (ΕΚ) αριθ.445/2004 της Επιτροπής (ΕΕ L 72,
     11.3.2004, σ. 60).
 ---pagebreak--- (28) Για να ληφθεί υπόψη η πρόοδος της τεχνολογίας και της επιστήµης, θα πρέπει να
     εξασφαλίζεται στενή και ουσιαστική συνεργασία µεταξύ της Επιτροπής και των κρατών
     µελών στο πλαίσιο της Μόνιµης Επιτροπής για την Τροφική Αλυσίδα και την Υγεία των
     Ζώων.
(29) Οι απαιτήσεις του παρόντος κανονισµού δεν θα πρέπει να τεθούν σε εφαρµογή έως ότου
     αρχίσουν να ισχύουν όλα τα µέρη της νέας νοµοθεσίας για την υγιεινή των τροφίµων. Είναι
     επίσης σκόπιµο να προβλεφθεί η πάροδος τουλάχιστον 18 µηνών µεταξύ της έναρξης ισχύος
     και της εφαρµογής των νέων κανόνων, προκειµένου να δοθεί ο απαιτούµενος χρόνος
     προσαρµογής στις θιγόµενες βιοµηχανίες.
(30) Τα µέτρα που απαιτούνται για την εφαρµογή του παρόντος κανονισµού θα πρέπει να
     θεσπισθούν σύµφωνα µε την απόφαση 1999/468/EΚ του Συµβουλίου, της 28ης Ιουνίου 1999,
     για τον καθορισµό των όρων άσκησης των εκτελεστικών αρµοδιοτήτων που ανατίθενται στην
     Επιτροπή1,
1
     ΕΕ L 184, 17.7.1999, σ. 23.
 ---pagebreak--- ΕΞΕ∆ΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
                                        ΚΕΦΑΛΑΙΟ Ι
                                   ΓΕΝΙΚΕΣ ∆ΙΑΤΑΞΕΙΣ
                                          Άρθρο 1
                                      Πεδίο εφαρµογής
1.   Ο παρών κανονισµός θεσπίζει ειδικούς κανόνες για τους υπεύθυνους επιχειρήσεων τροφίµων
όσον αφορά την υγιεινή των τροφίµων ζωικής προέλευσης. Οι κανόνες αυτοί συµπληρώνουν τους
κανόνες του κανονισµού (ΕΚ) αριθ. …/2004 *. Εφαρµόζονται στα µη µεταποιηµένα και στα
µεταποιηµένα προϊόντα ζωικής προέλευσης.
2.   Εκτός εάν προβλέπεται ρητώς το αντίθετο, ο παρών κανονισµός δεν εφαρµόζεται στα
τρόφιµα που περιέχουν τόσο προϊόντα φυτικής προέλευσης όσο και µεταποιηµένα προϊόντα ζωικής
προέλευσης. Εντούτοις, τα µεταποιηµένα προϊόντα ζωικής προέλευσης που χρησιµοποιούνται για
την προετοιµασία των τροφίµων αυτών πρέπει να λαµβάνονται και να υφίστανται µεταχείριση
σύµφωνα µε τις απαιτήσεις του παρόντος κανονισµού.
3.   Ο παρών κανονισµός δεν εφαρµόζεται :
(α)  στην πρωτογενή παραγωγή τροφίµων για ιδιωτική οικιακή χρήση,
(β)  στην οικιακή παρασκευή, τον χειρισµό ή την αποθήκευση τροφίµων για ιδιωτική οικιακή
     κατανάλωση,
*
     Η Υπηρεσία Επισήµων Εκδόσεων θα θέσει τον αριθµό του κανονισµού για την υγιεινή των
     τροφίµων.
 ---pagebreak--- (γ)  στην άµεση προµήθεια, από τον παραγωγό, µικρών ποσοτήτων πρωτογενών προϊόντων στον
     τελικό καταναλωτή ή σε τοπικά καταστήµατα λιανικής πώλησης που εφοδιάζουν απευθείας
     τον τελικό καταναλωτή,
(δ)  στην άµεση προµήθεια, από τον παραγωγό στον τελικό καταναλωτή ή σε τοπικά
     καταστήµατα λιανικής πώλησης που προµηθεύουν το κρέας αυτό στον τελικό καταναλωτή
     ως νωπό κρέας, µικρών ποσοτήτων κρέατος πουλερικών και λαγοµόρφων που σφάζονται στο
     αγρόκτηµα,
(ε)  στους κυνηγούς που προµηθεύουν µικρές ποσότητες αγρίων θηραµάτων ή κρέατος αγρίων
     θηραµάτων απευθείας στον τελικό καταναλωτή ή σε τοπικά καταστήµατα λιανικής πώλησης
     που εφοδιάζουν απευθείας τον τελικό καταναλωτή.
4.   Τα κράτη µέλη θεσπίζουν, σύµφωνα µε το εθνικό τους δίκαιο, κανόνες που διέπουν τις
δραστηριότητες και τα πρόσωπα της παραγράφου 3, στοιχεία (γ), (δ) και (ε). Οι εν λόγω εθνικοί
κανόνες εξασφαλίζουν την επίτευξη των στόχων του παρόντος κανονισµού.
5.   (α)   Εκτός εάν ορίζεται ρητώς το αντίθετο, ο παρών κανονισµός δεν εφαρµόζεται στο
           λιανικό εµπόριο.
     (β)   Ωστόσο, ο παρών κανονισµός εφαρµόζεται στο λιανικό εµπόριο, όταν οι εργασίες
           εκτελούνται µε σκοπό την προµήθεια τροφίµων ζωικής προέλευσης σε άλλη
           εγκατάσταση, εκτός εάν:
           (i)   οι εργασίες συνίστανται µόνον στην αποθήκευση ή τη µεταφορά, οπότε ισχύουν
                 οι ειδικές απαιτήσεις θερµοκρασίας του Παραρτήµατος ΙΙΙ, ή
           (ii)  τα τρόφιµα ζωικής προέλευσης διατίθενται από την εγκατάσταση λιανικού
                 εµπορίου µόνον σε άλλες εγκαταστάσεις λιανικού εµπορίου και, σύµφωνα µε το
                 εθνικό δίκαιο, η προµήθεια αυτή συνιστά περιθωριακή, τοπική και περιορισµένη
                 δραστηριότητα.
 ---pagebreak---       (γ)   Τα κράτη µέλη µπορούν να θεσπίζουν εθνικά µέτρα για την εφαρµογή των απαιτήσεων
            του παρόντος κανονισµού σε εγκαταστάσεις λιανικού εµπορίου της επικράτειάς τους
            στις οποίες δεν θα εφαρµοζόταν σύµφωνα µε τα σηµεία (α) και (β).
6.    Ο παρών κανονισµός εφαρµόζεται µε την επιφύλαξη:
(α)   των σχετικών διατάξεων για την υγεία των ζώων και των ανθρώπων, συµπεριλαµβανοµένων
      των αυστηρότερων κανόνων που θεσπίζονται για την πρόληψη, τον έλεγχο και την εξάλειψη
      ορισµένων µεταδοτικών σπογγωδών εγκεφαλοπαθειών,
(β)   των απαιτήσεων καλής διαβίωσης των ζώων, και
(γ)   των απαιτήσεων που αφορούν την ταυτοποίηση των ζώων και την ανιχνευσιµότητα των
      προϊόντων ζωικής προέλευσης.
                                            Άρθρο 2
                                            Ορισµοί
Για τους σκοπούς του παρόντος κανονισµού ισχύουν οι ακόλουθοι ορισµοί:
1)    οι ορισµοί που περιλαµβάνονται στον κανονισµό (ΕΚ) αριθ. 178/2002,
2)    οι ορισµοί που περιλαµβάνονται στον κανονισµό (ΕΚ) αριθ. …/ 2004 *,
3)    οι ορισµοί που περιλαµβάνονται στο Παράρτηµα Ι, και
4)    οι τυχόν τεχνικοί ορισµοί που περιλαµβάνονται στα Παραρτήµατα ΙΙ και ΙΙΙ.
*
      Η Υπηρεσία Επισήµων Εκδόσεων θα θέσει τον αριθµό του κανονισµού για την υγιεινή των
      τροφίµων.
 ---pagebreak---                                           ΚΕΦΑΛΑΙΟ ΙΙ
              ΥΠΟΧΡΕΩΣΕΙΣ ΤΩΝ ΥΠΕΥΘΥΝΩΝ ΕΠΙΧΕΙΡΗΣΕΩΝ ΤΡΟΦΙΜΩΝ
                                             Άρθρο 3
                                       Γενικές υποχρεώσεις
1.    Οι υπεύθυνοι επιχειρήσεων τροφίµων πρέπει να τηρούν τις σχετικές διατάξεις των
Παραρτηµάτων ΙΙ και ΙΙΙ.
2.    Οι υπεύθυνοι επιχειρήσεων τροφίµων δεν χρησιµοποιούν άλλες ουσίες πλην του πόσιµου
νερού – ή, στην περίπτωση που ο κανονισµός (ΕΚ) αριθ. …/2004 *ή ο παρών κανονισµός
επιτρέπουν τη χρήση του, καθαρού νερού - για την εξάλειψη επιφανειακής µόλυνσης από προϊόντα
ζωικής προέλευσης, εκτός εάν η χρήση της συγκεκριµένης ουσίας έχει εγκριθεί σύµφωνα µε τη
διαδικασία του άρθρου 12, παράγραφος 2. Οι υπεύθυνοι επιχειρήσεων τροφίµων πρέπει επίσης να
τηρούν όλους τους όρους χρήσης οι οποίοι µπορεί να θεσπισθούν σύµφωνα µε την ίδια διαδικασία.
Η χρήση εγκεκριµένης ουσίας δεν επηρεάζει την υποχρέωση του υπευθύνου επιχείρησης τροφίµων
να τηρεί τις απαιτήσεις του παρόντος κανονισµού.
                                             Άρθρο 4
                             Καταχώρηση και έγκριση εγκαταστάσεων
1.    Οι υπεύθυνοι επιχειρήσεων τροφίµων διαθέτουν στην αγορά προϊόντα ζωικής προέλευσης
που έχουν παραχθεί στην Κοινότητα, µόνον εφόσον τα προϊόντα αυτά έχουν παρασκευασθεί και
υποστεί χειρισµούς αποκλειστικά σε εγκαταστάσεις:
(α)   οι οποίες πληρούν τις σχετικές απαιτήσεις του κανονισµού (ΕΚ) αριθ. …/2004 *, των
      Παραρτηµάτων ΙΙ και ΙΙΙ του παρόντος κανονισµού και άλλες σχετικές απαιτήσεις της
      νοµοθεσίας περί τροφίµων, και
*
      Η Υπηρεσία Επισήµων Εκδόσεων θα θέσει τον αριθµό του κανονισµού για την υγιεινή των
      τροφίµων.
 ---pagebreak--- (β)   τις οποίες η αρµόδια αρχή έχει καταχωρήσει ή, οσάκις απαιτείται βάσει της παραγράφου 2,
      εγκρίνει.
2.    Με την επιφύλαξη του άρθρου 6, παράγραφος 3 του κανονισµού (ΕΚ) αριθ. …/2004*, οι
εγκαταστάσεις που χειρίζονται τα συγκεκριµένα προϊόντα ζωικής προέλευσης, για τα οποία το
Παράρτηµα ΙΙΙ θεσπίζει απαιτήσεις, λειτουργούν µόνον αφού εγκριθούν από την αρµόδια αρχή,
σύµφωνα µε την παράγραφο 3 του παρόντος άρθρου, πλην των εγκαταστάσεων στις οποίες
πραγµατοποιείται µόνον:
(α)   πρωτογενής παραγωγή,
(β)   µεταφορά,
(γ)   αποθήκευση προϊόντων για τα οποία δεν απαιτούνται συνθήκες ελεγχόµενης θερµοκρασίας, ή
(δ)   εργασίες λιανικού εµπορίου άλλες από εκείνες στις οποίες εφαρµόζεται ο παρών κανονισµός
      σύµφωνα µε το άρθρο 1, παράγραφος 5, σηµείο β).
3.    Μια εγκατάσταση, η οποία υπόκειται σε έγκριση σύµφωνα µε την παράγραφο 2 δεν µπορεί
να λειτουργεί εκτός εάν η αρµόδια αρχή, σύµφωνα µε τον κανονισµό (ΕΚ) αριθ. …/2004 του
Ευρωπαϊκού Κοινοβουλίου και του Συµβουλίου, της…, για τον καθορισµό ειδικών διατάξεων για
την οργάνωση των επίσηµων ελέγχων στα προϊόντα ζωικής προέλευσης που προορίζονται για
κατανάλωση από τον άνθρωπο1:
(α)   της έχει χορηγήσει έγκριση λειτουργίας µετά από επιτόπου επιθεώρηση, ή
(β)   της έχει χορηγήσει έγκριση λειτουργίας υπό όρους .
*
      Η Υπηρεσία Επισήµων Εκδόσεων θα θέσει τον αριθµό του κανονισµού για την υγιεινή των
      τροφίµων.
1
      Σελίδα .....της παρούσας ΕΕ.
 ---pagebreak--- 4.    Οι υπεύθυνοι επιχειρήσεων τροφίµων συνεργάζονται µε τις αρµόδιες αρχές σύµφωνα µε τον
κανονισµό (ΕΚ) αριθ.…/2004 *. Συγκεκριµένα, οι υπεύθυνοι επιχειρήσεων τροφίµων
εξασφαλίζουν ότι µια εγκατάσταση παύει να λειτουργεί εάν η αρµόδια αρχή αποσύρει την έγκρισή
της ή, στην περίπτωση έγκρισης υπό όρους, δεν την παρατείνει ή δεν χορηγήσει πλήρη έγκριση.
5.    Το παρόν άρθρο δεν εµποδίζει µια εγκατάσταση να διαθέτει τρόφιµα στην αγορά µεταξύ της
ηµεροµηνίας εφαρµογής του παρόντος κανονισµού και της πρώτης επόµενης επιθεώρησης από την
αρµόδια αρχή, εάν η εγκατάσταση:
(α)   υπόκειται σε έγκριση βάσει της παραγράφου 2 και διέθεσε προϊόντα ζωικής προέλευσης στην
      αγορά σύµφωνα µε την κοινοτική νοµοθεσία αµέσως πριν από τη θέση σε εφαρµογή του
      παρόντος κανονισµού, ή
(β)   ανήκει σε κατηγορία για την οποία δεν απαιτείτο έγκριση πριν από την εφαρµογή του
      παρόντος κανονισµού.
*
      Η Υπηρεσία Επισήµων Εκδόσεων θα θέσει τον αριθµό του κανονισµού για την οργάνωση
      των επισήµων ελέγχων (βλ. άρθρο 4 παρ. 3).
 ---pagebreak---                                            Άρθρο 5
                           Σήµανση καταλληλότητας και αναγνώρισης
1.   Οι υπεύθυνοι επιχειρήσεων τροφίµων διαθέτουν στην αγορά προϊόντα ζωικής προέλευσης τα
οποία διακινούνται σε εγκατάσταση η οποία υπόκειται σε έγκριση σύµφωνα µε το άρθρο 4
παράγραφος 2, µόνον εάν:
(α)  φέρουν σήµα καταλληλότητας που επιτίθεται σύµφωνα µε τον κανονισµό (ΕΚ) αριθ.
     …/2004* , ή
(β)  όταν ο κανονισµός αυτός δεν προβλέπει την επίθεση σήµατος καταλληλότητας, φέρουν
     αναγνωριστικό σήµα το οποίο επιτίθεται σύµφωνα µε το Παράρτηµα ΙΙ, Τµήµα Ι του
     παρόντος κανονισµού.
2.   Οι υπεύθυνοι επιχειρήσεων τροφίµων δύνανται να επιθέτουν αναγνωριστικό σήµα σε ένα
προϊόν ζωικής προέλευσης, µόνον εάν το προϊόν έχει παρασκευαστεί σύµφωνα µε τον παρόντα
κανονισµό σε εγκαταστάσεις που πληρούν τις απαιτήσεις του άρθρου 4.
3.   Οι υπεύθυνοι επιχειρήσεων τροφίµων δεν δύνανται να αφαιρούν από το κρέας σήµα
καταλληλότητας που έχει επιτεθεί σύµφωνα µε τον κανονισµό (ΕΚ) αριθ. …/2004∗, εκτός εάν το
τεµαχίζουν ή το µεταποιούν ή το επεξεργάζονται κατ’ άλλο τρόπο.
∗
     Η Υπηρεσία Επισήµων Εκδόσεων θα θέσει τον αριθµό του κανονισµού για την οργάνωση
     των επισήµων ελέγχων
 ---pagebreak---                                            Άρθρο 6
                           Εξωκοινοτικά προϊόντα ζωικής προέλευσης
1.   Οι υπεύθυνοι επιχειρήσεων τροφίµων που εισάγουν προϊόντα ζωικής προέλευσης από τρίτες
χώρες φροντίζουν ώστε οι εισαγωγές να πραγµατοποιούνται µόνον εφόσον:
(α)  Η τρίτη χώρα αποστολής περιλαµβάνεται σε κατάλογο τρίτων χωρών από τις οποίες
     επιτρέπεται η εισαγωγή του συγκεκριµένου προϊόντος, ο οποίος καταρτίζεται σύµφωνα µε το
                                            *
     άρθρο 11 του κανονισµού (ΕΚ) αριθ. [     ]/2004·
(β)  (i)   ανάλογα µε την περίπτωση, η εγκατάσταση από την οποία αποστέλλεται το προϊόν, και
           στην οποία αυτό έχει παραχθεί ή παρασκευαστεί, περιέχεται σε κατάλογο
           εγκαταστάσεων από τις οποίες επιτρέπεται η εισαγωγή του συγκεκριµένου προϊόντος, ο
           οποίος καταρτίζεται σύµφωνα µε το άρθρο 12 του κανονισµού (ΕΚ) αριθ. [...*]/2004·
     (ii)  στην περίπτωση του νωπού κρέατος, του κιµά, των παρασκευασµάτων κρέατος και των
           προϊόντων µε βάση το κρέας και του µηχανικώς διαχωρισµένου κρέατος, το προϊόν έχει
           παραχθεί από κρέας που λαµβάνεται σε σφαγεία και εργαστήρια τεµαχισµού τα οποία
           περιέχονται σε καταλόγους που καταρτίζονται και ενηµερώνονται σύµφωνα µε το
           άρθρο 12 του κανονισµού (ΕΚ) αριθ. [...*]/2004 ή σε εγκεκριµένες κοινοτικές
           εγκαταστάσεις, και
     (iii) ανάλογα µε την περίπτωση, στην περίπτωση των ζώντων δίθυρων µαλακίων, των
           εχινοδέρµων, των χιτωνοφόρων και των θαλάσσιων γαστεροπόδων, η ζώνη παραγωγής
           περιέχεται σε κατάλογο ο οποίος καταρτίζεται σύµφωνα µε το άρθρο 13 του
           προαναφερόµενου κανονισµού·
*
     Η Υπηρεσία Επίσηµων Εκδόσεων θα προσθέσει τον επίσηµο αριθµό του κανονισµού για την
     οργάνωση των επίσηµων ελέγχων.
 ---pagebreak--- (γ)   το προϊόν πληροί:
      (i)    τις απαιτήσεις του παρόντος κανονισµού, συµπεριλαµβανοµένων των απαιτήσεων του
             άρθρου 5 για τη σήµανση καταλληλότητας και αναγνώρισης,
      (ii)   τις απαιτήσεις του κανονισµού (ΕΚ) αριθ. [...*]/2004, και
      (iii) τυχόν όρους εισαγωγής που θεσπίζονται σύµφωνα µε την κοινοτική νοµοθεσία η οποία
             διέπει τους ελέγχους εισαγωγής προϊόντων ζωικής προέλευσης, και
(δ)   τηρούνται, ανάλογα µε την περίπτωση, οι απαιτήσεις του άρθρου 14 του κανονισµού (ΕΚ)
      [**]/2004 σχετικά µε τα πιστοποιητικά και τα έγγραφα.
2.    Κατά παρέκκλιση από την παράγραφο 1, η εισαγωγή αλιευτικών προϊόντων επιτρέπεται
επίσης σύµφωνα µε τις ειδικές διατάξεις του άρθρου 15 του κανονισµού (ΕΚ) αριθ. [ **]/2004.
3.    Οι υπεύθυνοι επιχειρήσεων τροφίµων που εισάγουν προϊόντα ζωικής προέλευσης µεριµνούν
ώστε:
(α)   τα προϊόντα να είναι διαθέσιµα προς έλεγχο κατά την εισαγωγή σύµφωνα µε την οδηγία
      97/78/ΕΚ, 1
*
      Η Υπηρεσία Επίσηµων Εκδόσεων θα προσθέσει τον επίσηµο αριθµό του κανονισµού για την
      υγιεινή των τροφίµων.
**
      Η Υπηρεσία Επίσηµων Εκδόσεων θα προσθέσει τον επίσηµο αριθµό του κανονισµού για την
      οργάνωση επίσηµων ελέγχων.
1
      Οδηγία 97/78/ΕΚ, της 18ης ∆εκεµβρίου 1997, για τον καθορισµό των αρχών οργάνωσης των
      κτηνιατρικών ελέγχων των προϊόντων που εισάγονται στην Κοινότητα από τρίτες χώρες
      (ΕΕ L 24, 30.1.1998, σ. 9). Οδηγία όπως τροποποιήθηκε από την Πράξη Προσχώρησης 2003.
 ---pagebreak--- (β)   η εισαγωγή να τηρεί τις απαιτήσεις της οδηγίας 2002/99/ΕΚ 1, και
(γ)   οι εργασίες υπό τον έλεγχό τους, οι οποίες διενεργούνται µετά την εισαγωγή, να
      πραγµατοποιούνται σύµφωνα µε τις απαιτήσεις του Παραρτήµατος ΙΙΙ.
4.    Οι υπεύθυνοι επιχειρήσεων τροφίµων οι οποίοι εισάγουν τρόφιµα που περιέχουν τόσο
προϊόντα φυτικής προέλευσης όσο και µεταποιηµένα προϊόντα φυτικής προέλευσης µεριµνούν
ώστε τα µεταποιηµένα προϊόντα ζωικής προέλευσης που περιέχονται στα τρόφιµα αυτά να τηρούν
τις απαιτήσεις των παραγράφων 1 έως 3. Πρέπει να είναι σε θέση να αποδεικνύουν ότι το έχουν
πράξει (π.χ. µε την προσκόµιση κατάλληλων εγγράφων ή πιστοποιητικών τα οποία δεν χρειάζεται
να έχουν τη µορφή που ορίζεται στην παράγραφο 1, σηµείο δ)).
                                          ΚΕΦΑΛΑΙΟ ΙΙΙ
                                            ΕΜΠΟΡΙΑ
                                             Άρθρο 7
                                             Έγγραφα
1.    Όταν απαιτείται σύµφωνα µε το Παράρτηµα ΙΙ ή ΙΙΙ, οι υπεύθυνοι επιχειρήσεων τροφίµων
εξασφαλίζουν ότι τα φορτία προϊόντων ζωικής προέλευσης συνοδεύονται από τα κατάλληλα
πιστοποιητικά ή άλλα έγγραφα.
2.    Σύµφωνα µε τη διαδικασία του άρθρου 12, παράγραφος 2:
(α)   είναι δυνατόν να εκπονούνται υποδείγµατα εγγράφων, και
(β)   είναι δυνατόν να προβλέπεται διάταξη για τη χρήση ηλεκτρονικών εγγράφων.
1
      Οδηγία 2002/99/ΕΚ του Συµβουλίου, της 16ης ∆εκεµβρίου 2002, για τους κανόνες
      υγειονοµικού ελέγχου που διέπουν την παραγωγή, µεταποίηση, διανοµή και εισαγωγή
      προϊόντων ζωικής προέλευσης που προορίζονται για ανθρώπινη κατανάλωση (ΕΕ L 18,
      23.1.2003, σ. 11).
 ---pagebreak---                                             Άρθρο 8
                                        Ειδικές εγγυήσεις
1.     Οι υπεύθυνοι επιχειρήσεων τροφίµων που προτίθενται να διαθέσουν τα ακόλουθα τρόφιµα,
ζωικής προέλευσης, στην αγορά της Σουηδίας ή της Φινλανδίας, πρέπει να τηρούν τους κανόνες
της παραγράφου 2 όσον αφορά τη σαλµονέλα:
(α)    κρέας βοοειδών και χοίρων, συµπεριλαµβανοµένου του κιµά µε εξαίρεση τα
       παρασκευάσµατα κρέατος και το Μ∆Κ,
(β)    κρέας πουλερικών των εξής ειδών: κατοικίδιες όρνιθες, γαλοπούλες, φραγκόκοτες, πάπιες και
       χήνες, συµπεριλαµβανοµένου του κιµά µε εξαίρεση τα παρασκευάσµατα κρέατος και το
       Μ∆Κ, και
(γ)    αυγά.
2. (α) Στην περίπτωση κρέατος βοοειδών και χοίρων και κρέατος πουλερικών , δείγµατα των
        φορτίων πρέπει να έχουν ληφθεί στην εγκατάσταση αποστολής και να έχουν υποβληθεί σε
        µικροβιολογική δοκιµή µε αρνητικά αποτελέσµατα σύµφωνα µε την κοινοτική νοµοθεσία.
    (β) Εάν πρόκειται για αυγά, τα κέντρα συσκευασίας εγγυώνται ότι τα φορτία προέρχονται από
        σµήνη τα οποία υποβλήθηκαν σε µικροβιολογική δοκιµή µε αρνητικά αποτελέσµατα
        σύµφωνα µε την κοινοτική νοµοθεσία.
 ---pagebreak--- (γ)  Στην περίπτωση κρέατος βοοειδών και χοίρων, η δοκιµή που αναφέρεται στο σηµείο (α)
     δεν χρειάζεται να διενεργείται για φορτία που προορίζονται για εγκατάσταση προκειµένου
     να παστεριωθούν, να αποστειρωθούν ή να υποβληθούν σε επεξεργασία µε παρόµοια
     αποτελέσµατα. Εάν πρόκειται για αυγά, η δοκιµή που αναφέρεται στο σηµείο (β) δεν
     χρειάζεται να διενεργείται για φορτία που προορίζονται για την παρασκευή
     µεταποιηµένων προϊόντων µε µέθοδο που εγγυάται την εξάλειψη της σαλµονέλας.
(δ)  Οι δοκιµές που αναφέρονται στα σηµεία (α) και (β) δεν χρειάζεται να διενεργούνται για
     τρόφιµα που προέρχονται από εγκατάσταση η οποία υπόκειται σε πρόγραµµα ελέγχου το
     οποίο αναγνωρίζεται, όσον αφορά τα συγκεκριµένα τρόφιµα ζωικής προέλευσης και
     σύµφωνα µε τη διαδικασία του άρθρου 12, παράγραφος 2, ως ισοδύναµο προς το
     πρόγραµµα που έχει εγκριθεί για τη Σουηδία και τη Φινλανδία.
 (ε) Το κρέας βοοειδών και χοίρων και το κρέας πουλερικών πρέπει να συνοδεύεται από
     εµπορικό έγγραφο ή πιστοποιητικό, σύµφωνο προς το υπόδειγµα που καθορίζει η
     κοινοτική νοµοθεσία, στο οποίο δηλώνεται ότι:
     (i)   οι δοκιµές που αναφέρονται στο σηµείο (α) έχουν διεξαχθεί, µε αρνητικά
           αποτελέσµατα, ή
     (ii)  το κρέας προορίζεται για έναν από τους σκοπούς που αναφέρονται στο σηµείο γ), ή
     (iii) το κρέας προέρχεται από εγκατάσταση που καλύπτεται από το σηµείο (δ).
(στ) Εάν πρόκειται για αυγά, το φορτίο πρέπει να συνοδεύεται από πιστοποιητικό µε το οποίο
     δηλώνεται ότι οι δοκιµές που αναφέρονται στο σηµείο (β) έχουν διεξαχθεί µε αρνητικά
     αποτελέσµατα, ή ότι τα αυγά προορίζονται για χρήση που αναφέρεται στο σηµείο (γ).
 ---pagebreak--- 3.    Σύµφωνα µε τη διαδικασία του άρθρου 12 παράγραφος 2:
(α)   είναι δυνατόν να επικαιροποιούνται οι απαιτήσεις των παραγράφων 1 και 2 προκειµένου να
      λαµβάνονται υπόψη ιδίως οι µεταβολές των προγραµµάτων ελέγχου των κρατών µελών ή η
      θέσπιση µικροβιολογικών κριτηρίων σύµφωνα µε τον κανονισµό (ΕΚ) αριθ. …/2003 *, και
(β)   οι κανόνες που θεσπίζονται από την παράγραφο 2 για οποιοδήποτε από τα τρόφιµα που
      αναφέρονται στην παράγραφο 1, είναι δυνατόν να επεκτείνονται, πλήρως ή εν µέρει, σε
      οποιοδήποτε κράτος µέλος ή περιοχή κράτους µέλους που έχει πρόγραµµα ελέγχου
      αναγνωρισµένο ως ισοδύναµο προς εκείνο που έχει εγκριθεί για τη Σουηδία και τη Φινλανδία
      όσον αφορά τα συγκεκριµένα τρόφιµα ζωικής προέλευσης.
4.    Για τους σκοπούς του παρόντος άρθρου, ως «πρόγραµµα ελέγχου» νοείται πρόγραµµα
ελέγχου που έχει εγκριθεί σύµφωνα µε τον κανονισµό (ΕΚ) αριθ2160/2003.
                                        ΚΕΦΑΛΑΙΟ ΙV
                                     ΤΕΛΙΚΕΣ ∆ΙΑΤΑΞΕΙΣ
                                             Άρθρο 9
                           Εκτελεστικά µέτρα και µεταβατικές ρυθµίσεις
Τα εκτελεστικά µέτρα και οι µεταβατικές ρυθµίσεις µπορούν να θεσπίζονται σύµφωνα µε τη
διαδικασία του άρθρου 12, παράγραφος 2.
*
      Η Υπηρεσία Επισήµων Εκδόσεων θα θέσει τον αριθµό του κανονισµού για την υγιεινή των
      τροφίµων.
 ---pagebreak---                                            Άρθρο 10
                    Τροποποίηση και προσαρµογή των Παραρτηµάτων ΙΙ και ΙΙΙ
1.    Τα Παραρτήµατα ΙΙ και ΙΙΙ είναι δυνατόν να καταργούνται, να τροποποιούνται, να
προσαρµόζονται ή να ενηµερώνονται σύµφωνα µε τη διαδικασία του άρθρου 12 παράγραφος 2,
λαµβανοµένων υπόψη:
(α)   της εξέλιξης των οδηγών ορθής πρακτικής,
(β)   της πείρας που αποκτάται από την εφαρµογή των συστηµάτων βάσει της ΗACCP, σύµφωνα
      µε το άρθρο 5 του κανονισµού (ΕΚ) αριθ. .../2004*,
(γ)   των τεχνολογικών εξελίξεων και των πρακτικών τους συνεπειών, καθώς και των προσδοκιών
      των καταναλωτών ως προς τη σύσταση των τροφίµων,
(δ)   των επιστηµονικών γνωµατεύσεων, ιδίως των νέων εκτιµήσεων κινδύνου,
(ε)   µικροβιολογικών κριτηρίων και κριτηρίων θερµοκρασίας για τα τρόφιµα,
(στ) των αλλαγών των µορφών κατανάλωσης.
2.    Εξαιρέσεις από τα Παραρτήµατα ΙΙ και ΙΙΙ είναι δυνατόν να προβλέπονται σύµφωνα µε τη
διαδικασία του άρθρου 12 παράγραφος 2, υπό την προϋπόθεση ότι οι εξαιρέσεις αυτές δεν θίγουν
την επίτευξη των στόχων του παρόντος κανονισµού.
 ---pagebreak--- 3.     Τα κράτη µέλη δύνανται, χωρίς να τίθεται σε κίνδυνο η επίτευξη των στόχων του παρόντος
κανονισµού, να θεσπίζουν σύµφωνα µε τις παραγράφους 4 έως 8, εθνικά µέτρα για την
προσαρµογή των απαιτήσεων που καθορίζονται στο Παράρτηµα ΙΙΙ.
4. (α) Τα εθνικά µέτρα της παραγράφου 3 έχουν ως στόχο:
        (i) Τη διευκόλυνση της συνεχούς χρήσης παραδοσιακών µεθόδων σε οποιοδήποτε στάδιο
             παραγωγής, µεταποίησης ή διανοµής τροφίµων· ή
        (ii) την ικανοποίηση των αναγκών των επιχειρήσεων τροφίµων που είναι εγκατεστηµένες
             σε περιοχές που υπόκεινται σε ειδικούς γεωγραφικούς περιορισµούς·
    (β) Στις άλλες περιπτώσεις, ισχύουν µόνο για την κατασκευή, τη διαρρύθµιση και τον
        εξοπλισµό των εγκαταστάσεων.
5.     Οιοδήποτε κράτος µέλος επιθυµεί να θεσπίσει εθνικά µέτρα κατά τα αναφερόµενα στην
παράγραφο 3, απευθύνει κοινοποίηση στην Επιτροπή και τα λοιπά κράτη µέλη. Κάθε κοινοποίηση:
(α)    παρέχει λεπτοµερή περιγραφή των απαιτήσεων που χρειάζονται προσαρµογή κατά την κρίση
       αυτού του κράτους µέλους και τη φύση της επιδιωκόµενης προσαρµογής,
(β)    περιγράφει τα τρόφιµα και τις εγκαταστάσεις που αφορούν τα µέτρα,
 ---pagebreak--- (γ)   εξηγεί τους λόγους της προσαρµογής, επισυνάπτοντας, εφ’ όσον χρειάζεται, µια περίληψη
      της ανάλυσης κινδύνου που έχει διενεργηθεί καθώς και τα τυχόν µέτρα που πρέπει να
      ληφθούν ώστε να εξασφαλισθεί ότι η προσαρµογή δεν θέτει σε κίνδυνο τους στόχους του
      κανονισµού, και
(δ)   παρέχει κάθε άλλη σχετική πληροφορία.
6.    Εντός τριών µηνών από την παραλαβή της κοινοποίησης που αναφέρεται στην παράγραφο 5,
τα άλλα κράτη µέλη µπορούν να διαβιβάζουν εγγράφως παρατηρήσεις στην Επιτροπή. Στην
περίπτωση των προσαρµογών της παραγράφου 4, σηµείο (β), η περίοδος αυτή παρατείνεται, µε
αίτηση οποιουδήποτε κράτους µέλους, σε τέσσερις µήνες. Η Επιτροπή δύναται, όταν δε της
διαβιβάζονται έγγραφες παρατηρήσεις ενός ή περισσοτέρων κρατών µελών, υποχρεούται, να
προβαίνει σε διαβουλεύσεις µε τα κράτη µέλη στα πλαίσια της επιτροπής που αναφέρεται στο
άρθρο 12 παράγραφος 1. Η Επιτροπή δύναται να αποφασίζει, σύµφωνα µε τη διαδικασία του
άρθρου 12 παράγραφος 2, εάν επιτρέπεται να εφαρµοσθούν τα προτεινόµενα µέτρα, ενδεχοµένως
µε τις δέουσες τροποποιήσεις. Εφόσον ενδείκνυται, η Επιτροπή δύναται να προτείνει γενικά µέτρα
σύµφωνα µε τις παραγράφους 1 ή 2 του παρόντος άρθρου.
7.    Ένα κράτος µέλος µπορεί να θεσπίζει εθνικά µέτρα για την προσαρµογή των απαιτήσεων του
Παραρτήµατος ΙΙΙ µόνον:
(α)   σύµφωνα µε την απόφαση που εκδίδεται σύµφωνα µε την παράγραφο 6,
(β)   εάν, ένα µήνα µετά τη λήξη της περιόδου που προβλέπεται στην παράγραφο 6, η Επιτροπή
      δεν έχει δηλώσει στα κράτη µέλη ότι έχει λάβει γραπτά σχόλια ή ότι σκοπεύει να προτείνει
      την έκδοση απόφασης σύµφωνα µε την παράγραφο 6, ή
(γ)   σύµφωνα µε την παράγραφο 8.
 ---pagebreak--- 8.     Ένα κράτος µέλος δύναται, µε δική του πρωτοβουλία και µε την επιφύλαξη των γενικών
διατάξεων της Συνθήκης, να διατηρεί ή να θεσπίζει εθνικούς κανόνες:
(α)    που απαγορεύουν ή περιορίζουν στην επικράτειά του τη διάθεση στην αγορά νωπού
       γάλακτος ή νωπής κρέµας που προορίζεται για άµεση ανθρώπινη κατανάλωση, ή
(β)    που επιτρέπουν τη χρήση µε την έγκριση της αρµόδιας αρχής, νωπού γάλακτος που δεν
       πληροί τις προδιαγραφές του Παραρτήµατος ΙΙΙ, Τµήµα ΙΧ, όσον αφορά την περιεκτικότητα
       σε µικρόβια και την περιεκτικότητα σε σωµατικά κύτταρα, για την παραγωγή τυριών µε
       περίοδο παλαίωσης ή ωρίµανσης τουλάχιστον 60 ηµερών, και γαλακτοκοµικών προϊόντων
       που παράγονται σε συνδυασµό µε την παρασκευή αυτών των τυριών, υπό την προϋπόθεση
       ότι αυτό δεν εµποδίζει την επίτευξη των στόχων του παρόντος κανονισµού.
                                             Άρθρο 11
                                         Ειδικές αποφάσεις
Με την επιφύλαξη των γενικών διατάξεων του άρθρου 9 και του άρθρου 10, παράγραφος 1,
µπορούν να λαµβάνονται εκτελεστικά µέτρα, ή να θεσπίζονται τροποποιήσεις του Παραρτήµατος ΙΙ
ή ΙΙΙ, σύµφωνα µε τη διαδικασία του άρθρου 12, παράγραφος 2, προκειµένου:
1)     να θεσπισθούν κανόνες για τη µεταφορά του κρέατος ενόσω είναι ακόµα ζεστό,
2)     να ορισθεί, όσον αφορά το Μ∆Κ, ποια περιεκτικότητα σε ασβέστιο δεν είναι σηµαντικά
       υψηλότερη από την αντίστοιχη του κιµά,
 ---pagebreak--- 3) να θεσπισθούν άλλες µέθοδοι επεξεργασίας που είναι δυνατόν να εφαρµόζονται από
   εγκαταστάσεις µεταποίησης στα ζώντα δίθυρα µαλάκια από περιοχές παραγωγής κατηγορίας
   Β ή Γ, τα οποία δεν έχουν υποβληθεί σε καθαρισµό ή µετεγκατάσταση,
4) να διευκρινισθούν οι αναγνωρισµένες µέθοδοι δοκιµής για τις θαλάσσιες βιοτοξίνες,
5) να θεσπισθούν, σε συνεργασία µε το σχετικό Κοινοτικό Εργαστήριο Αναφοράς,
   συµπληρωµατικές υγειονοµικές προδιαγραφές για τα ζώντα δίθυρα µαλάκια, όπως:
   (α)   οριακές τιµές και µέθοδοι ανάλυσης για άλλες θαλάσσιες βιοτοξίνες,
   (β)   διαδικασίες ανίχνευσης ιών και ιολογικά πρότυπα, και
   (γ)   σχέδια δειγµατοληψίας καθώς και µέθοδοι και όρια ανοχής αναλύσεων που πρέπει να
         εφαρµόζονται για να ελέγχεται η συµµόρφωση προς τις υγειονοµικές προδιαγραφές,
6) να θεσπισθούν υγειονοµικές προδιαγραφές ή έλεγχοι, όταν υπάρχουν επιστηµονικά
   αποδεικτικά στοιχεία που δείχνουν ότι επιβάλλονται προκειµένου να προστατεύεται η
   δηµόσια υγεία,
7) να επεκταθεί το Τµήµα VII, Κεφάλαιο IX, του Παραρτήµατος ΙΙΙ ώστε να καλύπτει και τα
   άλλα ζώντα δίθυρα µαλάκια, εκτός από τα χτένια,
8) να καθορισθούν κριτήρια που ορίζουν πότε τα επιδηµιολογικά δεδοµένα δείχνουν ότι ένας
   τόπος αλίευσης δεν παρουσιάζει κίνδυνο για την υγεία ως προς την ύπαρξη παρασίτων και,
   κατά συνέπεια, πότε η αρµόδια αρχή δύναται να επιτρέπει στους υπεύθυνους επιχειρήσεων
   τροφίµων να µην καταψύξουν αλιευτικά προϊόντα σύµφωνα µε το Παράρτηµα ΙΙΙ,
   Τµήµα VIII, Κεφάλαιο ΙΙΙ, µέρος ∆,
 ---pagebreak--- 9)    να θεσπισθούν κριτήρια φρεσκάδας και όρια όσον αφορά την ισταµίνη και το ολικό πτητικό
      άζωτο για τα αλιευτικά προϊόντα,
10)   να επιτρέπεται για την παρασκευή ορισµένων γαλακτοκοµικών προϊόντων, η χρήση νωπού
      γάλακτος που δεν πληροί τα κριτήρια του Παραρτήµατος ΙΙΙ, Τµήµα ΙΧ, όσον αφορά την
      περιεκτικότητα σε µικρόβια και την περιεκτικότητα σε σωµατικά κύτταρα,
11)   µε την επιφύλαξη της οδηγίας 96/23/ΕΚ1, να καθορισθεί µέγιστη επιτρεπόµενη τιµή για το
      συνδυασµένο σύνολο καταλοίπων αντιβιοτικών ουσιών στο νωπό γάλα, και
12)   να εγκριθούν ισοδύναµες διαδικασίες για την παραγωγή ζελατίνης και κολλαγόνου .
                                            Άρθρο 12
                                      ∆ιαδικασία επιτροπής
1.    Η Επιτροπή επικουρείται από τη Μόνιµη Επιτροπή για την Τροφική Αλυσίδα και την Υγεία
των Ζώων.
2.    Οσάκις γίνεται αναφορά στην παρούσα παράγραφο, εφαρµόζονται τα άρθρα 5 και 7 της
απόφασης 1999/468/ΕΚ, τηρουµένων των διατάξεων του άρθρου 8 αυτής.
Η προθεσµία που προβλέπεται στο άρθρο 5, παράγραφος 6 της απόφασης 1999/468/ΕΚ ορίζεται σε
τρεις µήνες.
3.    Η επιτροπή θεσπίζει τον εσωτερικό της κανονισµό.
1
      Οδηγία 96/23/ΕΚ του Συµβουλίου, της 29ης Απριλίου 1996, περί της λήψης µέτρων ελέγχου
      για ορισµένες ουσίες και τα κατάλοιπά τους σε ζώντα ζώα και στα προϊόντα τους (ΕΕ L 125,
      23.5.1996, σ. 10). Οδηγία η οποία τροποποιήθηκε από τον κανονισµό(EΚ) αριθ. 806/2003
      (ΕΕ L 122, 16.5.2003, σ. 1).
 ---pagebreak---                                              Άρθρο 13
                ∆ιαβούλευση µε την Ευρωπαϊκή Αρχή Ασφάλειας των Τροφίµων
Η Επιτροπή διαβουλεύεται µε την Ευρωπαϊκή Αρχή Ασφάλειας των Τροφίµων για οποιοδήποτε
ζήτηµα εµπίπτει στο πεδίο εφαρµογής του παρόντος κανονισµού και ενδέχεται να έχει σηµαντικές
επιπτώσεις στη δηµόσια υγεία, ιδίως πριν προτείνει την υπαγωγή άλλων ζωικών ειδών στο
Παράρτηµα ΙΙΙ, Τµήµα ΙΙΙ.
                                             Άρθρο 14
                   Έκθεση προς το Ευρωπαϊκό Κοινοβούλιο και το Συµβούλιο
1.   Η Επιτροπή, το αργότερο στις ..... *, υποβάλλει στο Ευρωπαϊκό Κοινοβούλιο και το
Συµβούλιο έκθεση επισκόπησης της πείρας που αποκτήθηκε από την εφαρµογή του παρόντος
κανονισµού.
2.   Η Επιτροπή συνοδεύει, οσάκις ενδείκνυται, την έκθεση µε κατάλληλες προτάσεις.
                                             Άρθρο 15
Ο παρών κανονισµός αρχίζει να ισχύει είκοσι ηµέρες µετά την ηµεροµηνία της δηµοσίευσής του
στην Επίσηµη Εφηµερίδα της Ευρωπαϊκής Ένωσης.
Εφαρµόζεται 18 µήνες µετά την ηµεροµηνία κατά την οποία αρχίζουν να ισχύουν όλες οι κάτωθι
πράξεις:
(α)  Ο κανονισµός (ΕΚ) αριθ. /2004 **,
*
     Πέντε έτη µετά την έναρξη ισχύος του παρόντος κανονισµού.
**
     Η Υπηρεσία Επισήµων Εκδόσεων θα παρεµβάλλει τον αριθµό του κανονισµού για την
     υγιεινή των τροφίµων.
 ---pagebreak--- (β)   Ο κανονισµός (ΕΚ) αριθ. /2004 *και
(γ)   Η οδηγία 2004/.../ΕΚ **.
Ωστόσο, δεν τίθεται σε εφαρµογή ενωρίτερα από την 1η Ιανουαρίου 2006.
Ο παρών κανονισµός είναι δεσµευτικός ως προς όλα τα µέρη του και ισχύει άµεσα σε κάθε
κράτος µέλος.
Έγινε στις Strasbourg στις 29.4.2004.
    Για το Ευρωπαϊκό Κοινοβούλιο                                     Για το Συµβούλιο
             Ο Πρόεδρος                                                 Ο Πρόεδρος
              P. COX                                                 M. McDOWELL
*
      Η Υπηρεσία Επισήµων Εφηµερίδων θα παρεµβάλλει τον αριθµό του κανονισµού που
      αναφέρεται στο άρθρο 4, παράγραφος 3.
**
      Η Υπηρεσία Επισήµων Εφηµερίδων θα παρεµβάλλει τον αριθµό της οδηγίας που αναφέρεται
      στην αιτιολογία (25).
 ---pagebreak---                                                                              ΠΑΡΑΡΤΗΜΑ Ι
                                            ΟΡΙΣΜΟΙ
Για τους σκοπούς του παρόντος κανονισµού, νοούνται ως:
1.    ΚΡΕΑΣ
1.1. «Κρέας»: τα εδώδιµα µέρη των ζώων που αναφέρονται στα σηµεία 1.2 έως 1.8,
      συµπεριλαµβανοµένου του αίµατος.
1.2. «Κατοικίδια οπληφόρα»: τα οικόσιτα βοοειδή (συµπεριλαµβανοµένου του βούβαλου και
      βίσωνα), οι χοίροι, τα αιγοπρόβατα και τα οικόσιτα µόνοπλα.
1.3. «Πουλερικά»: τα εκτρεφόµενα πτηνά, συµπεριλαµβανοµένων των πτηνών που δεν
      θεωρούνται κατοικίδια αλλά εκτρέφονται ως κατοικίδια ζώα, πλην των ατροπιδώτων.
1.4. «Λαγόµορφα»: κουνέλια, λαγοί και τρωκτικά.
1.5. «Άγρια θηράµατα»:
      –    άγρια οπληφόρα και λαγόµορφα καθώς και άλλα χερσαία θηλαστικά που θηρεύονται
           για ανθρώπινη κατανάλωση και θεωρούνται άγρια θηράµατα βάσει της ισχύουσας
           νοµοθεσίας του σχετικού κράτους µέλους, συµπεριλαµβανοµένων των θηλαστικών που
           ζουν σε κλειστή περιοχή υπό συνθήκες ελευθερίας παρόµοιες προς τις συνθήκες
           διαβίωσης των άγριων θηραµάτων· και
      –    άγρια πτηνά που θηρεύονται για ανθρώπινη κατανάλωση.
 ---pagebreak--- 1.6. «Εκτρεφόµενα θηράµατα»: εκτρεφόµενα ατροπίδωτα και εκτρεφόµενα χερσαία θηλαστικά
      εκτός εκείνων που αναφέρονται στο σηµείο 1.2.
1.7. «Μικρά άγρια θηράµατα»: άγρια θηρευόµενα πτηνά και λαγόµορφα που ζουν ελεύθερα.
1.8. «Μεγάλα άγρια θηράµατα»: άγρια χερσαία θηλαστικά τα οποία ζουν ελεύθερα και δεν
      υπάγονται στον ορισµό των µικρών άγριων θηραµάτων.
1.9. «Σφάγιο»: το σώµα ζώου µετά από σφαγή και καθαρισµό.
1.10. «Νωπό κρέας»: κρέας το οποίο δεν έχει υποστεί καµία άλλη επεξεργασία συντήρησης εκτός
      από την ψύξη, την κατάψυξη ή την ταχεία κατάψυξη, συµπεριλαµβανοµένου του κρέατος που
      είναι συσκευασµένο σε κενό αέρος ή σε ελεγχόµενη ατµόσφαιρα.
1.11. «Εντόσθια»: νωπό κρέας, πλην του κρέατος του σφαγίου, συµπεριλαµβανοµένων των
      σπλάχνων και του αίµατος.
1.12. «Σπλάχνα»: τα όργανα της θωρακικής, της κοιλιακής και της πυελικής κοιλότητας, καθώς και
      η τραχεία και ο οισοφάγος και, στα πτηνά, ο πρόλοβος.
1.13. «Κιµάς»: το κρέας χωρίς οστά το οποίο έχει υποστεί άλεσµα σε τεµάχια και περιέχει αλάτι σε
      ποσοστό µικρότερο του 1%.
1.14. «Μηχανικώς διαχωρισµένο κρέας» ή «Μ∆Κ»: το προϊόν που λαµβάνεται µε την αφαίρεση
      κρέατος από οστά που φέρουν σάρκα πριν την αποστέωση ή από σφάγια πουλερικών, µε τη
      χρήση µηχανικών µέσων που οδηγούν στην απώλεια ή τη µεταβολή της δοµής των µυϊκών
      ινών.
 ---pagebreak--- 1.15. «Παρασκευάσµατα κρέατος»: το νωπό κρέας, συµπεριλαµβανοµένου του κρέατος που έχει
      µετατραπεί σε τεµάχια, στο οποίο έχουν προστεθεί τρόφιµα, καρυκεύµατα ή πρόσθετα ή το
      οποίο έχει υποβληθεί σε µεταποίηση που δεν µεταβάλλει την εσωτερική δοµή των µυϊκών
      ινών του κρέατος και, κατά συνέπεια, δεν εξαφανίζει τα χαρακτηριστικά του νωπού κρέατος.
1.16. «Σφαγείο»: εγκατάσταση που χρησιµοποιείται για τη σφαγή και τον καθαρισµό ζώων, των
      οποίων το κρέας προορίζεται για ανθρώπινη κατανάλωση.
1.17. «Εργαστήριο τεµαχισµού»: εγκατάσταση που χρησιµοποιείται για την αφαίρεση των οστών
      ή/και τον τεµαχισµό κρέατος.
1.18. «Εγκατάσταση χειρισµού θηραµάτων»: κάθε εγκατάσταση στην οποία τα θηράµατα και το
      κρέας θηραµάτων που λαµβάνεται από τη θήρα παρασκευάζονται για τη διάθεσή τους στην
      αγορά.
2.    ΖΩΝΤΑ ∆ΙΘΥΡΑ ΜΑΛΑΚΙΑ
2.1. «∆ίθυρα µαλάκια»: τα διηθούντα ελασµατοβράγχια µαλάκια.
2.2. «Θαλάσσιες βιοτοξίνες»: οι δηλητηριώδεις ουσίες που συσσωρεύουν τα δίθυρα µαλάκια,
      ιδίως όταν τρέφονται µε πλαγκτόν που περιέχει τοξίνες.
2.3. «Φινίρισµα»: η αποθήκευση ζώντων δίθυρων µαλακίων που προέρχονται από περιοχές
      παραγωγής, κέντρα καθαρισµού ή κέντρα αποστολής κατηγορίας Α σε δεξαµενές ή σε
      οποιαδήποτε άλλη εγκατάσταση που περιέχει καθαρό θαλάσσιο νερό ή σε φυσικούς χώρους,
      προκειµένου να καθαρισθούν από την άµµο, τη λάσπη ή τις βλέννες, να διατηρηθούν ή να
      βελτιωθούν οι οργανοληπτικές τους ιδιότητες, και να εξασφαλιστεί ότι βρίσκονται σε καλή
      κατάσταση ζωτικότητας πριν την πρώτη ή τη δεύτερη συσκευασία.
 ---pagebreak--- 2.4. «Οστρακοαλιέας»: κάθε φυσικό ή νοµικό πρόσωπο, το οποίο συλλέγει µε οποιονδήποτε
     τρόπο από µία περιοχή συλλογής ζώντα δίθυρα µαλάκια για εν γένει χειρισµό και διάθεση
     στην αγορά.
2.5. «Περιοχή παραγωγής»: θαλάσσιες ή λιµνοθαλάσσιες περιοχές ή περιοχές εκβολής ποταµού,
     όπου βρίσκονται είτε φυσικοί χώροι ανάπτυξης δίθυρων µαλακίων είτε τόποι που
     χρησιµοποιούνται για την καλλιέργεια δίθυρων µαλακίων, στις οποίες γίνεται η αλίευση
     ζώντων δίθυρων µαλακίων.
2.6. «Περιοχή µετεγκατάστασης»: θαλάσσιες ή λιµνοθαλάσσιες περιοχές ή περιοχές εκβολής
     ποταµού, µε σαφώς καθορισµένα όρια µε σηµαντήρες, πασσάλους ή οποιοδήποτε άλλο
     µόνιµα στερεωµένο υλικό, που προορίζονται αποκλειστικά για το φυσικό καθαρισµό ζώντων
     δίθυρων µαλακίων.
2.7. «Κέντρο αποστολής»: κάθε χερσαία ή πλωτή εγκατάσταση που χρησιµοποιείται για την
     παραλαβή, το φινίρισµα, το πλύσιµο, τον καθαρισµό, την ταξινόµηση κατά µέγεθος, την
     πρώτη συσκευασία και τη δεύτερη συσκευασία των κατάλληλων για ανθρώπινη κατανάλωση
     ζώντων δίθυρων µαλακίων.
2.8. «Κέντρο καθαρισµού»: εγκατάσταση που διαθέτει δεξαµενές τροφοδοτούµενες µε καθαρό
     θαλάσσιο νερό, στις οποίες τοποθετούνται τα ζώντα δίθυρα µαλάκια για όσο χρόνο απαιτείται
     για τον περιορισµό της µόλυνσης, ώστε να είναι κατάλληλα για ανθρώπινη κατανάλωση.
2.9. «Μετεγκατάσταση»: η µεταφορά ζώντων δίθυρων µαλακίων σε θαλάσσιες ή λιµνοθαλάσσιες
     περιοχές ή εκβολές ποταµών, για το χρονικό διάστηµα που απαιτείται για τον περιορισµό της
     µόλυνσης, ώστε να είναι κατάλληλα για ανθρώπινη κατανάλωση. Η µετεγκατάσταση δεν
     περιλαµβάνει την ειδική ενέργεια της µεταφοράς δίθυρων µαλακίων σε περιοχές που
     προσφέρονται καλύτερα για την περαιτέρω ανάπτυξη ή πάχυνσή τους.
 ---pagebreak--- 3.   ΑΛΙΕΥΤΙΚΑ ΠΡΟΪΟΝΤΑ
3.1. «Αλιευτικά προϊόντα»: όλα τα ζώα αλµυρών ή γλυκών υδάτων (πλην των ζώντων δίθυρων
     µαλακίων, των ζώντων εχινοδέρµων, των ζώντων χιτωνοζώων και των ζώντων θαλάσσιων
     γαστροπόδων, και όλων των θηλαστικών, των ερπετών και των βατράχων), άγρια ή
     εκτρεφόµενα, συµπεριλαµβανοµένων όλων των εδώδιµων µορφών, µερών και προϊόντων των
     ζώων αυτών.
3.2. «Πλοίο-εργοστάσιο»: κάθε πλοίο επί του οποίου τα αλιευτικά προϊόντα υφίστανται µία ή
     περισσότερες από τις ακόλουθες επεξεργασίες πριν από την πρώτη ή τη δεύτερη συσκευασία
     και, εφόσον απαιτείται, την ψύξη ή κατάψυξη: τεµαχισµός σε φιλέτα, τεµαχισµός σε φέτες,
     αφαίρεση του δέρµατος, αφαίρεση του κελύφους ή του οστράκου, άλεσµα ή µεταποίηση.
3.3. «Πλοίο-ψυγείο»: κάθε πλοίο επί του οποίου πραγµατοποιείται η κατάψυξη προϊόντων
     αλιείας, ενδεχοµένως µετά από προπαρασκευαστικές εργασίες, όπως αφαίµαξη, αφαίρεση της
     κεφαλής, εκσπλαγχνισµό και αφαίρεση των πτερυγίων, οι οποίες ακολουθούνται, εάν
     χρειάζεται, από πρώτη ή δεύτερη συσκευασία.
3.4. «Μηχανικώς διαχωρισµένο αλιευτικό προϊόν»: προϊόν το οποίο λαµβάνεται µε την αφαίρεση
     της σάρκας από αλιευτικά προϊόντα µε τη χρήση µηχανικών µέσων τα οποία οδηγούν σε
     µεταβολή της δοµής της σάρκας.
3.5. «Νωπά αλιευτικά προϊόντα»: όλα τα αµεταποίητα αλιευτικά προϊόντα, ολόκληρα ή
     παρασκευασµένα, συµπεριλαµβανοµένων των προϊόντων που συσκευάζονται σε κενό ή σε
     τροποποιηµένη ατµόσφαιρα και δεν έχουν υποστεί καµία επεξεργασία για να εξασφαλιστεί η
     συντήρησή τους, εκτός από τη διαδικασία ψύξης.
3.6. «Παρασκευασµένα αλιευτικά προϊόντα»: όλα τα αµεταποίητα αλιευτικά προϊόντα που έχουν
     υποστεί µεταβολή της ανατοµικής τους ακεραιότητας, όπως εκσπλαγχνισµό, αποκεφαλισµό,
     τεµαχισµό σε φέτες, τεµαχισµό σε φιλέτα ή άλεση.
 ---pagebreak--- 4.   ΓΑΛΑ
4.1. «Νωπό γάλα»: το γάλα το οποίο παράγεται από την έκκριση του µαστού εκτρεφόµενων ζώων
     και το οποίο δεν έχει θερµανθεί σε θερµοκρασία άνω των 40οC ούτε έχει υποστεί οιαδήποτε
     επεξεργασία που έχει ανάλογη επίδραση.
4.2. «Εγκατάσταση γαλακτοπαραγωγής»: εγκατάσταση όπου διατηρούνται ένα ή περισσότερα
     εκτρεφόµενα ζώα για την παραγωγή γάλακτος το οποίο προορίζεται να διατεθεί στην αγορά
     ως τρόφιµο.
5.   ΑΥΓΑ
5.1. «Αυγά»: αυγά εκτρεφόµενων πτηνών µε το κέλυφος εκτός από τα σπασµένα, τα
     εκκολαφθέντα ή τα µαγειρευµένα αυγά τα οποία είναι κατάλληλα για άµεση κατανάλωση
     από τον άνθρωπο ή για την παρασκευή προϊόντων αυγών.
5.2. «Αυγό σε υγρή κατάσταση»: αµεταποίητο περιεχόµενο αυγού µετά την αφαίρεση του
     κελύφους.
5.3. «Ραγισµένα αυγά»: αυγά των οποίων το κέλυφος έχει υποστεί βλάβη και µε άθικτη
     µεµβράνη.
5.4. «Κέντρο συσκευασίας»: εγκατάσταση όπου τα αυγά ταξινοµούνται βάσει της ποιότητας και
     του βάρους.
6.   ΒΑΤΡΑΧΟΠΟ∆ΑΡΑ ΚΑΙ ΣΑΛΙΓΚΑΡΙΑ
6.1. «Βατραχοπόδαρα»: το οπίσθιο τµήµα του σώµατος το οποίο είναι χωρισµένο εγκαρσίως πίσω
     από τα εµπρόσθια µέλη, µετά τον εκσπλαγχνισµό και την εκδορά, του είδους Rana
     (οικογένεια Ranidae).
 ---pagebreak--- 6.2. «Σαλιγκάρια»: χερσαία γαστερόποδα των ειδών Helix pomatia Linne, Helix aspersa Muller,
     Helix lucorum καθώς και των ειδών που ανήκουν στην οικογένεια των Achatinidae.
7.   ΜΕΤΑΠΟΙΗΜΕΝΑ ΠΡΟΪΟΝΤΑ
7.1. «Προϊόντα µε βάση το κρέας»: µεταποιηµένα προϊόντα που προέρχονται από τη µεταποίηση
     κρέατος ή από την περαιτέρω µεταποίηση των µεταποιηµένων αυτών προϊόντων ώστε η
     επιφάνεια της εγκάρσιας τοµής να επιτρέπει να διαπιστωθεί η απουσία των χαρακτηριστικών
     νωπού κρέατος.
7.2. «Γαλακτοκοµικά προϊόντα»: µεταποιηµένα προϊόντα που προέρχονται από την µεταποίηση
     νωπού γάλακτος ή από την περαιτέρω µεταποίηση τέτοιων µεταποιηµένων προϊόντων.
7.3. «Προϊόντα αυγών»: µεταποιηµένα προϊόντα που προκύπτουν από µεταποίηση αυγών ή
     διαφόρων συστατικών στοιχείων ή µειγµάτων αυγών ή από περαιτέρω µεταποίηση τέτοιων
     µεταποιηµένων προϊόντων.
7.4. «Μεταποιηµένα αλιευτικά προϊόντα»: µεταποιηµένα προϊόντα που προκύπτουν από τη
     µεταποίηση αλιευτικών προϊόντων ή από την περαιτέρω µεταποίηση των µεταποιηµένων
     αυτών προϊόντων.
7.5. «Τετηγµένο ζωικό λίπος»: το λίπος που λαµβάνεται από την επεξεργασία κρέατος,
     συµπεριλαµβανοµένων των οστών, και προορίζεται για ανθρώπινη κατανάλωση.
7.6. «Κατάλοιπα ζωικού λίπους»: τα πρωτεϊνούχα κατάλοιπα της επεξεργασίας υποπροϊόντων
     κρέατος, µετά τον µερικό διαχωρισµό λίπους και ύδατος.
7.7. «Ζελατίνη»: η φυσική, υδατοδιαλυτή πρωτεΐνη, είτε σχηµατίζει πηκτή είτε όχι, η οποία
     λαµβάνεται µε την µερική υδρόλυση κολλαγόνου που παράγεται από οστά, προβιές και
     δέρµατα, τένοντες και νεύρα ζώων.
 ---pagebreak--- 7.8. «Κολλαγόνο»: το πρωτεϊνούχο προϊόν το οποίο παράγεται από οστά, δέρµατα και τένοντες
     ζώων και το οποίο παρασκευάζεται σύµφωνα µε τις σχετικές απαιτήσεις του παρόντος
     κανονισµού.
7.9. «Επεξεργασµένα στοµάχια, ουροδόχοι κύστες και έντερα»: στοµάχια, ουροδόχοι κύστες και
     έντερα, τα οποία έχουν υποβληθεί σε επεξεργασία, όπως αλάτισµα, θερµική επεξεργασία ή
     ξήρανση, µετά την αφαίρεση και τον καθαρισµό τους.
8.   ΛΟΙΠΟΙ ΟΡΙΣΜΟΙ
8.1. «Προϊόντα ζωικής προέλευσης»:
     −     τρόφιµα ζωικής προέλευσης, στα οποία περιλαµβάνεται το µέλι και το αίµα,
     −     ζώντα δίθυρα µαλάκια, ζώντα εχινόδερµα, ζώντα χιτωνόζωα και ζώντα θαλάσσια
           γαστερόποδα που προορίζονται για ανθρώπινη κατανάλωση, και
     −     άλλα ζώα που προορίζονται για παρασκευή µε σκοπό να προσφερθούν ζωντανά στον
           τελικό καταναλωτή.
8.2. «Χονδρική αγορά»: η επιχείρηση τροφίµων που περιλαµβάνει διάφορες χωριστές µονάδες µε
     κοινές εγκαταστάσεις και τµήµατα όπου τα τρόφιµα πωλούνται στους υπευθύνους
     επιχειρήσεων τροφίµων.
                                 ________________________
 ---pagebreak---                                                                              ΠΑΡΑΡΤΗΜΑ ΙΙ
             ΑΠΑΙΤΗΣΕΙΣ ΓΙΑ ∆ΙΑΦΟΡΑ ΠΡΟΪΟΝΤΑ ΖΩΙΚΗΣ ΠΡΟΕΛΕΥΣΗΣ
                           ΤΜΗΜΑ Ι: ΣΗΜΑΝΣΗ ΑΝΑΓΝΩΡΙΣΗΣ
Όπου απαιτείται βάσει των άρθρων 5 ή 6, και µε την επιφύλαξη των διατάξεων του
Παραρτήµατος ΙΙΙ, οι υπεύθυνοι επιχειρήσεων τροφίµων εξασφαλίζουν ότι τα προϊόντα ζωικής
προέλευσης φέρουν σήµα αναγνώρισης σύµφωνα µε τις ακόλουθες διατάξεις.
Α.   ΕΠΙΘΕΣΗ ΤΟΥ ΣΗΜΑΤΟΣ ΑΝΑΓΝΩΡΙΣΗΣ
1.   Το σήµα αναγνώρισης πρέπει να επιτίθεται, πριν το προϊόν εγκαταλείψει την εγκατάσταση.
2.   Ωστόσο, δεν απαιτείται η τοποθέτηση νέου σήµατος στα προϊόντα, εκτός εάν αφαιρεθεί η
     πρώτη και/ή η δεύτερη συσκευασία τους ή εάν τα προϊόντα υποστούν περαιτέρω µεταποίηση
     σε άλλη εγκατάσταση, οπότε το νέο σήµα θα πρέπει να αναγράφει τον αριθµό έγκρισης της
     εγκατάστασης στην οποία πραγµατοποιούνται οι διεργασίες αυτές.
3.   ∆εν απαιτείται σήµα αναγνώρισης για τα αυγά για τα οποία ο κανονισµός (ΕΚ)
     αριθ. 1907/901 θεσπίζει απαιτήσεις όσον αφορά την επισήµανση ή τη σήµανση.
4.   Οι υπεύθυνοι επιχειρήσεων τροφίµων πρέπει, σύµφωνα µε το άρθρο 18 του κανονισµού (ΕΚ)
     αριθ. 178/2002, να διαθέτουν συστήµατα και διαδικασίες για την ταυτοποίηση των
     υπευθύνων επιχειρήσεων τροφίµων από τους οποίους έχουν λάβει και στους οποίους έχουν
     παραδώσει προϊόντα ζωικής προέλευσης.
1
     Κανονισµός (ΕΟΚ) αριθ. 1907/90 του Συµβουλίου, της 26ης Ιουνίου 1990, σχετικά
     µε ορισµένες προδιαγραφές εµπορίας για τα αυγά (ΕΕ L 173, 6.7.1990, σ. 5).
     Κανονισµός ο οποίος τροποποιήθηκε τελευταία από τον κανονισµό (ΕΚ) αριθ. 2052/2003
     (ΕΕ L 305, 22.11.2003, σ. 1).
 ---pagebreak--- Β. ΜΟΡΦΗ ΤΟΥ ΣΗΜΑΤΟΣ ΑΝΑΓΝΩΡΙΣΗΣ
5. Το σήµα πρέπει να είναι ευανάγνωστο και ανεξίτηλο και οι χαρακτήρες ευδιάκριτοι. Πρέπει
   να είναι εµφανώς τοποθετηµένο για την εξυπηρέτηση των αρµόδιων αρχών.
6. Το σήµα πρέπει να φέρει το όνοµα της χώρας όπου ευρίσκεται η εγκατάσταση, το οποίο
   µπορεί να αναγράφεται ολογράφως ή ως κωδικός µε δύο γράµµατα σύµφωνα µε το σχετικό
   πρότυπο ISO.
   Ωστόσο, για τα κράτη µέλη, οι κωδικοί αυτοί είναι: AT, BE, DE, DK, ES, FI, FR, GR, IE, IT,
   LU, NL, PT, SE και UK.
   Οι υπεύθυνοι επιχειρήσεων τροφίµων µπορούν να εξακολουθούν να χρησιµοποιούν
   αποθέµατα και εξοπλισµό που είχαν παραγγείλει πριν την έναρξη ισχύος του παρόντος
   κανονισµού µέχρις εξαντλήσεώς τους ή µέχρις ότου απαιτηθεί η αντικατάστασή τους.
7. Το σήµα πρέπει να φέρει τον αριθµό έγκρισης της εγκατάστασης. Εάν µια εγκατάσταση
   παρασκευάζει ταυτόχρονα τρόφιµα στα οποία εφαρµόζεται ο παρών κανονισµός και τρόφιµα
   στα οποία δεν εφαρµόζεται, ο υπεύθυνος της επιχείρησης τροφίµων µπορεί να τοποθετεί το
   ίδιο αναγνωριστικό σήµα και στους δύο τύπους τροφίµων.
8. Το σήµα, όταν τοποθετείται σε εγκατάσταση εντός της Κοινότητας, πρέπει να έχει ωοειδές
   σχήµα και να περιλαµβάνει τη συντοµογραφία CE, EC, EF, EG, EK ή EY.
 ---pagebreak--- Γ.  ΜΕΘΟ∆ΟΣ ΕΠΙΣΗΜΑΝΣΗΣ
9.  Το σήµα µπορεί, ανάλογα µε τον τρόπο παρουσίασης των διαφόρων προϊόντων ζωικής
    προέλευσης, να τοποθετείται απευθείας επάνω στο προϊόν, στην πρώτη ή τη δεύτερη
    συσκευασία, ή να είναι τυπωµένο σε ετικέτα που τοποθετείται στο προϊόν, στην πρώτη ή στη
    δεύτερη συσκευασία. Το σήµα µπορεί επίσης να είναι ετικέτα που δεν µπορεί να αφαιρεθεί,
    κατασκευασµένη από ανθεκτικό υλικό.
10. Στην περίπτωση δεύτερης συσκευασίας που περιέχει τεµαχισµένο κρέας ή εντόσθια, το σήµα
    πρέπει να επιτίθεται σε ετικέτα που προσαρτάται ή τυπώνεται στη δεύτερη συσκευασία, κατά
    τρόπον ώστε να καταστρέφεται κατά το άνοιγµα της δεύτερης συσκευασίας. Ωστόσο, αυτό
    δεν απαιτείται εάν η δεύτερη συσκευασία καταστρέφεται κατά το άνοιγµα. Εάν η πρώτη
    συσκευασία παρέχει την ίδια προστασία µε τη δεύτερη συσκευασία, η ετικέτα µπορεί να
    επιτίθεται στην πρώτη συσκευασία.
11. Για προϊόντα ζωικής προέλευσης που τοποθετούνται σε δοχεία µεταφοράς ή σε µεγάλες
    συσκευασίες και προορίζονται για περαιτέρω χειρισµό, µεταποίηση, πρώτη ή δεύτερη
    συσκευασία σε άλλη εγκατάσταση, το σήµα µπορεί να τοποθετείται στην εξωτερική
    επιφάνεια του δοχείου ή της συσκευασίας.
12. Σε περίπτωση υγρών προϊόντων ή προϊόντων υπό µορφή κόκκων ή σκόνης, ζωικής
    προέλευσης, που µεταφέρονται χύµα, και αλιευτικών προϊόντων που µεταφέρονται χύµα, δεν
    απαιτείται επισήµανση αναγνώρισης εάν τα συνοδευτικά έγγραφα περιέχουν τις πληροφορίες
    που ορίζονται στα σηµεία 6, 7 και, ανάλογα µε την περίπτωση, 8.
13. Όταν τα προϊόντα ζωικής προέλευσης είναι τοποθετηµένα σε πακέτα που προορίζονται για
    άµεση προµήθεια στον τελικό καταναλωτή, αρκεί η επίθεση του σήµατος στην εξωτερική
    πλευρά της συσκευασίας µόνον.
 ---pagebreak--- 14. Όταν το σήµα τοποθετείται απευθείας στα προϊόντα ζωικής προέλευσης, τα χρώµατα που
    χρησιµοποιούνται πρέπει να εγκρίνονται σύµφωνα µε τους κοινοτικούς κανόνες που διέπουν
    τη χρησιµοποίηση χρωστικών ουσιών στα τρόφιµα.
                  ΤΜΗΜΑ ΙΙ: ΣΤΟΧΟΙ ΤΩΝ ∆ΙΑ∆ΙΚΑΣΙΩΝ ΒΑΣΕΙ HACCP
1.  Οι υπεύθυνοι επιχειρήσεων τροφίµων που λειτουργούν σφαγεία εξασφαλίζουν ότι υπάρχουν
    διαδικασίες σύµφωνα µε τις γενικές απαιτήσεις του άρθρου 5 του κανονισµού (ΕΚ) αριθ.
    …/2004 *, οι οποίες πληρούν τις απαιτήσεις που κρίνονται αναγκαίες ύστερα από την
    ανάλυση κινδύνου καθώς και τις ειδικές απαιτήσεις του σηµείου 2.
2.  Οι διαδικασίες πρέπει να εγγυώνται ότι κάθε ζώο ή, κατά περίπτωση, κάθε παρτίδα ζώων που
    γίνεται δεκτή στις εγκαταστάσεις σφαγείου:
    (α)   ταυτοποιείται δεόντως,
    (β)   συνοδεύεται από τις σχετικές πληροφορίες από την εκµετάλλευση προέλευσης που
          αναφέρονται στο Τµήµα ΙΙΙ,
    (γ)   δεν προέρχεται από εκµετάλλευση ή περιοχή για την οποία ισχύει απαγόρευση
          διακίνησης ή άλλη απαγόρευση για λόγους υγείας των ζώων ή δηµόσιας υγείας, εκτός
          εάν το επιτρέπει η αρµόδια αρχή,
    (δ)   είναι καθαρό,
*
    Η Υπηρεσία Επισήµων Εκδόσεων θα θέσει τον αριθµό του κανονισµού για την υγιεινή των
    τροφίµων.
 ---pagebreak---      (ε)   είναι υγιές κατά την κρίση του υπευθύνου της επιχείρησης τροφίµων, και
     (στ) είναι σε ικανοποιητική κατάσταση όσον αφορά τις συνθήκες διαβίωσής του κατά την
           άφιξή του στο σφαγείο.
3.   Σε περίπτωση µη συµµόρφωσης µε κάποια από τις απαιτήσεις που απαριθµούνται στην
     παράγραφο 2, ο υπεύθυνος της επιχείρησης τροφίµων απευθύνει κοινοποίηση στον επίσηµο
     κτηνίατρο και λαµβάνει κατάλληλα µέτρα.
                 ΤΜΗΜΑ ΙΙΙ: ΠΛΗΡΟΦΟΡΙΕΣ ΓΙΑ ΤΗΝ ΤΡΟΦΙΚΗ ΑΛΥΣΙ∆Α
Οι υπεύθυνοι επιχειρήσεων τροφίµων που εκµεταλλεύονται σφαγεία πρέπει, οσάκις ενδείκνυται, να
ζητούν, να λαµβάνουν και να ελέγχουν τις πληροφορίες για την τροφική αλυσίδα, καθώς επίσης να
λαµβάνουν σχετικά µέτρα, όπως ορίζεται στο παρόν Τµήµα όσον αφορά όλα τα ζώα, πλην των
άγριων θηραµάτων, που αποστέλλονται ή πρόκειται να αποσταλούν στο σφαγείο.
1.   Οι υπεύθυνοι σφαγείων πρέπει να δέχονται ζώα στις εγκαταστάσεις του σφαγείου µόνον εάν
     έχουν ζητήσει και λάβει τις σχετικές πληροφορίες περί ασφάλειας των τροφίµων που
     περιέχονται στα µητρώα που τηρεί η εκµετάλλευση προέλευσης σύµφωνα µε τον κανονισµό
     (ΕΚ) αριθ. .../2004
∗
  .
2.   Οι υπεύθυνοι σφαγείων πρέπει να λαµβάνουν τις πληροφορίες τουλάχιστον 24 ώρες πριν την
     άφιξη των ζώων στο σφαγείο, εκτός από τις περιπτώσεις που αναφέρονται στο σηµείο 7.
3.   Οι σχετικές πληροφορίες περί ασφάλειας των τροφίµων που αναφέρονται στο σηµείο 1
     πρέπει να καλύπτουν, ιδίως:
     (α)   την κατάσταση της εκµετάλλευσης προέλευσης ή την κατάσταση της υγείας των ζώων
           στη συγκεκριµένη περιφέρεια,
     (β)   την κατάσταση της υγείας των ζώων,
∗
     Η Υπηρεσία Επισήµων Εκδόσεων θα θέσει τον επίσηµο αριθµό του κανονισµού για την
     υγιεινή των τροφίµων.
 ---pagebreak--- (γ)  τα κτηνιατρικά φάρµακα ή άλλες αγωγές που έχουν χορηγηθεί στα ζώα κατά τη σχετική
     περίοδο και µε περίοδο αναµονής µεγαλύτερο του µηδενός, µαζί µε τις ηµεροµηνίες
     χορήγησής τους και τις περιόδους αναµονής τους,
(δ)  την εµφάνιση νόσων που είναι δυνατόν να επηρεάσουν την ασφάλεια του κρέατος,
(ε)  τα αποτελέσµατα, εάν συνδέονται µε την προστασία της δηµόσιας υγείας,
     οποιασδήποτε ανάλυσης πραγµατοποιήθηκε σε δείγµατα που έχουν ληφθεί από τα ζώα
     ή σε άλλα δείγµατα που έχουν ληφθεί για τη διάγνωση νόσων οι οποίες ενδέχεται να
     επηρεάζουν την ασφάλεια του κρέατος, καθώς και σε δείγµατα που έχουν ληφθεί στο
     πλαίσιο της παρακολούθησης και του ελέγχου των ζωονόσων και των καταλοίπων,
(στ) τις σχετικές εκθέσεις παλαιότερων επιθεωρήσεων πριν και µετά τη σφαγή ζώων από
     την ίδια εκµετάλλευση προέλευσης, συµπεριλαµβανοµένων, ιδίως, των εκθέσεων του
     επίσηµου κτηνιάτρου,
(ζ)  στοιχεία που αφορούν την παραγωγή όταν αυτά ενδέχεται να υποδηλώνουν την
     παρουσία µιας νόσου, και
(η)  το ονοµατεπώνυµο και τη διεύθυνση του ιδιώτη κτηνιάτρου που επικουρεί συνήθως τον
     υπεύθυνο της εκµετάλλευσης προέλευσης.
 ---pagebreak--- 4. (α)   Εντούτοις, δεν είναι απαραίτητο να παρέχονται στον υπεύθυνο σφαγείου:
         (i)   οι πληροφορίες που αναφέρονται στο σηµείο 3, σηµεία α), β), στ) και η), εάν ο
               υπεύθυνος είναι ήδη εν γνώσει των πληροφοριών αυτών (παραδείγµατος χάριν,
               µέσω µόνιµου διακανονισµού ή συστήµατος εξασφάλισης της ποιότητας), ή
         (ii)  οι πληροφορίες που αναφέρονται στο σηµείο 3, σηµεία α), β), στ) και ζ), εάν ο
               παραγωγός δηλώνει ότι δεν υπάρχουν σχετικές πληροφορίες για να αναφερθούν.
   (β)   Οι πληροφορίες δεν χρειάζεται να παρέχονται ως κατά λέξη απόσπασµα από τα µητρώα
         της εκµετάλλευσης προέλευσης. Μπορούν να παρέχονται µέσω ανταλλαγής
         ηλεκτρονικών δεδοµένων ή υπό µορφή τυποποιηµένης δήλωσης υπογεγραµµένης από
         τον παραγωγό.
5. Οι υπεύθυνοι επιχειρήσεων τροφίµων που αποφασίζουν να δεχθούν ζώα στις εγκαταστάσεις
   του σφαγείου ύστερα από αξιολόγηση των σχετικών πληροφοριών για την τροφική αλυσίδα,
   πρέπει να τις θέτουν στη διάθεση του επίσηµου κτηνιάτρου αµελλητί και, πλην των
   περιπτώσεων που αναφέρονται στο σηµείο 7, τουλάχιστον 24 ώρες πριν από την άφιξη του
   ζώου ή της παρτίδας. Ο υπεύθυνος της επιχείρησης τροφίµων πρέπει να κοινοποιεί στον
   επίσηµο κτηνίατρο κάθε πληροφορία η οποία δηµιουργεί ανησυχίες για την υγεία πριν από
   την προ της σφαγής επιθεώρηση του συγκεκριµένου ζώου.
6. Εάν ένα ζώο φθάνει στο σφαγείο χωρίς πληροφορίες για την τροφική αλυσίδα, ο υπεύθυνος
   της επιχείρησης τροφίµων πρέπει να απευθύνει αµέσως κοινοποίηση στον επίσηµο
   κτηνίατρο. Απαγορεύεται η σφαγή του ζώου πριν το επιτρέψει ο επίσηµος κτηνίατρος.
 ---pagebreak--- 7. Εάν το επιτρέπει η αρµόδια αρχή, οι πληροφορίες για την τροφική αλυσίδα µπορούν να
   συνοδεύουν τα σχετικά ζώα µέχρι το σφαγείο, αντί να διαβιβάζονται τουλάχιστον 24 ώρες
   προηγουµένως, στις εξής περιπτώσεις:
   (α)   χοίροι, πουλερικά ή εκτρεφόµενα θηράµατα που έχουν υποβληθεί σε επιθεώρηση προ
         της σφαγής στην εκµετάλλευση προέλευσης, εάν συνοδεύονται από πιστοποιητικό,
         υπογραφόµενο από τον κτηνίατρο, στο οποίο να δηλώνεται ότι εξέτασε τα ζώα στην
         εκµετάλλευση και τα έκρινε υγιή,
   (β)   κατοικίδια µόνοπλα,
   (γ)   ζώα που έχουν σφαγεί επειγόντως, εάν συνοδεύονται από δήλωση, υπογραφόµενη από
         τον κτηνίατρο, στην οποία δηλώνεται η ευνοϊκή έκβαση της προ της σφαγής
         επιθεώρησης, και
   (δ)   ζώα που δεν παραδίδονται απευθείας από την εκµετάλλευση προέλευσης στο σφαγείο.
   Οι υπεύθυνοι επιχειρήσεων τροφίµων πρέπει να αξιολογούν τις σχετικές πληροφορίες. Εάν
   δέχονται τα ζώα προς σφαγή, πρέπει να δίνουν τα έγγραφα που αναφέρονται στα σηµεία α)
   και γ) στον επίσηµο κτηνίατρο. Απαγορεύεται η σφαγή ή ο καθαρισµός των ζώων εκτός εάν
   το επιτρέπει ο επίσηµος κτηνίατρος.
 ---pagebreak--- 8. Οι υπεύθυνοι επιχειρήσεων τροφίµων πρέπει να ελέγχουν τα διαβατήρια που συνοδεύουν τα
   κατοικίδια µόνοπλα για να εξασφαλίζουν ότι το ζώο προορίζεται για σφαγή προς
   κατανάλωση από τον άνθρωπο. Εάν δέχονται το ζώο προς σφαγή, πρέπει να δίνουν το
   διαβατήριο στον επίσηµο κτηνίατρο.
                               ________________________
 ---pagebreak---                                                                               ΠΑΡΑΡΤΗΜΑ ΙΙΙ
                                     ΕΙ∆ΙΚΕΣ ΑΠΑΙΤΗΣΕΙΣ
                        ΤΜΗΜΑ Ι: ΚΡΕΑΣ ΚΑΤΟΙΚΙ∆ΙΩΝ ΟΠΛΗΦΟΡΩΝ
ΚΕΦΑΛΑΙΟ Ι: ΜΕΤΑΦΟΡΑ ΖΩΝΤΩΝ ΖΩΩΝ ΣΤΟ ΣΦΑΓΕΙΟ
Οι υπεύθυνοι επιχειρήσεων τροφίµων που µεταφέρουν ζώντα ζώα στα σφαγεία εξασφαλίζουν τη
συµµόρφωση µε τις ακόλουθες απαιτήσεις:
1.   Κατά τη συλλογή και τη µεταφορά τους, τα ζώα πρέπει να υφίστανται προσεκτικό χειρισµό
     που να µην προκαλεί άσκοπη αναστάτωση.
2.   Τα ζώα που παρουσιάζουν συµπτώµατα νόσου ή προέρχονται από αγέλες, οι οποίες είναι
     γνωστό ότι έχουν µολυνθεί από παθογόνους παράγοντες που έχουν σηµασία για τη δηµόσια
     υγεία, δύνανται να µεταφέρονται στο σφαγείο µόνον εφόσον το επιτρέπει η αρµόδια αρχή.
ΚΕΦΑΛΑΙΟ ΙΙ: ΑΠΑΙΤΗΣΕΙΣ ΓΙΑ ΤΑ ΣΦΑΓΕΙΑ
Οι υπεύθυνοι επιχειρήσεων τροφίµων διασφαλίζουν ότι η κατασκευή, η διαρρύθµιση και ο
εξοπλισµός των σφαγείων στα οποία σφάζονται κατοικίδια οπληφόρα, πληρούν τις ακόλουθες
απαιτήσεις.
1.   (α)    Τα σφαγεία υποχρεούνται να διαθέτουν κατάλληλους και υγιεινούς χώρους σταβλισµού
            ή, εάν οι κλιµατολογικές συνθήκες το επιτρέπουν, µαντριά για την παραµονή των ζώων
            που να καθαρίζονται και να απολυµαίνονται εύκολα. Οι χώροι αυτοί πρέπει να είναι
            εξοπλισµένοι κατάλληλα για το πότισµα των ζώων και, εάν χρειάζεται, για τη σίτισή
            τους. Η αποχέτευση των υγρών αποβλήτων δεν πρέπει να θέτει σε κίνδυνο την
            ασφάλεια των τροφίµων.
 ---pagebreak---    (β)   Υποχρεούνται επίσης να διαθέτουν χωριστές κτιριακές εγκαταστάσεις που κλειδώνουν
         ή, εάν οι κλιµατολογικές συνθήκες το επιτρέπουν, µαντριά για τα ασθενή ή τα ύποπτα
         ζώα µε χωριστή αποχέτευση και χωροθετηµένα µε τρόπο που να αποφεύγεται η
         µόλυνση των υπόλοιπων ζώων, εκτός εάν η αρµόδια αρχή κρίνει ότι οι εγκαταστάσεις
         αυτές δεν χρειάζονται.
   (γ)   Το µέγεθος των χώρων σταβλισµού πρέπει να εξασφαλίζει την τήρηση των κανόνων
         καλής διαβίωσης των ζώων. Η διαρρύθµισή τους πρέπει να διευκολύνει τη διενέργεια
         των προ της σφαγής επιθεωρήσεων, συµπεριλαµβανοµένης της αναγνώρισης των ζώων
         ή οµάδων ζώων.
2. Για να αποφεύγεται η µόλυνση του κρέατος, τα σφαγεία υποχρεούνται:
   (α)   να διαθέτουν επαρκή αριθµό αιθουσών, κατάλληλων για τις διενεργούµενες εργασίες,
   (β)   να διαθέτουν χωριστή αίθουσα για την εκκένωση και τον καθαρισµό των στοµάχων και
         των εντέρων, εκτός εάν η αρµόδια αρχή επιτρέπει, κατά περίπτωση, το χρονικό
         διαχωρισµό των εργασιών αυτών εντός συγκεκριµένου σφαγείου,
   (γ)   να διασφαλίζουν τον χρονικό ή τοπικό διαχωρισµό των ακόλουθων εργασιών:
         (i)   αναισθητοποίηση και αφαίµαξη,
         (ii)  στην περίπτωση των χοίρων, ζεµάτισµα, αποτρίχωση, απόξεση και καύση των
               τριχών,
         (iii) εκσπλαγχνισµός και περαιτέρω καθαρισµός,
         (iv) χειρισµός καθαρών στοµάχων και εντέρων,
 ---pagebreak---         (v)   προετοιµασία και καθαρισµός άλλων εντοσθίων, ιδίως ο χειρισµός των κεφαλών
              µετά την εκδορά, εάν δεν πραγµατοποιείται στην αλυσίδα σφαγής,
        (vi) συσκευασία εντοσθίων, και
        (vii) αποστολή κρέατος,
   (δ)  να διαθέτουν εγκαταστάσεις που εµποδίζουν την επαφή του κρέατος µε το δάπεδο, τους
        τοίχους ή τον σταθερό εξοπλισµό, και
   (ε)  να διαθέτουν αλυσίδες σφαγής (όπου λειτουργούν) σχεδιασµένες έτσι ώστε να
        εξασφαλίζεται η απρόσκοπτη πορεία της διαδικασίας σφαγής και να αποτρέπεται η
        αλληλοµόλυνση µεταξύ των διαφόρων µερών της αλυσίδας σφαγής. Όταν στις ίδιες
        κτιριακές εγκαταστάσεις λειτουργούν περισσότερες από µία αλυσίδες σφαγής,
        εξασφαλίζεται κατάλληλος διαχωρισµός µεταξύ των αλυσίδων αυτών, ώστε να
        αποτρέπεται η αλληλοµόλυνση.
3. Πρέπει να διαθέτουν εγκαταστάσεις για την απολύµανση των εργαλείων µε παροχή θερµού
   νερού σε θερµοκρασία τουλάχιστον 82°C, ή εναλλακτικό σύστηµα µε ισοδύναµο
   αποτέλεσµα.
4. Ο εξοπλισµός για το πλύσιµο των χεριών του προσωπικού που ασχολείται µε τον χειρισµό
   ασυσκεύαστου κρέατος πρέπει να διαθέτει βρύσες κατασκευασµένες κατά τρόπο ώστε να
   αποτρέπεται η εξάπλωση µολύνσεων.
5. Πρέπει να υπάρχουν εγκαταστάσεις που να κλειδώνουν για την αποθήκευση του
   δεσµευµένου κρέατος σε ψυκτικές εγκαταστάσεις και χωριστές εγκαταστάσεις που να
   κλειδώνουν για την αποθήκευση του κρέατος που έχει χαρακτηριστεί ακατάλληλο για
   ανθρώπινη κατανάλωση.
 ---pagebreak--- 6.    Πρέπει να υπάρχει χωριστός χώρος µε τις κατάλληλες εγκαταστάσεις για τον καθαρισµό, το
      πλύσιµο και την απολύµανση των µέσων µεταφοράς ζώων. Ωστόσο, τα σφαγεία δεν
      υποχρεούνται να διαθέτουν αυτούς τους χώρους και εγκαταστάσεις, εάν το επιτρέπει η
      αρµόδια αρχή και εάν υπάρχουν σε µικρή απόσταση επίσηµα εγκεκριµένοι χώροι και
      εγκαταστάσεις.
7.    Πρέπει να διαθέτουν εγκαταστάσεις που να κλειδώνουν, αποκλειστικά για τη σφαγή ασθενών
      ή ύποπτων ζώων. Αυτό δεν έχει ουσιαστική σηµασία εάν η σφαγή πραγµατοποιείται σε άλλες
      εγκαταστάσεις εγκεκριµένες για τον σκοπό αυτό από την αρµόδια αρχή, ή στο τέλος της
      συνήθους περιόδου σφαγής.
8.    Εάν στο σφαγείο αποθηκεύεται κόπρος ή περιεχόµενα του πεπτικού συστήµατος, πρέπει να
      διατίθεται ειδικά διευθετηµένος χώρος για το σκοπό αυτό.
9.    Πρέπει να διαθέτουν δεόντως εξοπλισµένη εγκατάσταση που να κλειδώνει ή, όπου
      απαιτείται, αίθουσα για αποκλειστική χρήση της κτηνιατρικής υπηρεσίας.
ΚΕΦΑΛΑΙΟ ΙΙΙ: ΑΠΑΙΤΗΣΕΙΣ ΓΙΑ ΤΑ ΕΡΓΑΣΤΗΡΙΑ ΤΕΜΑΧΙΣΜΟΥ
Οι υπεύθυνοι επιχειρήσεων τροφίµων εξασφαλίζουν ότι τα εργαστήρια τεµαχισµού τα οποία
χειρίζονται κρέας κατοικίδιων οπληφόρων:
1)    Είναι κατασκευασµένα έτσι ώστε να αποφεύγεται η µόλυνση του κρέατος, ιδίως µέσω:
      (α)   της απρόσκοπτης διεξαγωγής των εργασιών, ή
      (β)   του χρονικού διαχωρισµού µεταξύ των διαφόρων παρτίδων παραγωγής·
 ---pagebreak--- 2)   διαθέτουν αίθουσες για τη χωριστή αποθήκευση συσκευασµένου και ασυσκεύαστου κρέατος,
     εκτός εάν αποθηκεύονται σε διαφορετικά χρονικά διαστήµατα ή κατά τρόπον ώστε τα υλικά
     και ο τρόπος συσκευασίας να µην αποτελούν πηγή µόλυνσης για το κρέας·
3)   διαθέτουν αίθουσες τεµαχισµού εξοπλισµένες κατά τρόπο ώστε να εξασφαλίζεται η τήρηση
     των απαιτήσεων που ορίζονται στο Κεφάλαιο V·
4)   διαθέτουν εξοπλισµό για το πλύσιµο των χεριών µε βρύσες κατασκευασµένες κατά τρόπο
     που αποτρέπεται η εξάπλωση µολύνσεων, οι οποίες θα χρησιµοποιούνται από το προσωπικό
     που ασχολείται µε τον χειρισµό ασυσκεύαστου κρέατος, και
5)   διαθέτουν εγκαταστάσεις για την απολύµανση των εργαλείων µε παροχή θερµού νερού σε
     θερµοκρασία τουλάχιστον 82°C, ή εναλλακτικό σύστηµα µε ισοδύναµο αποτέλεσµα.
ΚΕΦΑΛΑΙΟ ΙV: ΥΓΙΕΙΝΗ ΤΗΣ ΣΦΑΓΗΣ
Οι υπεύθυνοι επιχειρήσεων τροφίµων που εκµεταλλεύονται σφαγεία στα οποία σφάζονται
κατοικίδια οπληφόρα εξασφαλίζουν τη συµµόρφωση µε τις εξής απαιτήσεις:
1.   Μετά την άφιξη στο σφαγείο, η σφαγή των ζώων δεν επιτρέπεται να καθυστερεί
     αδικαιολόγητα. Εντούτοις, όταν απαιτείται για λόγους καλής µεταχείρισης, πρέπει να
     παρέχεται στα ζώα µια περίοδος ανάπαυσης πριν τη σφαγή.
2.   (α)   Το κρέας ζώων πλην εκείνων που αναφέρονται στα σηµεία β) και γ) δεν πρέπει να
           χρησιµοποιείται για ανθρώπινη κατανάλωση εάν τα ζώα αποβιώνουν κατά τρόπο
           διαφορετικό από τη σφαγή τους σε σφαγείο.
 ---pagebreak---    (β)   Μόνο ζώντα ζώα που προορίζονται για σφαγή επιτρέπεται να εισάγονται στις
         εγκαταστάσεις των σφαγείων, µε εξαίρεση:
         (i)   ζώα που έχουν σφαγεί επειγόντως εκτός σφαγείου σύµφωνα µε το Κεφάλαιο VI,
         (ii)  ζώα που έχουν σφαγεί στον τόπο παραγωγής σύµφωνα µε το Τµήµα ΙΙΙ, και
         (iii) άγρια θηράµατα, σύµφωνα µε το Τµήµα ΙV, Κεφάλαιο ΙΙ.
   (γ)   Το κρέας ζώων τα οποία σφάζονται λόγω ατυχήµατος εντός σφαγείου επιτρέπεται να
         χρησιµοποιείται για ανθρώπινη κατανάλωση υπό τον όρο ότι, κατά την επιθεώρηση,
         δεν διαπιστώνονται σοβαρά τραύµατα πέραν εκείνων που επήλθαν λόγω του
         ατυχήµατος.
3. Κάθε ζώο ή, ανάλογα µε την περίπτωση, κάθε παρτίδα ζώων που αποστέλλεται για σφαγή
   πρέπει να αναγνωρίζεται, κατά τρόπον ώστε να καθίσταται δυνατός ο προσδιορισµός της
   προέλευσής τους.
4. Τα ζώα πρέπει να είναι καθαρά.
5. Οι υπεύθυνοι των σφαγείων υποχρεούνται να ακολουθούν τις οδηγίες των κτηνιάτρων που
   διορίζει η αρµόδια αρχή σύµφωνα µε τον κανονισµό (ΕΚ) αριθ. …/2004 *, ώστε να
   εξασφαλίζεται ότι η προ της σφαγής επιθεώρηση κάθε ζώου προς σφαγή πραγµατοποιείται
   υπό τις κατάλληλες συνθήκες.
*
   Η Υπηρεσία Επισήµων Εκδόσεων θα θέσει τον αριθµό του κανονισµού για την οργάνωση
   των επισήµων ελέγχων.
 ---pagebreak--- 6. Τα ζώα που εισάγονται στην αίθουσα σφαγής πρέπει να σφάζονται χωρίς αδικαιολόγητη
   καθυστέρηση.
7. Η αναισθητοποίηση, η αφαίµαξη, η εκδορά, καθάρισµα, ο εκσπλαγχνισµός και κάθε άλλο
   πρέπει να πραγµατοποιούνται χωρίς αδικαιολόγητη καθυστέρηση κατά τρόπο ώστε να
   αποφεύγεται η µόλυνση του κρέατος. Ειδικότερα:
   (α)  Η τραχεία και ο οισοφάγος πρέπει να παραµένουν ανέπαφα κατά τη διάρκεια της
        αφαίµαξης, εκτός από την περίπτωση σφαγής σύµφωνα µε θρησκευτικά έθιµα·
   (β)  κατά τις εργασίες εκδοράς και αποτριχώσεως:
        (i)   πρέπει να αποτρέπεται η επαφή της εξωτερικής πλευράς του δέρµατος και του
              σφαγίου, και
        (ii)  οι χειριστές και ο εξοπλισµός που έρχονται σε επαφή µε την εξωτερική επιφάνεια
              του δέρµατος και τις τρίχες δεν επιτρέπεται να εγγίζουν το κρέας·
   (γ)  πρέπει να λαµβάνονται µέτρα, ώστε να προλαµβάνεται η διασπορά του περιεχοµένου
        του πεπτικού συστήµατος κατά και µετά τον εκσπλαγχνισµό και να διασφαλίζεται ότι ο
        εκσπλαγχνισµός ολοκληρώνεται το συντοµότερο δυνατό µετά την αναισθητοποίηση,
        και
   (δ)  η αφαίρεση των µαστών δεν επιτρέπεται να προκαλεί µόλυνση του σφαγίου µε γάλα ή
        πρωτόγαλα.
 ---pagebreak--- 8.  Πρέπει να γίνεται πλήρης εκδορά του σφαγίου και των άλλων µελών του σώµατος που
    προορίζονται για ανθρώπινη κατανάλωση, πλην των χοίρων και της κεφαλής και των ποδιών
    των αιγοπροβάτων και των µόσχων. Ο χειρισµός των κεφαλών και των ποδιών πρέπει να
    γίνεται κατά τρόπο που να αποκλείει τη µόλυνση άλλου κρέατος.
9.  Όταν οι χοίροι δεν υφίστανται εκδορά, υποβάλλονται σε άµεση αποτρίχωση. Ο κίνδυνος
    µόλυνσης του κρέατος από το νερό για το ζεµάτισµα πρέπει να µειώνεται στο ελάχιστο.
    Μόνον εγκεκριµένα πρόσθετα δύνανται να χρησιµοποιούνται για την εργασία αυτή. Οι χοίροι
    πρέπει να ξεπλένονται στη συνέχεια προσεκτικά µε πόσιµο νερό.
10. Τα σφάγια δεν επιτρέπεται να έχουν ορατή µόλυνση από κόπρανα. Κάθε σηµείο που
    παρουσιάζει ορατή µόλυνση πρέπει να αφαιρείται αµέσως µε ξέκρισµα ή κατ’ άλλο τρόπο
    που να έχει ισοδύναµο αποτέλεσµα.
11. Τα σφάγια και τα εντόσθια δεν πρέπει να έρχονται σε επαφή µε τα δάπεδα, τους τοίχους ή
    τους πάγκους εργασίας.
12. Οι υπεύθυνοι των σφαγείων πρέπει να ακολουθούν τις οδηγίες της αρµόδιας αρχής, ώστε να
    εξασφαλίζεται ότι η µετά τη σφαγή επιθεώρηση όλων των σφαγέντων ζώων
    πραγµατοποιείται υπό τις κατάλληλες συνθήκες σύµφωνα µε τον κανονισµό (ΕΚ) αριθ.
    …/2004 *.
13. Μέχρι την ολοκλήρωση της µετά τη σφαγή επιθεώρησης, τα τµήµατα του σφαγµένου ζώου
    που υπόκεινται σε αυτή την επιθεώρηση πρέπει:
    (α)   να µπορούν να αναγνωρίζονται ως ανήκοντα σε συγκεκριµένο σφάγιο, και
*
    Η Υπηρεσία Επισήµων Εκδόσεων θα θέσει τον αριθµό του κανονισµού για την οργάνωση
    των επισήµων ελέγχων.
 ---pagebreak---     (β)  να µην έρχονται σε επαφή µε άλλα σφάγια, εντόσθια ή σπλάχνα, περιλαµβανοµένων
         εκείνων που έχουν ήδη υποβληθεί σε επιθεώρηση µετά τη σφαγή.
    Ωστόσο, µπορεί να απορρίπτεται αµέσως το πέος, υπό τον όρο ότι δεν παρουσιάζει
    παθολογικές αλλοιώσεις.
14. Πρέπει να αφαιρείται το λιπώδες επικάλυµµα και των δύο νεφρών. Στην περίπτωση των
    βοοειδών, των χοίρων και των µονόπλων πρέπει επίσης να αφαιρείται η περινεφρική κάψα.
15. Εάν το αίµα ή άλλα εντόσθια περισσοτέρων του ενός ζώων συλλέγονται στο ίδιο δοχείο πριν
    από την ολοκλήρωση της µετά τη σφαγή επιθεώρησης, όλο το περιεχόµενο του δοχείου
    πρέπει να χαρακτηρίζεται ακατάλληλο για ανθρώπινη κατανάλωση, εάν το σφάγιο ενός ή
    περισσότερων από τα εν λόγω ζώα έχει κριθεί ακατάλληλο για ανθρώπινη κατανάλωση.
16. Μετά την µετά τη σφαγή επιθεώρηση:
    (α)  οι αµυγδαλές των βοοειδών και των µονόπλων αφαιρούνται σύµφωνα µε τους κανόνες
         υγιεινής,
    (β)  τα µέρη τα οποία έχουν κριθεί ακατάλληλα για ανθρώπινη κατανάλωση
         αποµακρύνονται το συντοµότερο δυνατό από τους καθαρούς χώρους της
         εγκατάστασης,
    (γ)  το κρέας που δεσµεύεται ή κρίνεται ακατάλληλο για ανθρώπινη κατανάλωση και τα µη
         βρώσιµα υποπροϊόντα δεν πρέπει να έρχονται σε επαφή µε κρέας που έχει κριθεί
         κατάλληλο για ανθρώπινη κατανάλωση, και
 ---pagebreak---     (δ)   τα σπλάχνα ή τα µέρη σπλάχνων που παραµένουν εντός του σφαγίου, εξαιρουµένων
          των νεφρών, πρέπει να αφαιρούνται εξ ολοκλήρου και το ταχύτερο δυνατό, εκτός εάν η
          αρµόδια αρχή επιτρέπει διαφορετικά.
17. Μετά την ολοκλήρωση της σφαγής και της µετά τη σφαγή επιθεώρησης, το κρέας
    αποθηκεύεται σύµφωνα µε τις απαιτήσεις του Κεφαλαίου VΙΙ.
18. Όταν προορίζονται για περαιτέρω µεταποίηση:
    (α)   οι στόµαχοι πρέπει να έχουν ζεµατισθεί και καθαρισθεί,
    (β)   τα εντόσθια πρέπει να έχουν κενωθεί και καθαρισθεί, και
    (γ)   οι κεφαλές και τα πόδια πρέπει να έχουν εκδαρεί ή ζεµατισθεί και αποτριχωθεί.
19. Όταν οι εγκαταστάσεις έχουν εγκριθεί για τη σφαγή διαφορετικών ειδών ζώων ή για τον
    χειρισµό σφαγίων εκτρεφόµενων θηραµάτων και αγρίων θηραµάτων, πρέπει να λαµβάνονται
    προληπτικά µέτρα για να αποτρέπεται η αλληλοµόλυνση, µέσω του χρονικού ή τοπικού
    διαχωρισµού των εργασιών που πραγµατοποιούνται για τα διάφορα είδη ζώων. Πρέπει να
    υπάρχουν ιδιαίτεροι χώροι για την παραλαβή και αποθήκευση σφαγίων εκτρεφοµένων
    θηραµάτων µε το δέρµα τους, που έχουν σφαγεί στην εκµετάλλευση, καθώς και για τα άγρια
    θηράµατα.
20. Εάν το σφαγείο δεν διαθέτει εγκαταστάσεις που να κλειδώνουν οι οποίες χρησιµοποιούνται
    αποκλειστικά για τη σφαγή ασθενών ή ύποπτων ζώων, οι εγκαταστάσεις που
    χρησιµοποιούνται για τη σφαγή των ζώων αυτών πρέπει να καθαρίζονται, να πλένονται και
    να απολυµαίνονται υπό επίσηµη επίβλεψη, πριν ξαναρχίσουν οι εργασίες σφαγής άλλων
    ζώων.
 ---pagebreak--- ΚΕΦΑΛΑΙΟ V: ΥΓΙΕΙΝΗ ΚΑΤΑ ΤΟΝ ΤΕΜΑΧΙΣΜΟ ΚΑΙ ΤΗΝ ΑΦΑΙΡΕΣΗ ΤΩΝ ΟΣΤΩΝ
Οι υπεύθυνοι επιχειρήσεων τροφίµων διασφαλίζουν ότι ο τεµαχισµός του κρέατος κατοικίδιων
οπληφόρων και η αφαίρεση των οστών από αυτό πραγµατοποιούνται σύµφωνα µε τις ακόλουθες
απαιτήσεις :
1.   Τα σφάγια κατοικίδιων οπληφόρων µπορούν να τεµαχίζονται στα σφαγεία σε ηµιµόρια
     σφαγίων ή σε τεταρτηµόρια και τα ηµιµόρια, κατ’ ανώτατο όριο σε τρία τεµάχια χονδρικής
     πώλησης. Ο περαιτέρω τεµαχισµός και η αφαίρεση των οστών πρέπει να πραγµατοποιούνται
     σε εργαστήριο τεµαχισµού.
2.   Η επεξεργασία του κρέατος πρέπει να οργανώνεται µε τρόπο, ώστε να προλαµβάνεται ή να
     περιορίζεται στο ελάχιστο η µόλυνση. Προς το σκοπό αυτό, οι υπεύθυνοι επιχειρήσεων
     τροφίµων εξασφαλίζουν ειδικότερα ότι:
     (α)   το κρέας που προορίζεται για τεµαχισµό εισάγεται στους θαλάµους εργασίας σταδιακά,
           ανάλογα µε τις ανάγκες,
     (β)   κατά τον τεµαχισµό, την αφαίρεση των οστών, την αποκοπή, τον τεµαχισµό σε φέτες ή
           σε κύβους, την πρώτη και δεύτερη συσκευασία, το κρέας διατηρείται σε ανώτατη
           θερµοκρασία 3°C για τα εντόσθια και 7°C για το λοιπό κρέας µε θερµοκρασία
           περιβάλλοντος µη υπερβαίνουσα τους 12°C ή µε άλλο σύστηµα µε ισοδύναµο
           αποτέλεσµα, και
     (γ)   όταν οι κτιριακές εγκαταστάσεις εγκρίνονται για τον τεµαχισµό κρεάτων διαφόρων
           ειδών ζώων, λαµβάνονται προληπτικά µέτρα για να αποτρέπεται η αλληλοµόλυνση,
           εν ανάγκη µέσω του χρονικού ή τοπικού διαχωρισµού των εργασιών για τα διάφορα
           είδη ζώων.
3.   Ωστόσο, επιτρέπεται η αφαίρεση των οστών και ο τεµαχισµός του κρέατος πριν επιτευχθεί η
     θερµοκρασία που αναφέρεται στο σηµείο 2, στοιχείο (β), σύµφωνα µε το Κεφάλαιο VΙΙ,
     σηµείο 3.
 ---pagebreak--- 4.   Επιτρέπεται επίσης η αφαίρεση των οστών και ο τεµαχισµός του κρέατος πριν επιτευχθεί η
     θερµοκρασία που αναφέρεται στο σηµείο 2, στοιχείο (β), όταν η αίθουσα τεµαχισµού
     ευρίσκεται στον ίδιο τόπο µε τις κτιριακές εγκαταστάσεις του σφαγείου. Στην περίπτωση
     αυτή, το κρέας πρέπει να µεταφέρεται είτε αµέσως από τις εγκαταστάσεις σφαγής στον
     θάλαµο τεµαχισµού, είτε µετά την παραµονή του για κάποιο χρονικό διάστηµα σε αίθουσα
     ψύξης ή κατάψυξης. Αµέσως µετά τον τεµαχισµό και, οσάκις ενδείκνυται, δεύτερη
     συσκευασία, το κρέας πρέπει να ψύχεται στη θερµοκρασία που αναφέρεται στο σηµείο 2,
     στοιχείο (β).
ΚΕΦΑΛΑΙΟ VΙ: ΕΠΕΙΓΟΥΣΑ ΣΦΑΓΗ ΕΚΤΟΣ ΣΦΑΓΕΙΟΥ
Οι υπεύθυνοι επιχειρήσεων τροφίµων πρέπει να διασφαλίζουν ότι το κρέας κατοικίδιων
οπληφόρων τα οποία εσφάγησαν υπό καθεστώς επείγουσας σφαγής εκτός σφαγείου µπορεί να
χρησιµοποιηθεί για ανθρώπινη κατανάλωση, µόνον εάν πληροί όλες τις απαιτήσεις που
ακολουθούν.
1.   Ένα κατά τα άλλα υγιές ζώο να υπέστη ατύχηµα το οποίο εµπόδισε τη µεταφορά του στο
     σφαγείο για λόγους καλής µεταχείρισης.
2.   Το ζώο πρέπει να εξετάζεται από κτηνίατρο πριν τη σφαγή.
3.   Μετά τη σφαγή και την αφαίµαξη, το ζώο πρέπει να µεταφερθεί στο σφαγείο υπό κατάλληλες
     συνθήκες υγιεινής και χωρίς άσκοπη καθυστέρηση. Η αφαίρεση του στοµάχου και των
     εντέρων, αλλά όχι περαιτέρω καθαρισµός, µπορεί να πραγµατοποιείται επιτόπου, υπό την
     επίβλεψη του κτηνιάτρου. Τα αφαιρεθέντα σπλάχνα πρέπει να συνοδεύουν το σφαγέν ζώο
     στο σφαγείο και να αναγνωρίζονται ως ανήκοντα στο ζώο αυτό.
4.   Εφόσον περισσότερες από δύο ώρες παρέλθουν µεταξύ της σφαγής και της άφιξης στο
     σφαγείο, το ζώο πρέπει να καταψύχεται. Εάν οι κλιµατικές συνθήκες το επιτρέπουν, η
     τεχνητή ψύξη δεν είναι αναγκαία.
 ---pagebreak--- 5. Μια δήλωση του υπεύθυνου της επιχείρησης τροφίµων και εκτροφέα του ζώου, στην οποία
   αναφέρονται η ταυτότητα του ζώου καθώς και τα τυχόν κτηνιατρικά προϊόντα ή άλλες
   θεραπευτικές αγωγές που του χορηγήθηκαν, οι ηµεροµηνίες χορήγησης και οι περίοδοι
   παύσης της αγωγής, πρέπει να συνοδεύει το σφαγέν ζώο στο σφαγείο.
6. Μια δήλωση του κτηνιάτρου, µε την οποία βεβαιώνεται το ευνοϊκό αποτέλεσµα της προ της
   σφαγής επιθεώρησης, η ηµεροµηνία και η ώρα, αλλά και οι λόγοι της επείγουσας σφαγής,
   καθώς και η φύση της τυχόν φαρµακευτικής αγωγής που χορήγησε στο ζώο ο κτηνίατρος,
   πρέπει να συνοδεύει το σφαγέν ζώο στο σφαγείο.
7. Το σφαγέν ζώο πρέπει να κρίνεται κατάλληλο για ανθρώπινη κατανάλωση κατά την µετά τη
   σφαγή επιθεώρηση, η οποία διενεργήθηκε στο σφαγείο σύµφωνα µε τον κανονισµό (ΕΚ)
   αριθ.…/2004 *, συµπεριλαµβανοµένων των πρόσθετων δοκιµών που απαιτούνται σε
   περίπτωση επείγουσας σφαγής.
8. Οι υπεύθυνοι επιχειρήσεων τροφίµων πρέπει να ακολουθούν τις οδηγίες που ενδέχεται να
   δώσει ο επίσηµος κτηνίατρος, ύστερα από τη µετά τη σφαγή επιθεώρηση, όσον αφορά τη
   χρήση του κρέατος.
9. Οι υπεύθυνοι επιχειρήσεων τροφίµων δεν µπορούν να διαθέσουν στην αγορά κρέας από ζώα
   που έχουν υποβληθεί σε σφαγή έκτακτης ανάγκης, παρά µόνο εάν φέρει ειδικό σήµα
   καταλληλότητας που δεν είναι δυνατό να συγχέεται ούτε µε το σήµα καταλληλότητας που
   προβλέπεται στον κανονισµό (ΕΚ) αριθ. .../2004 *, ούτε µε το σήµα αναγνώρισης που
   προβλέπεται στο Παράρτηµα ΙΙ, Τµήµα Ι του παρόντος κανονισµού. Το κρέας αυτό µπορεί να
   διατίθεται στην αγορά µόνο στο κράτος µέλος, όπου πραγµατοποιείται η σφαγή και σύµφωνα
   µε το εθνικό δίκαιο.
*
   Η Υπηρεσία Επίσηµων Εκδόσεων θα θέσει τον αριθµό του κανονισµού για την οργάνωση
   των επισήµων ελέγχων.
 ---pagebreak--- ΚΕΦΑΛΑΙΟ VΙΙ: ΑΠΟΘΗΚΕΥΣΗ ΚΑΙ ΜΕΤΑΦΟΡΑ
Οι υπεύθυνοι επιχειρήσεων τροφίµων διασφαλίζουν ότι η αποθήκευση και η µεταφορά του κρέατος
κατοικίδιων οπληφόρων πραγµατοποιούνται σύµφωνα µε τις ακόλουθες απαιτήσεις.
1.   (α)   Εάν δεν προβλέπεται άλλως από διαφορετικές ειδικές διατάξεις, η µετά τη σφαγή
           επιθεώρηση πρέπει να ακολουθείται αµέσως από ψύξη στο σφαγείο που να εξασφαλίζει
           για όλα τα σηµεία του κρέατος θερµοκρασία όχι ανώτερη των 3°C για τα εντόσθια και
           των 7°C για τα λοιπά κρέατα, µε βάση καµπύλη ψύξης που εξασφαλίζει συνεχή µείωση
           της θερµοκρασίας. Ωστόσο, είναι δυνατός ο τεµαχισµός του κρέατος και η αφαίρεση
           των οστών του κατά την ψύξη σύµφωνα µε το Κεφάλαιο V, σηµείο 4.
     (β)   Κατά τη διάρκεια των εργασιών ψύξης, πρέπει να υπάρχει επαρκής αερισµός, ώστε να
           αποφεύγεται η συµπύκνωση υδρατµών στην επιφάνεια του κρέατος.
2.   Το κρέας πρέπει να φθάνει την θερµοκρασία που ορίζεται στο σηµείο 1 και να διατηρεί αυτή
     τη θερµοκρασία κατά τη διάρκεια της αποθήκευσης.
3.   Το κρέας πρέπει να φθάνει την θερµοκρασία που ορίζεται στο σηµείο 1 πριν από τη
     µεταφορά και να διατηρεί αυτή τη θερµοκρασία κατά τη διάρκεια της µεταφοράς. Ωστόσο, η
     µεταφορά επιτρέπεται επίσης να πραγµατοποιείται εάν το επιτρέπει η αρµόδια αρχή για να
     είναι δυνατή η παραγωγή συγκεκριµένων προϊόντων, υπό τον όρο ότι:
     (α)   η µεταφορά αυτή πραγµατοποιείται σύµφωνα µε τις απαιτήσεις που ορίζει η αρµόδια
           αρχή για τη µεταφορά από µια συγκεκριµένη εγκατάσταση σε άλλη,
     (β)   το κρέας εγκαταλείπει το σφαγείο ή την αίθουσα τεµαχισµού που βρίσκεται στον ίδιο
           τόπο µε τις κτιριακές εγκαταστάσεις του σφαγείου αµέσως, και η διάρκεια της
           µεταφοράς δεν υπερβαίνει τις δύο ώρες.
 ---pagebreak--- 4.   Το κρέας που προορίζεται για κατάψυξη πρέπει να καταψύχεται χωρίς αδικαιολόγητη
     καθυστέρηση, λαµβάνοντας υπόψη, όταν χρειάζεται, µια περίοδο σταθεροποίησης πριν από
     την κατάψυξη.
5.   Το ασυσκεύαστο κρέας πρέπει να αποθηκεύεται και να µεταφέρεται χωριστά από το
     συσκευασµένο κρέας, εκτός εάν αποθηκεύονται ή µεταφέρονται σε διαφορετικά χρονικά
     διαστήµατα ή κατά τρόπον ώστε τα υλικά συσκευασίας και ο τρόπος αποθήκευσης ή
     µεταφοράς να µην αποτελούν πηγή µόλυνσης για το κρέας.
                  ΤΜΗΜΑ ΙΙ: ΚΡΕΑΣ ΠΟΥΛΕΡΙΚΩΝ ΚΑΙ ΛΑΓΟΜΟΡΦΩΝ
ΚΕΦΑΛΑΙΟ Ι: ΜΕΤΑΦΟΡΑ ΖΩΝΤΩΝ ΖΩΩΝ ΣΤΟ ΣΦΑΓΕΙΟ
Οι υπεύθυνοι επιχειρήσεων τροφίµων που µεταφέρουν ζώντα ζώα στα σφαγεία εξασφαλίζουν τη
συµµόρφωση µε τις ακόλουθες απαιτήσεις:
1.   Κατά τη συλλογή και τη µεταφορά τους τα ζώα πρέπει να υφίστανται προσεκτικό χειρισµό,
     χωρίς να προκαλείται άσκοπη αναστάτωση.
2.   Ζώα που παρουσιάζουν συµπτώµατα νόσου ή προέρχονται από οµάδες οι οποίες είναι
     γνωστό ότι έχουν µολυνθεί µε παθογόνους παράγοντες που έχουν σηµασία για την δηµόσια
     υγεία, µπορούν να µεταφέρονται στο σφαγείο µόνο όταν αυτό επιτρέπεται από την αρµόδια
     αρχή.
3.   Οι κλωβοί για τη µεταφορά ζώων στο σφαγείο και τα εξαρτήµατά τους, όπου
     χρησιµοποιούνται, πρέπει να είναι κατασκευασµένοι από ανθεκτικό στη διάβρωση υλικό, που
     καθαρίζεται και απολυµαίνεται εύκολα. Αµέσως µετά την εκκένωση και, εφόσον απαιτείται,
     πριν την επαναχρησιµοποίηση, το σύνολο του εξοπλισµού που χρησιµοποιείται για τη
     συλλογή και παράδοση ζώντων ζώων πρέπει να καθαρίζεται, να πλένεται και να
     απολυµαίνεται.
 ---pagebreak--- ΚΕΦΑΛΑΙΟ ΙΙ: ΑΠΑΙΤΗΣΕΙΣ ΓΙΑ ΤΑ ΣΦΑΓΕΙΑ
Οι υπεύθυνοι επιχειρήσεων τροφίµων διασφαλίζουν ότι η κατασκευή, η διαρρύθµιση και ο
εξοπλισµός των σφαγείων, στα οποία σφάζονται πουλερικά ή λαγόµορφα πληρούν τις ακόλουθες
απαιτήσεις:
1.   Τα σφαγεία πρέπει να διαθέτουν αίθουσα ή καλυµµένο χώρο για την παραλαβή των ζώων και
     την προ της σφαγής επιθεώρηση.
2.   Για να αποφεύγεται η µόλυνση του κρέατος, τα σφαγεία πρέπει:
     (α)    να διαθέτουν επαρκή αριθµό αιθουσών, κατάλληλων για τις διενεργούµενες εργασίες,
     (β)    να διαθέτουν χωριστή αίθουσα για τον εκσπλαγχνισµό και την περαιτέρω
            προετοιµασία, συµπεριλαµβανοµένης της προσθήκης καρυκευµάτων σε ολόκληρα
            σφάγια πουλερικών, εκτός εάν η αρµόδια αρχή επιτρέπει, κατά περίπτωση, το χρονικό
            διαχωρισµό των εργασιών αυτών εντός συγκεκριµένου σφαγείου,
     (γ)    να διασφαλίζουν τον χρονικό ή τοπικό διαχωρισµό των ακόλουθων εργασιών:
            (i)   αναισθητοποίηση και αφαίµαξη,
            (ii)  αποπτέρωση ή εκδορά και ζεµάτισµα, και
            (iii) αποστολή κρέατος,
 ---pagebreak---    (δ)   να διαθέτουν εγκαταστάσεις που εµποδίζουν την επαφή του κρέατος µε το δάπεδο, τους
         τοίχους ή τον σταθερό εξοπλισµό, και
   (ε)   να διαθέτουν αλυσίδες σφαγής (όπου λειτουργούν) σχεδιασµένες έτσι ώστε να
         εξασφαλίζεται η απρόσκοπτη πορεία της διαδικασίας σφαγής και να αποτρέπεται η
         αλληλοµόλυνση µεταξύ των διαφόρων µερών της αλυσίδας σφαγής. Όταν στις ίδιες
         κτιριακές εγκαταστάσεις λειτουργούν περισσότερες από µία αλυσίδες σφαγής,
         εξασφαλίζεται κατάλληλος διαχωρισµός µεταξύ των αλυσίδων αυτών, ώστε να
         αποτρέπεται η αλληλοµόλυνση.
3. Πρέπει να διαθέτουν εγκαταστάσεις για την απολύµανση των εργαλείων µε παροχή θερµού
   νερού σε θερµοκρασία τουλάχιστον 82°C, ή εναλλακτικό σύστηµα µε ισοδύναµο
   αποτέλεσµα.
4. Ο εξοπλισµός για το πλύσιµο των χεριών του προσωπικού που ασχολείται µε τον χειρισµό
   ασυσκεύαστου κρέατος πρέπει να διαθέτει βρύσες κατασκευασµένες κατά τρόπο ώστε να
   αποτρέπουν την εξάπλωση µολύνσεων.
5. Πρέπει να υπάρχουν εγκαταστάσεις που να κλειδώνουν για την αποθήκευση του
   δεσµευµένου κρέατος σε ψυκτικές εγκαταστάσεις και χωριστές εγκαταστάσεις που να
   κλειδώνουν για την αποθήκευση του κρέατος που έχει χαρακτηριστεί ακατάλληλο για
   ανθρώπινη κατανάλωση.
6. Πρέπει να υπάρχει χωριστός χώρος µε τις κατάλληλες εγκαταστάσεις για τον καθαρισµό, το
   πλύσιµο και την απολύµανση:
   (α)   του εξοπλισµού µεταφοράς, π.χ. των κλωβών, και
   (β)   των µέσων µεταφοράς.
   Οι εν λόγω χώροι και εγκαταστάσεις δεν είναι υποχρεωτικοί για το σηµείο β), εάν υπάρχουν
   σε µικρή απόσταση επίσηµα εγκεκριµένοι χώροι και εγκαταστάσεις.
 ---pagebreak--- 7. Πρέπει να διαθέτουν δεόντως εξοπλισµένη εγκατάσταση που να κλειδώνει ή, όπου
   απαιτείται, αίθουσα για αποκλειστική χρήση της κτηνιατρικής υπηρεσίας.
ΚΕΦΑΛΑΙΟ ΙΙΙ: ΑΠΑΙΤΗΣΕΙΣ ΓΙΑ ΤΑ ΕΡΓΑΣΤΗΡΙΑ ΤΕΜΑΧΙΣΜΟΥ
1. Οι υπεύθυνοι επιχειρήσεων τροφίµων πρέπει να εξασφαλίζουν ότι τα εργαστήρια τεµαχισµού
   τα οποία χειρίζονται κρέας πουλερικών ή λαγοµόρφων:
   (α)  είναι κατασκευασµένα έτσι ώστε να αποφεύγεται η µόλυνση του κρέατος, ειδικότερα
        µέσω της εξασφάλισης:
        (i)    της απρόσκοπτης διεξαγωγής των εργασιών, ή
        (ii)   του χρονικού διαχωρισµού µεταξύ των διαφόρων παρτίδων παραγωγής,
   (β)  διαθέτουν αίθουσες για τη χωριστή αποθήκευση συσκευασµένου και ασυσκεύαστου
        κρέατος, εκτός εάν αποθηκεύονται σε διαφορετικά χρονικά διαστήµατα ή κατά τρόπον
        ώστε τα υλικά και ο τρόπος συσκευασίας να µην αποτελούν πηγή µόλυνσης για το
        κρέας,
   (γ)  διαθέτουν αίθουσες τεµαχισµού εξοπλισµένες κατά τρόπο ώστε να εξασφαλίζεται η
        τήρηση των απαιτήσεων που ορίζονται στο Κεφάλαιο V,
   (δ)  διαθέτουν εξοπλισµό για το πλύσιµο των χεριών, ο οποίος χρησιµοποιείται από το
        προσωπικό που χειρίζεται ασυσκεύαστο κρέας, µε βρύσες κατασκευασµένες κατά
        τρόπο που να αποτρέπει την εξάπλωση µολύνσεων, και
   (ε)  διαθέτουν εγκαταστάσεις για την απολύµανση των εργαλείων µε παροχή θερµού νερού
        σε θερµοκρασία τουλάχιστον 82°C, ή εναλλακτικό σύστηµα µε ισοδύναµο αποτέλεσµα.
 ---pagebreak--- 2.   Εάν οι ακόλουθες εργασίες πραγµατοποιούνται σε εργαστήριο τεµαχισµού:
     (α)   ο εκσπλαγχνισµός των χηνών και των παπιών που εκτρέφονται για την παραγωγή
           φουά-γκρα και οι οποίες έχουν θανατωθεί µε αναισθητοποίηση, υποστεί αφαίµαξη και
           αποπτέρωση στην εκµετάλλευση πάχυνσης, ή
     (β)   ο εκσπλαγχνισµός πουλερικών µεταγενέστερου εκσπλαγχνισµού,
     οι υπεύθυνοι επιχειρήσεων τροφίµων εξασφαλίζουν ότι υπάρχουν χωριστές αίθουσες για το
     σκοπό αυτό.
ΚΕΦΑΛΑΙΟ ΙV: ΥΓΙΕΙΝΗ ΤΗΣ ΣΦΑΓΗΣ
Οι υπεύθυνοι επιχειρήσεων τροφίµων που εκµεταλλεύονται σφαγεία στα οποία σφάζονται
πουλερικά ή λαγόµορφα εξασφαλίζουν τη συµµόρφωση µε τις εξής απαιτήσεις:
1.   (α)   Κρέας ζώων εκτός εκείνων που αναφέρονται στο στοιχείο β) δεν πρέπει να
           χρησιµοποιείται για ανθρώπινη κατανάλωση, εάν τα ζώα αυτά αποθνήσκουν κατά
           τρόπο διαφορετικό από εκείνον της σφαγής στο σφαγείο.
     (β)   Μόνο ζώντα ζώα που προορίζονται για σφαγή δύνανται να εισάγονται στις
           εγκαταστάσεις των σφαγείων, µε εξαίρεση:
           (i)   τα πουλερικά µεταγενέστερου εκσπλαγχνισµού, τις χήνες και πάπιες που
                 εκτρέφονται για την παραγωγή φουά-γκρα, και τα πτηνά που δεν θεωρούνται
                 οικόσιτα, αλλά εκτρέφονται ως οικόσιτα ζώα που έχουν σφαγεί στην
                 εκµετάλλευση σύµφωνα µε το Κεφάλαιο VI,
 ---pagebreak---          (ii)  τα εκτρεφόµενα θηράµατα που έχουν σφαγεί στον τόπο παραγωγής σύµφωνα µε
               το Τµήµα ΙΙΙ, και
         (iii) τα µικρά άγρια θηράµατα σύµφωνα µε το Τµήµα ΙV, Κεφάλαιο III.
2. Οι υπεύθυνοι των σφαγείων υποχρεούνται ακολουθούν τις οδηγίες της αρµόδιας αρχής, ώστε
   να εξασφαλίζεται, ότι η προ της σφαγής επιθεώρηση πραγµατοποιείται υπό τις κατάλληλες
   συνθήκες.
3. Όταν οι εγκαταστάσεις έχουν εγκριθεί για τη σφαγή διαφορετικών ειδών ζώων ή για τον
   χειρισµό εκτρεφοµένων ατροπιδώτων και µικρών αγρίων θηραµάτων, πρέπει να λαµβάνονται
   προληπτικά µέτρα για να αποτρέπεται η αλληλοµόλυνση, µέσω του χρονικού ή τοπικού
   διαχωρισµού των εργασιών που πραγµατοποιούνται για τα διάφορα είδη ζώων. Πρέπει να
   υπάρχουν ιδιαίτεροι χώροι για την παραλαβή και αποθήκευση σφαγίων εκτρεφοµένων
   ατροπιδώτων που έχουν σφαγεί στην εκµετάλλευση καθώς και µικρών άγριων θηραµάτων.
4. Τα ζώα που εισάγονται στην αίθουσα σφαγής πρέπει να σφάζονται χωρίς αδικαιολόγητη
   καθυστέρηση.
5. Η αναισθητοποίηση, η αφαίµαξη, η εκδορά ή η αποπτέρωση, ο εκσπλαγχνισµός και κάθε
   άλλο καθάρισµα πρέπει να πραγµατοποιούνται χωρίς αδικαιολόγητη καθυστέρηση, κατά
   τρόπον ώστε να αποφεύγεται οποιαδήποτε µόλυνση του κρέατος. Πρέπει, ιδίως, να
   λαµβάνονται µέτρα, ώστε να προλαµβάνεται κατά τον εκσπλαγχνισµό η διασπορά
   περιεχοµένου του πεπτικού συστήµατος.
6. Οι υπεύθυνοι των σφαγείων πρέπει να ακολουθούν τις οδηγίες της αρµόδιας αρχής, για να
   εξασφαλίζεται ότι η µετά τη σφαγή επιθεώρηση πραγµατοποιείται υπό τις κατάλληλες
   συνθήκες και ιδίως, ότι τα σφαγµένα ζώα µπορούν να επιθεωρηθούν καταλλήλως.
 ---pagebreak--- 7. Μετά την µετά τη σφαγή επιθεώρηση:
   (α)   τα µέρη τα οποία έχουν κριθεί ακατάλληλα για ανθρώπινη κατανάλωση πρέπει να
         αποµακρύνονται το συντοµότερο δυνατό από τους καθαρούς χώρους της
         εγκατάστασης,
   (β)   το κρέας που δεσµεύεται ή κρίνεται ακατάλληλο για ανθρώπινη κατανάλωση και τα µη
         βρώσιµα υποπροϊόντα δεν επιτρέπεται να έρχονται σε επαφή µε κρέας που έχει κριθεί
         κατάλληλο για ανθρώπινη κατανάλωση, και
   (γ)   τα σπλάχνα ή τα µέρη σπλάχνων τα οποία δεν έχουν αφαιρεθεί από το σφάγιο,
         εξαιρουµένων των νεφρών, πρέπει να αφαιρούνται εξ ολοκλήρου, εάν αυτό είναι
         δυνατό, και το ταχύτερο δυνατό, εκτός εάν η αρµόδια αρχή επιτρέπει άλλως.
8. Μετά από την επιθεώρηση και τον εκσπλαγχνισµό, τα σφαγέντα ζώα πρέπει να καθαρίζονται
   και να ψύχονται το συντοµότερο σε θερµοκρασία όχι ανώτερη των 4°C, εκτός εάν το κρέας
   τεµαχίζεται εν θερµώ.
9. Όταν τα σφάγια υπόκεινται σε διαδικασία ψύξης µε εµβάπτιση, πρέπει να λαµβάνονται
   υπόψη τα ακόλουθα:
   (α)   Λαµβάνονται όλες οι προφυλάξεις, ώστε να αποφεύγεται η µόλυνση των σφαγίων,
         λαµβανοµένων υπόψη παραµέτρων, όπως το βάρος των σφαγίων, η θερµοκρασία του
         νερού, ο όγκος και η κατεύθυνση της ροής του ύδατος και ο χρόνος ψύξης.
   (β)   Ο εξοπλισµός πρέπει να κενώνεται πλήρως, να καθαρίζεται και να απολυµαίνεται κάθε
         φορά που είναι απαραίτητο και τουλάχιστον µία φορά την ηµέρα.
 ---pagebreak--- 10.  Τα ασθενή ή ύποπτα ζώα ή τα ζώα που σφάζονται κατ’ εφαρµογή προγραµµάτων εξάλειψης
     ή ελέγχου ασθενειών δεν επιτρέπεται να σφάζονται στην εγκατάσταση, εκτός εάν το
     επιτρέψει η αρµόδια αρχή. Στην περίπτωση αυτή, η σφαγή πρέπει να πραγµατοποιείται υπό
     επίσηµη επίβλεψη και να λαµβάνονται µέτρα για την αποτροπή µολύνσεων· πρέπει να
     πραγµατοποιείται καθαρισµός και απολύµανση, πριν ξαναχρησιµοποιηθούν οι
     εγκαταστάσεις.
ΚΕΦΑΛΑΙΟ V: ΥΓΙΕΙΝΗ ΚΑΤΑ ΚΑΙ ΜΕΤΑ ΤΟΝ ΤΕΜΑΧΙΣΜΟ ΚΑΙ ΤΗΝ ΑΦΑΙΡΕΣΗ ΤΩΝ
ΟΣΤΩΝ
Οι υπεύθυνοι επιχειρήσεων τροφίµων διασφαλίζουν ότι ο τεµαχισµός του κρέατος πουλερικών και
λαγοµόρφων και η αφαίρεση των οστών από αυτό πραγµατοποιούνται σύµφωνα µε τις ακόλουθες
απαιτήσεις:
1.   Η επεξεργασία του κρέατος πρέπει να οργανώνεται µε τρόπο, ώστε να προλαµβάνεται ή να
     περιορίζεται στο ελάχιστο η µόλυνση. Προς το σκοπό αυτό, οι υπεύθυνοι επιχειρήσεων
     τροφίµων εξασφαλίζουν ιδίως ότι:
     (α)    το κρέας που προορίζεται για τεµαχισµό εισάγεται στους θαλάµους εργασίας σταδιακά,
            ανάλογα µε τις ανάγκες,
     (β)    κατά τον τεµαχισµό, την αφαίρεση των οστών, την αποκοπή, τον τεµαχισµό σε φέτες ή
            σε κύβους, την πρώτη και δεύτερη συσκευασία, το κρέας διατηρείται σε ανώτατη
            θερµοκρασία 4°C µε θερµοκρασία περιβάλλοντος 12°C ή µε άλλο σύστηµα µε
            ισοδύναµο αποτέλεσµα, και
     (γ)    όταν οι κτιριακές εγκαταστάσεις εγκρίνονται για τον τεµαχισµό κρεάτων διαφόρων
            ειδών ζώων, λαµβάνονται προληπτικά µέτρα για να αποτρέπεται η αλληλοµόλυνση,
            εν ανάγκη µέσω του χρονικού ή τοπικού διαχωρισµού των εργασιών για τα διάφορα
            είδη ζώων.
 ---pagebreak--- 2.   Εντούτοις, επιτρέπεται η αφαίρεση των οστών και ο τεµαχισµός του κρέατος πριν επιτευχθεί
     η θερµοκρασία που αναφέρεται στο σηµείο 1, στοιχείο (β) όταν η αίθουσα τεµαχισµού
     ευρίσκεται στον ίδιο τόπο µε τις κτιριακές εγκαταστάσεις του σφαγείου, υπό τον όρο ότι το
     κρέας µεταφέρεται στον θάλαµο τεµαχισµού :
     (α)  είτε αµέσως από τις εγκαταστάσεις σφαγής,
     (β)  είτε µετά την παραµονή του για κάποιο χρονικό διάστηµα σε αίθουσα ψύξης ή
          κατάψυξης.
3.   Αµέσως µετά τον τεµαχισµό και, ενδεχοµένως, τη δεύτερη συσκευασία, το κρέας πρέπει να
     ψύχεται στη θερµοκρασία που αναφέρεται στο σηµείο 1, στοιχείο (β).
4.   Το ασυσκεύαστο κρέας πρέπει να αποθηκεύεται και να µεταφέρεται χωριστά από το
     συσκευασµένο κρέας, εκτός εάν αποθηκεύονται ή µεταφέρονται σε διαφορετικά χρονικά
     διαστήµατα ή κατά τρόπον ώστε τα υλικά συσκευασίας και ο τρόπος αποθήκευσης ή
     µεταφοράς να µην αποτελούν πηγή µόλυνσης για το κρέας.
ΚΕΦΑΛΑΙΟ VI: ΣΦΑΓΗ ΣΤΗΝ ΕΚΜΕΤΑΛΛΕΥΣΗ
Οι υπεύθυνοι επιχειρήσεων τροφίµων επιτρέπεται να σφάζουν στην εκµετάλλευση πουλερικά που
αναφέρονται στο Κεφάλαιο IV, σηµείο 1 (β), υπό (i), µόνον µε την άδεια της αρµόδιας αρχής και
σύµφωνα µε τις ακόλουθες απαιτήσεις:
1.   Η εκµετάλλευση πρέπει να υποβάλλεται σε τακτική κτηνιατρική επιθεώρηση.
2.   Ο υπεύθυνος της επιχείρησης τροφίµων πρέπει να ενηµερώνει εκ των προτέρων την αρµόδια
     αρχή για την ηµεροµηνία και την ώρα σφαγής.
 ---pagebreak--- 3. Η εκµετάλλευση πρέπει να διαθέτει εγκαταστάσεις για τη συγκέντρωση των πτηνών ώστε να
   είναι δυνατή η διεξαγωγή της προ της σφαγής επιθεώρησης της οµάδας.
4. Η εκµετάλλευση πρέπει να διαθέτει κατάλληλους χώρους για τη σφαγή και το µετέπειτα
   χειρισµό των πτηνών σύµφωνα µε τους κανόνες της υγιεινής.
5. Πρέπει να τηρούνται οι απαιτήσεις συνθηκών διαβίωσης των ζώων.
6. Το σφαγέν πτηνό πρέπει να µεταφέρεται στο σφαγείο συνοδευόµενο από δήλωση του
   υπεύθυνου της επιχείρησης τροφίµων και εκτροφέα του ζώου, στην οποία αναφέρονται τα
   τυχόν κτηνιατρικά προϊόντα ή άλλες θεραπευτικές αγωγές που χορηγήθηκαν στο ζώο, οι
   ηµεροµηνίες χορήγησης και οι περίοδοι παύσης της αγωγής, καθώς και η ηµεροµηνία και
   ώρα της σφαγής.
7. Το σφαγέν ζώο πρέπει να µεταφέρεται στο σφαγείο συνοδευόµενο από πιστοποιητικό
   εκδιδόµενο από τον επίσηµο κτηνίατρο ή τον εγκεκριµένο κτηνίατρο σύµφωνα µε τον
   κανονισµό (ΕΚ) αριθ.…/2004 *.
8. Στην περίπτωση των πουλερικών που εκτρέφονται για την παραγωγή φουά-γκρα, τα µη
   εκσπλαγχνισµένα πτηνά πρέπει να µεταφέρονται αµέσως, και εν ανάγκη υπό ψύξη, σε
   σφαγείο ή εργαστήριο τεµαχισµού. Πρέπει να εκσπλαγχνίζονται εντός 24 ωρών από τη σφαγή
   υπό την εποπτεία της αρµόδιας αρχής.
9. Τα πουλερικά µεταγενέστερου εκσπλαγχνισµού που λαµβάνονται στο αγρόκτηµα παραγωγής
   επιτρέπεται να διατηρούνται µέχρι 15 ηµέρες σε θερµοκρασία, η οποία δεν επιτρέπεται να
   υπερβαίνει τους 4°C. Στη συνέχεια, πρέπει να εκσπλαγχνίζονται σε σφαγείο ή σε εργαστήριο
   τεµαχισµού στο ίδιο κράτος µέλος όπου βρίσκεται το αγρόκτηµα παραγωγής.
*
   Η Υπηρεσία Επίσηµων Εκδόσεων θα θέσει τον αριθµό του κανονισµού για την οργάνωση
   των επίσηµων ελέγχων.
 ---pagebreak---                   ΤΜΗΜΑ ΙΙΙ: ΚΡΕΑΣ ΕΚΤΡΕΦΟΜΕΝΩΝ ΘΗΡΑΜΑΤΩΝ
1. Οι διατάξεις του Τµήµατος Ι εφαρµόζονται στην παραγωγή και στη διάθεση στην αγορά
   κρέατος αρτιοδάκτυλων θηλαστικών εκτρεφόµενων θηραµάτων (των οικογενειών Cervidae
   και Suidae), εκτός εάν η αρµόδια αρχή τα κρίνει ακατάλληλα.
2. Οι διατάξεις του Τµήµατος ΙΙ εφαρµόζονται στην παραγωγή και στη διάθεση στην αγορά
   κρέατος ατροπιδώτων. Εντούτοις, το Τµήµα Ι εφαρµόζεται όταν η αρµόδια αρχή τις κρίνει
   σκόπιµο. Πρέπει να υπάρχουν κατάλληλες εγκαταστάσεις, προσαρµοσµένες στο µέγεθος των
   ζώων.
3. Παρά τα σηµεία 1 και 2, οι υπεύθυνοι επιχειρήσεων τροφίµων µπορούν να σφάζουν τα
   εκτρεφόµενα ατροπίδωτα και τα εκτρεφόµενα οπληφόρα που αναφέρονται στην παράγραφο 1
   στον τόπο καταγωγής µε την άδεια της αρµόδιας αρχής, εάν:
   (α)   τα ζώα δεν είναι δυνατό να µεταφερθούν, προκειµένου να αποφευχθεί οιοσδήποτε
         κίνδυνος για τον χειριστή ή να προστατευθεί η καλή διαβίωση των ζώων,
   (β)   η αγέλη υποβάλλεται σε τακτική κτηνιατρική επιθεώρηση,
   (γ)   ο ιδιοκτήτης των ζώων υποβάλει αίτηµα,
   (δ)   η αρµόδια αρχή ενηµερώνεται εκ των προτέρων για την ηµεροµηνία και την ώρα σφαγής
         των ζώων,
   (ε)   η εκµετάλλευση διαθέτει διαδικασίες για τη συγκέντρωση των ζώων, ώστε να είναι
         δυνατή η διεξαγωγή της προ της σφαγής επιθεώρησης της οµάδας,
 ---pagebreak---    (στ) η εκµετάλλευση διαθέτει εγκαταστάσεις για τη σφαγή, την αφαίµαξη και, στις
        περιπτώσεις όπου επιβάλλεται αποπτέρωση ατροπίδωτων, την αποπτέρωση των ζώων,
   (ζ)  πληρούνται οι απαιτήσεις για την καλή διαβίωση των ζώων,
   (η)  τα ζώα µετά τη θανάτωση και την αφαίµαξη µεταφέρονται στο σφαγείο υπό
        κατάλληλες συνθήκες υγιεινής και χωρίς αδικαιολόγητη καθυστέρηση. Εάν η µεταφορά
        διαρκεί πάνω από δύο ώρες, το ζώο, εφόσον είναι ανάγκη, τοποθετείται σε ψύξη. Ο
        εκσπλαγχνισµός µπορεί να διενεργείται επί τόπου υπό την επίβλεψη του κτηνιάτρου,
   (θ)  µια δήλωση του υπεύθυνου της επιχείρησης τροφίµων και εκτροφέα των ζώων, στην
        οποία αναφέρεται η ταυτότητα των ζώων καθώς και τα τυχόν κτηνιατρικά προϊόντα ή
        άλλες θεραπευτικές αγωγές που τους χορηγήθηκαν, οι ηµεροµηνίες χορήγησης και οι
        περίοδοι παύσης της αγωγής, συνοδεύει τα σφαγέντα ζώα στο σφαγείο· και
   (ι)  κατά τη µεταφορά στην εγκεκριµένη εγκατάσταση, ένα πιστοποιητικό που εκδίδει και
        υπογράφει ο επίσηµος κτηνίατρος, ή ο εγκεκριµένος κτηνίατρος, το οποίο βεβαιώνει το
        ευνοϊκό αποτέλεσµα της προ της σφαγής επιθεώρησης, την ορθή σφαγή και αφαίµαξη
        και την ηµεροµηνία και ώρα της σφαγής, συνοδεύει τα σφαγέντα ζώα.
4. Οι υπεύθυνοι επιχειρήσεων τροφίµων µπορούν επίσης, σε εξαιρετικές περιπτώσεις, να
   σφάζουν βίσωνες στην εκµετάλλευση σύµφωνα µε το σηµείο 3.
 ---pagebreak---                       ΤΜΗΜΑ ΙV: ΚΡΕΑΣ ΑΓΡΙΩΝ ΘΗΡΑΜΑΤΩΝ
ΚΕΦΑΛΑΙΟ Ι: ΚΑΤΑΡΤΙΣΗ ΚΥΝΗΓΩΝ ΣΕ ΘΕΜΑΤΑ ΥΓΕΙΑΣ ΚΑΙ ΥΓΙΕΙΝΗΣ
1. Τα πρόσωπα που κυνηγούν άγρια θηράµατα µε σκοπό τη διάθεσή τους στην αγορά για
   ανθρώπινη κατανάλωση πρέπει να έχουν επαρκείς γνώσεις της παθολογίας αγρίων
   θηραµάτων και της παραγωγής και του χειρισµού των αγρίων θηραµάτων και του κρέατος
   αγρίων θηραµάτων µετά τη θήρα, ώστε να διενεργούν επιτόπια αρχική εξέταση του άγριου
   θηράµατος.
2. Αρκεί, ωστόσο, τουλάχιστον ένα µέλος µιας κυνηγετικής οµάδας να διαθέτει τις γνώσεις που
   αναφέρονται στο σηµείο 1. Οι παραποµπές στο παρόν τµήµα σε «εκπαιδευµένο άτοµο»,
   αφορά αυτό το προαναφερόµενο άτοµο.
3. Το εκπαιδευµένο άτοµο θα µπορούσε επίσης να είναι ο θηροφύλακας ή ο υπεύθυνος
   διαχείρισης της θήρας εάν είναι µέλος της κυνηγετικής οµάδας ή βρίσκεται στην άµεση
   γειτονία του τόπου στον οποίο πραγµατοποιείται η θήρα. Στη δεύτερη περίπτωση, ο κυνηγός
   πρέπει να παρουσιάσει τα άγρια θηράµατα στον θηροφύλακα ή τον υπεύθυνο διαχείρισης της
   θήρας και να τον ενηµερώσει για κάθε µη φυσιολογική συµπεριφορά που παρατηρήθηκε πριν
   από τη θανάτωση.
4. Η παρεχόµενη εκπαίδευση πρέπει να ικανοποιεί την αρµόδια αρχή και να παρέχει τη
   δυνατότητα στους κυνηγούς να καθίστανται εκπαιδευµένα άτοµα. Η εκπαίδευση πρέπει να
   καλύπτει τουλάχιστον τα ακόλουθα θέµατα:
   (α)   τη συνήθη ανατοµία, φυσιολογία και συµπεριφορά των άγριων θηραµάτων,
   (β)   τη µη φυσιολογική συµπεριφορά και τις παθολογικές µεταβολές των άγριων
         θηραµάτων λόγω ασθενειών, περιβαλλοντικής µόλυνσης ή άλλων παραγόντων που
         µπορούν να επηρεάσουν την υγεία του ανθρώπου µετά την κατανάλωση των προϊόντων
         αυτών,
 ---pagebreak---    (γ)  τους κανόνες υγιεινής και τις ορθές τεχνικές χειρισµού, µεταφοράς, εκσπλαγχνισµού
        κλπ. αγρίων θηραµάτων µετά τη θανάτωσή τους, και
   (δ)  τις νοµοθετικές και τις διοικητικές διατάξεις σχετικά µε τους κανόνες για την υγεία των
        ζώων και τη δηµόσια υγεία και τους υγειονοµικούς όρους που διέπουν τη διάθεση
        άγριων θηραµάτων στην αγορά.
5. Η αρµόδια αρχή θα πρέπει να ενθαρρύνει τις κυνηγετικές οργανώσεις να παρέχουν την εν
   λόγω εκπαίδευση.
ΚΕΦΑΛΑΙΟ ΙΙ: ΧΕΙΡΙΣΜΟΣ ΜΕΓΑΛΩΝ ΑΓΡΙΩΝ ΘΗΡΑΜΑΤΩΝ
1. Μετά τη θανάτωση µεγάλων άγριων θηραµάτων, πρέπει να αφαιρούνται τα στοµάχια και τα
   έντερά τους το συντοµότερο δυνατό και, εν ανάγκη, να πραγµατοποιείται αφαίµαξη.
2. Το εκπαιδευµένο άτοµο πρέπει να εξετάζει το σώµα και τα αφαιρεθέντα σπλάχνα για τον
   εντοπισµό τυχόν χαρακτηριστικών τα οποία θα µπορούσαν να καταδείξουν ότι το κρέας
   παρουσιάζει κίνδυνο για την υγεία. Η εξέταση πρέπει να πραγµατοποιείται το συντοµότερο
   δυνατό µετά τη θανάτωση.
3. Το κρέας µεγάλων άγριων θηραµάτων µπορεί να διατεθεί στην αγορά µόνον, εάν το σώµα
   µεταφερθεί σε εγκατάσταση χειρισµού θηραµάτων το συντοµότερο δυνατό µετά την εξέταση
   που αναφέρεται στο σηµείο 2. Τα σπλάχνα πρέπει να συνοδεύουν το ζώο όπως ορίζεται στο
   σηµείο 4. Τα σπλάχνα πρέπει να µπορούν να αναγνωρίζονται ως ανήκοντα σε συγκεκριµένο
   ζώο.
 ---pagebreak--- 4. (α) Εάν δεν διαπιστωθούν µη φυσιολογικά χαρακτηριστικά κατά τη διάρκεια της εξέτασης
       που αναφέρεται στο σηµείο 2, δεν έχει παρατηρηθεί µη φυσιολογική συµπεριφορά πριν
       από τη θανάτωση και δεν υπάρχει υπόνοια για περιβαλλοντική µόλυνση, το
       εκπαιδευµένο άτοµο µπορεί να επιθέσει στο σώµα του ζώου αριθµηµένη δήλωση η
       οποία θα περιέχει αυτές τις διαπιστώσεις. Στη δήλωση πρέπει να αναφέρεται επίσης η
       ηµεροµηνία, η ώρα και ο τόπος της θανάτωσης. Στην περίπτωση αυτήν, η κεφαλή και
       τα σπλάχνα δεν είναι υποχρεωτικό να συνοδεύουν το σώµα, εκτός από την περίπτωση
       ειδών που είναι ευαίσθητα στην τριχινίαση (χοίροι, µόνοπλα και άλλα), των οποίων η
       κεφαλή (εκτός από τους χαυλιόδοντες) και το διάφραγµα πρέπει να συνοδεύουν το
       σώµα. Ωστόσο, οι κυνηγοί υποχρεούνται να τηρούν τις τυχόν πρόσθετες απαιτήσεις που
       επιβάλλει το κράτος µέλος στο οποίο πραγµατοποιείται η θήρα, ιδίως για να είναι
       δυνατή η παρακολούθηση ορισµένων καταλοίπων και ουσιών σύµφωνα µε την οδηγία
       96/23/ΕΚ.
   (β) Στις άλλες περιπτώσεις, το σώµα πρέπει να συνοδεύεται από την κεφαλή (εκτός από
       τους χαυλιόδοντες και τα κέρατα) και όλα τα σπλάχνα, εξαιρουµένου του στοµάχου και
       των εντέρων. Το εκπαιδευµένο άτοµο που πραγµατοποίησε την εξέταση ενηµερώνει
       την αρµόδια αρχή σχετικά µε τα µη φυσιολογικά χαρακτηριστικά, τη µη φυσιολογική
       συµπεριφορά ή την υπόνοια για περιβαλλοντική µόλυνση, που το εµπόδισαν να κάνει
       τη δήλωση σύµφωνα µε το στοιχείο (α).
   (γ) Εάν δεν υπάρχει εκπαιδευµένο άτοµο για τη διενέργεια της εξέτασης που αναφέρεται
       στο σηµείο 2 σε συγκεκριµένη περίπτωση, το σώµα πρέπει να συνοδεύεται από την
       κεφαλή (εκτός από τους χαυλιόδοντες και τα κέρατα) και όλα τα σπλάχνα,
       εξαιρουµένων του στοµάχου και των εντέρων.
 ---pagebreak--- 5. Η ψύξη πρέπει να αρχίζει εντός ευλόγου χρονικού διαστήµατος από τη θανάτωση και η
   θερµοκρασία να µην υπερβαίνει τους 7°C για όλο το κρέας. Εάν οι κλιµατικές συνθήκες το
   επιτρέπουν, η τεχνητή ψύξη δεν είναι αναγκαία.
6. Κατά τη µεταφορά στην εγκατάσταση χειρισµού θηραµάτων, πρέπει να αποφεύγεται το
   στοίβαγµα.
7. Τα µεγάλα άγρια θηράµατα που παραδίδονται σε εγκατάσταση χειρισµού θηραµάτων πρέπει
   να προσκοµίζονται στην αρµόδια αρχή για επιθεώρηση.
8. Επίσης, τα µεγάλα άγρια θηράµατα που δεν έχουν υποστεί εκδορά µπορούν να υφίστανται
   εκδορά και να διατίθενται στην αγορά µόνον εάν:
   (α)   πριν από την εκδορά, έχουν αποθηκευθεί χωριστά και υποστεί χωριστή µεταχείριση
         από άλλα τρόφιµα, και δεν έχουν ψυχθεί, και
   (β)   µετά την εκδορά, έχουν υποβληθεί σε τελική επιθεώρηση σύµφωνα µε τον κανονισµό
         (ΕΚ) αριθ.…/2004 *.
9. Όσον αφορά τον τεµαχισµό και την αφαίρεση των οστών µεγάλων άγριων θηραµάτων,
   ισχύουν οι κανόνες που προβλέπονται στο Τµήµα Ι, Κεφάλαιο V.
ΚΕΦΑΛΑΙΟ ΙΙΙ: ΧΕΙΡΙΣΜΟΣ ΜΙΚΡΩΝ ΑΓΡΙΩΝ ΘΗΡΑΜΑΤΩΝ
1. Το εκπαιδευµένο άτοµο πραγµατοποιεί εξέταση για τον εντοπισµό τυχόν χαρακτηριστικών,
   τα οποία θα µπορούσαν να καταδείξουν ότι το κρέας παρουσιάζει κίνδυνο για την υγεία. Η
   εξέταση πραγµατοποιείται, το συντοµότερο δυνατό, µετά τη θανάτωση.
*
   Η Υπηρεσία Επίσηµων Εκδόσεων θα θέσει τον αριθµό του κανονισµού για την οργάνωση
   των επίσηµων ελέγχων.
 ---pagebreak--- 2. Εάν διαπιστωθούν µη φυσιολογικά χαρακτηριστικά κατά τη διάρκεια της εξέτασης,
   παρατηρηθεί µη φυσιολογική συµπεριφορά πριν από τη θανάτωση ή σχηµατισθεί υπόνοια για
   περιβαλλοντική µόλυνση, το εκπαιδευµένο πρόσωπο ενηµερώνει την αρµόδια αρχή.
3. Το κρέας µικρών άγριων θηραµάτων επιτρέπεται να διατεθεί στην αγορά µόνον εάν το σώµα
   έχει µεταφερθεί σε εγκατάσταση χειρισµού θηραµάτων, το συντοµότερο δυνατό µετά την
   εξέταση η οποία αναφέρεται στο σηµείο 1.
4. Η ψύξη αρχίζει εντός ευλόγου χρονικού διαστήµατος από τη θανάτωση και η θερµοκρασία
   δεν επιτρέπεται να υπερβαίνει τους 4 °C για όλο το κρέας. Εάν οι κλιµατικές συνθήκες το
   επιτρέπουν, η τεχνητή ψύξη δεν είναι αναγκαία.
5. Ο εκσπλαγχνισµός πραγµατοποιείται ή ολοκληρώνεται χωρίς αδικαιολόγητη καθυστέρηση
   µε την άφιξη του θηράµατος στην εγκατάσταση χειρισµού θηραµάτων, εκτός εάν η αρµόδια
   αρχή επιτρέπει το αντίθετο.
6. Τα µικρά άγρια θηράµατα που παραδίδονται σε εγκατάσταση χειρισµού θηραµάτων
   προσκοµίζονται στην αρµόδια αρχή προς επιθεώρηση.
7. Όσον αφορά τον τεµαχισµό και την αφαίρεση των οστών µικρών άγριων θηραµάτων, ισχύουν
   οι κανόνες που ορίζονται στο Τµήµα ΙΙ, Κεφάλαιο V.
 ---pagebreak---                     ΤΜΗΜΑ V: ΚΙΜΑΣ, ΠΑΡΑΣΚΕΥΑΣΜΑΤΑ ΚΡΕΑΤΟΣ
                     ΚΑΙ ΜΗΧΑΝΙΚΩΣ ∆ΙΑΧΩΡΙΣΜΕΝΟ ΚΡΕΑΣ (Μ∆Κ)
ΚΕΦΑΛΑΙΟ Ι: ΑΠΑΙΤΗΣΕΙΣ ΓΙΑ ΤΙΣ ΕΓΚΑΤΑΣΤΑΣΕΙΣ ΠΑΡΑΓΩΓΗΣ
Οι υπεύθυνοι επιχειρήσεων τροφίµων που εκµεταλλεύονται εγκαταστάσεις παραγωγής κιµά.
παρασκευασµάτων κρέατος ή Μ∆Κ διασφαλίζουν ότι:
1)   είναι κατασκευασµένες έτσι, ώστε να αποφεύγεται η µόλυνση του κρέατος και των
     προϊόντων, ειδικότερα µέσω :
     (α)   της απρόσκοπτης διεξαγωγής των εργασιών, ή
     (β)   του χρονικού διαχωρισµού µεταξύ των διαφόρων παρτίδων παραγωγής,
2)   διαθέτουν αίθουσες για τη χωριστή αποθήκευση συσκευασµένου και ασυσκεύαστου κρέατος
     και προϊόντων, εκτός εάν αποθηκεύονται σε διαφορετικά χρονικά διαστήµατα ή κατά τρόπον
     ώστε το υλικό συσκευασίας και ο τρόπος αποθήκευσης να µη συνιστούν πηγή µόλυνσης για
     το κρέας ή τα προϊόντα,
3)   διαθέτουν αίθουσες εξοπλισµένες, ώστε να πληρούνται οι απαιτήσεις θερµοκρασίας που
     προβλέπονται στο Κεφάλαιο ΙΙΙ,
4)   διαθέτουν εξοπλισµό για το πλύσιµο των χεριών, ο οποίος χρησιµοποιείται από το προσωπικό
     που χειρίζεται ασυσκεύαστο κρέας και προϊόντα, µε βρύσες κατασκευασµένες κατά τρόπο
     που να αποτρέπει την εξάπλωση µολύνσεων, και
5)   διαθέτουν εγκαταστάσεις για την απολύµανση των εργαλείων µε παροχή θερµού νερού σε
     θερµοκρασία τουλάχιστον 82°C, ή εναλλακτικό σύστηµα µε ισοδύναµο αποτέλεσµα.
 ---pagebreak--- ΚΕΦΑΛΑΙΟ ΙΙ: ΑΠΑΙΤΗΣΕΙΣ ΓΙΑ ΤΙΣ ΠΡΩΤΕΣ ΥΛΕΣ
Οι υπεύθυνοι επιχειρήσεων τροφίµων που εκµεταλλεύονται εγκαταστάσεις παραγωγής κιµά,
παρασκευασµάτων κρέατος ή Μ∆Κ διασφαλίζουν ότι οι χρησιµοποιούµενες πρώτες ύλες πληρούν
τις ακόλουθες απαιτήσεις:
1.    Οι πρώτες ύλες που χρησιµοποιούνται για την παρασκευή κιµά πρέπει να ανταποκρίνονται
      στις ακόλουθες απαιτήσεις:
      (α)   Τηρούν τις απαιτήσεις για νωπό κρέας.
      (β)   Προέρχονται από σκελετικούς µυς, συµπεριλαµβανοµένων των σύµφυτων λιπωδών
            ιστών.
      (γ)   ∆εν προέρχονται από:
            (i)   υπολείµµατα του τεµαχισµού ή του ξακρίσµατος (εκτός από ολόκληρα τεµάχια
                  µυών),
            (ii)  Μ∆Κ,
            (iii) κρέας που περιέχει θραύσµατα οστών ή δέρµα, ή
            (iv) κρέας κεφαλής, εκτός από τους µασητήρες, το µη µυώδες τµήµα της λευκής
                  γραµµής (linea alba), την περιοχή του ταρσού και του καρπού, υπολείµµατα
                  κρέατος αποξεσµένα από τα οστά και µύες του διαφράγµατος (εκτός εάν έχουν
                  αφαιρεθεί οι ορογόνοι υµένες).
2.    Για την παρασκευή παρασκευασµάτων κρέατος µπορούν να χρησιµοποιούνται οι ακόλουθες
      πρώτες ύλες:
      (α)   νωπό κρέας,
 ---pagebreak---    (β)   κρέας που τηρεί τις απαιτήσεις του σηµείου 1, και
   (γ)   εάν το παρασκεύασµα κρέατος σαφώς δεν προορίζεται να καταναλωθεί πριν υποβληθεί
         σε θερµική επεξεργασία:
         (i)   κρέας προερχόµενο από το άλεσµα ή τον τεµαχισµό κρέατος που ανταποκρίνεται
               στις απαιτήσεις του σηµείου 1, πλην του σηµείου 1, στοιχείο (γ), υπό (i), και
         (ii)  Μ∆Κ που ανταποκρίνεται στις απαιτήσεις του Κεφαλαίου ΙΙΙ, σηµείο 3
               στοιχείο (δ).
3. Οι πρώτες ύλες που χρησιµοποιούνται για την παρασκευή Μ∆Κ πρέπει να ανταποκρίνονται
   στις ακόλουθες απαιτήσεις:
   (α)   να τηρούν τις απαιτήσεις για νωπό κρέας·
   (β)   τα ακόλουθα υλικά δεν πρέπει να χρησιµοποιούνται για την παραγωγή Μ∆Κ:
         (i)   για τα πουλερικά, τα άκρα, το δέρµα λαιµού και η κεφαλή, και
         (ii)  για όλα τα άλλα ζώα, τα οστά της κεφαλής, τα άκρα, οι ουρές, τα πόδια κάτω από
               το εµπρόσθιο γόνατο και την άρθρωση του ταρσού (femur, tibia, fibula, humerus,
               radius και ulna).
 ---pagebreak--- ΚΕΦΑΛΑΙΟ ΙΙΙ: ΥΓΙΕΙΝΗ ΚΑΤΑ ΚΑΙ ΜΕΤΑ ΤΗΝ ΠΑΡΑΓΩΓΗ
Οι υπεύθυνοι επιχειρήσεων τροφίµων που παράγουν κιµά, παρασκευάσµατα κρέατος ή Μ∆Κ
συµµορφώνονται µε τις ακόλουθες απαιτήσεις:
1.   Η επεξεργασία του κρέατος πρέπει να οργανώνεται µε τρόπο, ώστε να προλαµβάνεται ή να
     περιορίζεται στο ελάχιστο η µόλυνση. Για τον σκοπό αυτό, οι υπεύθυνοι επιχειρήσεων
     τροφίµων εξασφαλίζουν ιδίως, ότι το χρησιµοποιούµενο κρέας:
     (α)   βρίσκεται σε ανώτατη θερµοκρασία 4οC για τα πουλερικά, 3οC για τα εντόσθια και 7οC
           για τα λοιπά κρέατα, και
     (β)   εισάγεται προοδευτικά στην αίθουσα παρασκευής, ανάλογα µε τις ανάγκες.
2.   Για την παραγωγή κιµά και παρασκευασµάτων κρέατος ισχύουν οι ακόλουθες απαιτήσεις:
     (α)   εκτός εάν η αρµόδια αρχή επιτρέπει την αφαίρεση των οστών αµέσως πριν από το
           άλεσµα, το κρέας που έχει υποστεί κατάψυξη ή βαθιά κατάψυξη και χρησιµοποιείται
           για την παρασκευή κιµά ή παρασκευασµάτων κρέατος πρέπει να έχει υποβληθεί σε
           αφαίρεση των οστών πριν από την κατάψυξη. ∆ύναται να αποθηκεύεται για
           περιορισµένο µόνο χρονικό διάστηµα·
     (β)   όταν έχει παρασκευασθεί από κρέας διατηρηµένο σε απλή ψύξη, ο κιµάς πρέπει να
           παρασκευάζεται:
           (i)   στην περίπτωση πουλερικών, εντός 3 το πολύ ηµερών από τη σφαγή τους,
           (ii)  στην περίπτωση ζώων πλην των πουλερικών, εντός 6 το πολύ ηµερών από τη
                 σφαγή τους, ή
 ---pagebreak---          (iii) εντός 15 ηµερών το πολύ από τη σφαγή των ζώων, όταν πρόκειται για βόειο
               κρέας χωρίς οστά, συσκευασµένο σε κενό αέρος·
   (γ)   Αµέσως µετά την παραγωγή, ο κιµάς και τα παρασκευάσµατα κρέατος πρέπει να
         τοποθετούνται σε πρώτη ή δεύτερη συσκευασία και:
         (i)   να ψύχονται σε εσωτερική θερµοκρασία η οποία δεν υπερβαίνει τους 2οC για τον
               κιµά και τους 4οC για τα παρασκευάσµατα κρέατος, ή
         (ii)  να καταψύχονται σε εσωτερική θερµοκρασία η οποία δεν υπερβαίνει τους -18°C.
   Αυτές οι συνθήκες θερµοκρασίας πρέπει να διατηρούνται κατά τη διάρκεια της αποθήκευσης
   και της µεταφοράς.
3. Οι ακόλουθες απαιτήσεις ισχύουν για την παραγωγή και τη χρήση Μ∆Κ το οποίο παράγεται
   µε τεχνικές, οι οποίες δεν αλλοιώνουν τη δοµή των οστών που χρησιµοποιούνται για την
   παραγωγή του Μ∆Κ και του οποίου η περιεκτικότητα σε ασβέστιο δεν είναι σηµαντικά
   υψηλότερη από την αντίστοιχη περιεκτικότητα του κιµά.
   (α)   Η πρώτη ύλη, από την οποία αφαιρούνται τα οστά και η οποία προέρχεται από επιτόπιο
         σφαγείο, πρέπει να είναι το πολύ 7 ηµερών. Άλλως, η πρώτη ύλη από την οποία
         αφαιρούνται τα οστά πρέπει να είναι το πολύ 5 ηµερών. Ωστόσο, τα σφάγια
         πουλερικών πρέπει να είναι το πολύ 3 ηµερών.
   (β)   Ο µηχανικός διαχωρισµός πρέπει να πραγµατοποιείται αµέσως µετά την αφαίρεση των
         οστών.
   (γ)   Εάν δεν χρησιµοποιείται αµέσως µετά την αφαίρεση των οστών, το Μ∆Κ πρέπει να
         συσκευάζεται σε πρώτη ή δεύτερη συσκευασία, και στη συνέχεια να ψύχεται σε
         θερµοκρασία το πολύ 2°C ή να καταψύχεται σε εσωτερική θερµοκρασία το πολύ -18°C.
         Αυτές οι απαιτήσεις θερµοκρασίας πρέπει να διατηρούνται κατά την αποθήκευση και
         τη µεταφορά.
 ---pagebreak---    (δ)   Εάν ο υπεύθυνος επιχείρησης τροφίµων έχει διεξαγάγει αναλύσεις, από τις οποίες
         αποδεικνύεται ότι το Μ∆Κ πληροί τα µικροβιολογικά κριτήρια που υιοθετούνται για
         τον κιµά δυνάµει του κανονισµού (ΕΚ) αριθ.…/2004*, είναι δυνατόν να
         χρησιµοποιείται σε παρασκευάσµατα κρέατος, τα οποία σαφώς δεν προορίζονται για
         κατανάλωση πριν υποβληθούν σε θερµική επεξεργασία και σε προϊόντα µε βάση το
         κρέας.
   (ε)   Το Μ∆Κ το οποίο αποδεικνύεται ότι δεν πληροί τα κριτήρια που αναφέρονται στο
         σηµείο (δ) είναι δυνατόν να χρησιµοποιείται µόνον για την παρασκευή θερµικά
         επεξεργασµένων προϊόντων µε βάση το κρέας σε εγκαταστάσεις που εγκρίνονται
         σύµφωνα µε τον παρόντα κανονισµό.
4. Οι ακόλουθες απαιτήσεις ισχύουν για την παραγωγή και τη χρήση Μ∆Κ που παράγεται µε
   τεχνικές διαφορετικές από εκείνες που αναφέρονται στο σηµείο 3.
   (α)   Η πρώτη ύλη, από την οποία θα αφαιρεθούν τα οστά και η οποία προέρχεται από
         επιτόπιο σφαγείο, πρέπει να είναι το πολύ 7 ηµερών. Άλλως, η πρώτη ύλη από την
         οποία θα αφαιρεθούν τα οστά πρέπει να είναι το πολύ 5 ηµερών. Ωστόσο, τα σφάγια
         πουλερικών πρέπει να είναι το πολύ 3 ηµερών.
   (β)   Εάν ο µηχανικός διαχωρισµός δεν πραγµατοποιείται αµέσως µετά την αφαίρεση των
         οστών, τα οστά που φέρουν σάρκα πρέπει να αποθηκεύονται και να µεταφέρονται σε
         θερµοκρασία το πολύ 2° C ή, εάν είναι κατεψυγµένα, σε θερµοκρασία το πολύ -18° C.
   (γ)   Τα οστά που φέρουν σάρκα και προέρχονται από κατεψυγµένα σφάγια δεν πρέπει να
         επανακαταψύχονται.
   (δ)   Εάν δεν χρησιµοποιηθεί εντός µίας ώρας µετά την παραγωγή του, το Μ∆Κ πρέπει να
         ψύχεται αµέσως σε θερµοκρασία το πολύ 2° C.
 ---pagebreak---    (ε)   Εάν, εντός 24 ωρών από τη ψύξη του, δεν γίνει η επεξεργασία του Μ∆Κ, τότε πρέπει να
         καταψύχεται εντός 12 ωρών από την παραγωγή του και να φθάνει σε εσωτερική
         θερµοκρασία, η οποία δεν υπερβαίνει τους –18 °C εντός έξι ωρών.
   (στ) Το κατεψυγµένο Μ∆Κ πρέπει να τοποθετείται σε πρώτη ή δεύτερη συσκευασία πριν
         από την αποθήκευση ή τη µεταφορά του, δεν πρέπει να αποθηκεύεται για διάστηµα
         µεγαλύτερο των τριών µηνών και πρέπει να διατηρείται σε θερµοκρασία η οποία δεν
         υπερβαίνει τους –18 °C κατά την αποθήκευση και τη µεταφορά.
   (ζ)   Το Μ∆Κ πρέπει να χρησιµοποιείται µόνον για την παρασκευή θερµικώς
         επεξεργασµένων προϊόντων µε βάση το κρέας σε εγκαταστάσεις που εγκρίνονται
         σύµφωνα µε τον παρόντα κανονισµό.
5. Ο κιµάς, τα παρασκευάσµατα κρέατος και το Μ∆Κ δεν πρέπει να επανακαταψύχονται µετά
   την απόψυξη.
ΚΕΦΑΛΑΙΟ ΙV: ΕΠΙΣΗΜΑΝΣΗ
1. Επιπλέον των απαιτήσεων της οδηγίας 2000/13/EK1, οι υπεύθυνοι επιχειρήσεων τροφίµων θα
   πρέπει να συµµορφώνονται µε την απαίτηση του σηµείου 2, εφόσον και στο βαθµό που το
   απαιτούν οι εθνικοί κανόνες του κράτους µέλους, στην επικράτεια του οποίου το προϊόν
   διατίθεται στην αγορά.
2. Συσκευασίες που προορίζονται προς εφοδιασµό του τελικού καταναλωτή και περιέχουν κιµά
   από πουλερικά ή µόνοπλα ή παρασκευάσµατα κρέατος που περιέχουν Μ∆Κ, πρέπει να
   φέρουν σηµείωση, ότι τα προϊόντα αυτά πρέπει να µαγειρεύονται πριν καταναλωθούν.
1
   Οδηγία 2000/13/ΕΚ του Ευρωπαϊκού Κοινοβουλίου και του Συµβουλίου, της 20ής Μαρτίου
   2000, για προσέγγιση των νοµοθεσιών των κρατών µελών σχετικά µε την επισήµανση, την
   παρουσίαση και τη διαφήµιση των τροφίµων (ΕΕ L 109, 6.5.2000, σ. 29). Οδηγία η οποία
   τροποποιήθηκε τελευταία από την οδηγία 2003/89/ΕΚ (ΕΕ L 308, 25.11.2003, σ. 15).
 ---pagebreak---                      ΤΜΗΜΑ VΙ: ΠΡΟΪΟΝΤΑ ΜΕ ΒΑΣΗ ΤΟ ΚΡΕΑΣ
1. Οι υπεύθυνοι επιχειρήσεων τροφίµων διασφαλίζουν ότι τα κατωτέρω όργανα δεν
   χρησιµοποιούνται για την παρασκευή προϊόντων µε βάση το κρέας:
   (α)  γεννητικά όργανα θηλυκών και αρσενικών ζώων, πλην των όρχεων,
   (β)  όργανα του ουροποιητικού συστήµατος, πλην των νεφρών και της ουροδόχου κύστης,
   (γ)  ο χόνδρος του λάρυγγα, η τραχεία και οι εξωλοβιώδεις βρόγχοι,
   (δ)  οι οφθαλµοί και τα βλέφαρα,
   (ε)  ο έξω ακουστικός πόρος,
   (στ) ιστοί κεράτων, και
   (ζ)  στα πουλερικά, η κεφαλή - εκτός από το λειρί και τα αυτιά, τα προγούλια και τα οζίδια
        - ο οισοφάγος, ο πρόλοβος, τα έντερα και τα γεννητικά όργανα.
2. Το κρέας, συµπεριλαµβανοµένων του κιµά και των παρασκευασµάτων κρέατος, το οποίο
   χρησιµοποιείται για την παρασκευή προϊόντων µε βάση το κρέας πρέπει να πληροί τις
   απαιτήσεις νωπού κρέατος. Ωστόσο, ο κιµάς και τα παρασκευάσµατα κρέατος που
   χρησιµοποιούνται για την παρασκευή προϊόντων µε βάση το κρέας, δεν χρειάζεται να
   ανταποκρίνονται στις άλλες ειδικές απαιτήσεις του Τµήµατος V.
 ---pagebreak---                         ΤΜΗΜΑ VΙΙ: ΖΩΝΤΑ ∆ΙΘΥΡΑ ΜΑΛΑΚΙΑ
1. Το παρόν Τµήµα εφαρµόζεται στα ζώντα δίθυρα µαλάκια. Με εξαίρεση των διατάξεων για
   τον καθαρισµό, εφαρµόζεται επίσης στα ζώντα εχινόδερµα, τα χιτωνόζωα και τα θαλάσσια
   γαστερόποδα.
2. Τα Κεφάλαια Ι έως VΙΙΙ εφαρµόζονται στα ζώα που συλλέγονται από περιοχές παραγωγής
   τις οποίες η αρµόδια αρχή έχει ταξινοµήσει σύµφωνα µε τον κανονισµό (ΕΚ) αριθ.
   …/2004 *.Το Κεφάλαιο ΙΧ ισχύει για τα χτένια που συλλέγονται εκτός των περιοχών αυτών.
3. Τα Κεφάλαια V, VI, VIII και ΙΧ και το σηµείο 3 του Κεφαλαίου VII εφαρµόζονται στη
   λιανική πώληση.
4. Οι απαιτήσεις του παρόντος Τµήµατος συµπληρώνουν τις απαιτήσεις του κανονισµού (ΕΚ)
   αριθ. …/2004 **.
   (α)   Στην περίπτωση εργασιών που πραγµατοποιούνται πριν την άφιξη των ζώντων δίθυρων
         µαλακίων σε κέντρο αποστολής ή καθαρισµού, συµπληρώνουν τις απαιτήσεις του
         Παραρτήµατος Ι του προαναφερόµενου κανονισµού.
   (β)   Στην περίπτωση άλλων εργασιών, συµπληρώνουν τις απαιτήσεις του Παραρτήµατος ΙΙ
         του προαναφερόµενου κανονισµού.
*
   Η Υπηρεσία Επίσηµων Εκδόσεων θα θέσει τον αριθµό του κανονισµού για την οργάνωση
   των επίσηµων ελέγχων.
**
   Η Υπηρεσία Επίσηµων Εκδόσεων θα θέσει τον αριθµό του κανονισµού για την υγιεινή των
   τροφίµων.
 ---pagebreak--- ΚΕΦΑΛΑΙΟ Ι: ΓΕΝΙΚΕΣ ΑΠΑΙΤΉΣΕΙΣ ΟΣΟΝ ΑΦΟΡΑ ΤΗ ∆ΙΑΘΕΣΗ ΖΩΝΤΩΝ ∆ΙΘΥΡΩΝ
ΜΑΛΑΚΙΩΝ ΣΤΗΝ ΑΓΟΡΑ
1.  Τα ζώντα δίθυρα µαλάκια δύνανται να διατίθενται στην αγορά λιανικής πώλησης µόνον µέσω
    ενός κέντρου αποστολής, όπου πρέπει να επιτίθεται αναγνωριστικό σήµα σύµφωνα µε το
    Κεφάλαιο VII.
2.  Οι υπεύθυνοι επιχειρήσεων τροφίµων µπορούν να δέχονται παρτίδες ζώντων δίθυρων
    µαλακίων µόνον εφόσον πληρούνται οι απαιτήσεις των σηµείων 3 έως 7 σχετικά µε τα
    απαιτούµενα έγγραφα.
3.  Όταν ένας υπεύθυνος επιχείρησης τροφίµων διακινεί παρτίδα ζώντων δίθυρων µαλακίων
    µεταξύ εγκαταστάσεων, µέχρι και την άφιξη της παρτίδας σε κέντρο αποστολής ή
    εγκατάσταση µεταποίησης, η παρτίδα πρέπει να συνοδεύεται από έγγραφο καταγραφής.
4. Το έγγραφο καταγραφής πρέπει να συντάσσεται σε µια τουλάχιστον από τις επίσηµες γλώσσες
    του κράτους µέλους όπου βρίσκεται η εγκατάσταση παραλαβής και να περιλαµβάνει
    τουλάχιστον τις παρακάτω πληροφορίες.
    (α)   Στην περίπτωση παρτίδας ζώντων δίθυρων µαλακίων που αποστέλλονται από περιοχή
          παραγωγής, το έγγραφο καταγραφής περιλαµβάνει τουλάχιστον τις εξής πληροφορίες:
          (i)  τα στοιχεία ταυτότητας και τη διεύθυνση του παραγωγού,
          (ii) την ηµεροµηνία συλλογής,
 ---pagebreak---     (iii) τη γεωγραφική θέση της περιοχής παραγωγής µε τη λεπτοµερέστερη δυνατή
          περιγραφή ή µε κωδικό αριθµό,
    (iv) το υγειονοµικό χαρακτηρισµό της περιοχής παραγωγής,
    (v)   το είδος και την ποσότητα των µαλακίων, και
    (vi) τον προορισµό της παρτίδας.
(β) Στην περίπτωση παρτίδας ζώντων δίθυρων µαλακίων που αποστέλλονται από περιοχή
    µετεγκατάστασης, το έγγραφο καταγραφής περιλαµβάνει τουλάχιστον τις πληροφορίες
    που αναφέρονται στο στοιχείο (α) και τις ακόλουθες πληροφορίες:
    (i)   τη γεωγραφική θέση της περιοχής µετεγκατάστασης, και
    (ii)  τη διάρκεια της µετεγκατάστασης.
(γ) Στην περίπτωση παρτίδας ζώντων δίθυρων µαλακίων που αποστέλλονται από κέντρο
    καθαρισµού, το έγγραφο καταγραφής περιλαµβάνει τουλάχιστον τις πληροφορίες που
    αναφέρονται στο στοιχείο (α) και τις ακόλουθες πληροφορίες:
    (i)   τη διεύθυνση του κέντρου καθαρισµού,
 ---pagebreak---         (ii)  τη διάρκεια του καθαρισµού, και
        (iii) τις ηµεροµηνίες κατά τις οποίες η παρτίδα εισήλθε και εξήλθε από το κέντρο
              καθαρισµού.
5. Οι υπεύθυνοι επιχειρήσεων τροφίµων που αποστέλλουν παρτίδες ζώντων δίθυρων µαλακίων
   συµπληρώνουν τα σχετικά µέρη του εγγράφου καταγραφής κατά τρόπον ώστε να είναι
   ευανάγνωστα και να είναι αδύνατη η τροποποίησή τους. Οι υπεύθυνοι επιχειρήσεων
   τροφίµων που παραλαµβάνουν τις παρτίδες, σφραγίζουν το έγγραφο µε την ηµεροµηνία κατά
   την παραλαβή κάθε παρτίδας ή καταγράφουν µε κάποιον άλλον τρόπο την ηµεροµηνία
   παραλαβής.
6. Οι υπεύθυνοι επιχειρήσεων τροφίµων κρατούν αντίτυπο του εγγράφου καταγραφής για κάθε
   παρτίδα που αποστέλλεται και παραλαµβάνεται επί δώδεκα µήνες τουλάχιστον µετά την
   αποστολή ή την παραλαβή της (ή επί µεγαλύτερο διάστηµα, αν το ορίζει η αρµόδια αρχή).
7. Ωστόσο, εάν:
   (α)  το προσωπικό που συλλέγει ζώντα δίθυρα µαλάκια διαχειρίζεται και το κέντρο
        αποστολής, το κέντρο καθαρισµού, τη ζώνη µετεγκατάστασης ή τη µονάδα
        επεξεργασίας που δέχονται τα ζώντα δίθυρα µαλάκια, και
   (β)  µία µόνον αρµόδια αρχή εποπτεύει όλες τις συγκεκριµένες εγκαταστάσεις,
   δεν απαιτούνται έγγραφα καταχώρησης, εφόσον το επιτρέπει η αρµόδια αρχή.
 ---pagebreak--- ΚΕΦΑΛΑΙΟ ΙΙ: ΥΓΕΙΟΝΟΜΙΚΕΣ ΑΠΑΙΤΗΣΕΙΣ ΓΙΑ ΤΗΝ ΠΑΡΑΓΩΓΗ ΚΑΙ ΣΥΛΛΟΓΗ
ΖΩΝΤΩΝ ∆ΙΘΥΡΩΝ ΜΑΛΑΚΙΩΝ
Α. ΑΠΑΙΤΗΣΕΙΣ ΓΙΑ ΤΙΣ ΠΕΡΙΟΧΕΣ ΠΑΡΑΓΩΓΗΣ
1. Οι παραγωγοί δύνανται να συλλέγουν ζώντα δίθυρα µαλάκια µόνον από περιοχές παραγωγής
   µε καθορισµένη γεωγραφική θέση και όρια, οι οποίες έχουν χαρακτηρισθεί από την αρµόδια
   αρχή, ενδεχοµένως σε συνεργασία µε τους υπεύθυνους επιχειρήσεων τροφίµων, ως
   κατηγορίας Α, Β ή Γ σύµφωνα µε τον κανονισµό (ΕΚ) αριθ. …/2004 *.
2. Οι υπεύθυνοι επιχειρήσεων τροφίµων δύνανται να διαθέτουν στην αγορά προς άµεση
   ανθρώπινη κατανάλωση, ζώντα δίθυρα µαλάκια συλλεγόµενα από περιοχές παραγωγής
   κατηγορίας Α µόνον εφόσον πληρούν τις απαιτήσεις του Κεφαλαίου V.
3. Οι υπεύθυνοι επιχειρήσεων τροφίµων δύνανται να διαθέτουν στην αγορά προς άµεση
   ανθρώπινη κατανάλωση, ζώντα δίθυρα µαλάκια συλλεγόµενα από περιοχές παραγωγής
   κατηγορίας Β µόνο µετά από επεξεργασία σε κέντρο καθαρισµού ή µετά από
   µετεγκατάσταση.
4. Οι υπεύθυνοι επιχειρήσεων τροφίµων δύνανται να διαθέτουν στην αγορά προς άµεση
   ανθρώπινη κατανάλωση ζώντα, δίθυρα µαλάκια συλλεγόµενα από περιοχές παραγωγής
   κατηγορίας Γ µόνο µετά από µετεγκατάσταση επί µακρό χρονικό διάστηµα σύµφωνα µε το
   Μέρος Γ του παρόντος Κεφαλαίου.
*
   Η Υπηρεσία Επίσηµων Εκδόσεων θα θέσει τον αριθµό του κανονισµού για την οργάνωση
   των επίσηµων ελέγχων.
 ---pagebreak--- 5. Μετά τον καθαρισµό ή τη µετεγκατάστασή τους, τα ζώντα δίθυρα µαλάκια από περιοχές
   παραγωγής κατηγορίας Β ή Γ, πρέπει να πληρούν όλες τις απαιτήσεις του Κεφαλαίου V.
   Εντούτοις, τα ζώντα δίθυρα µαλάκια από τις περιοχές αυτές, τα οποία δεν έχουν υποστεί
   καθαρισµό ή µετεγκατάσταση, µπορούν να αποστέλλονται σε εγκατάσταση επεξεργασίας,
   όπου πρέπει να υποβάλλονται σε αγωγή, µε σκοπό την εξάλειψη των παθογόνων
   µικροοργανισµών (όπου χρειάζεται, µετά τον καθαρισµό τους από την άµµο, τη λάσπη ή τις
   βλέννες στην ίδια ή σε άλλη εγκατάσταση). Προς τούτο, επιτρέπονται οι ακόλουθες µέθοδοι :
   (α)  Αποστείρωση µέσα σε ερµητικώς σφραγισµένα δοχεία·
   (β)  µέθοδοι θερµικής επεξεργασίας µε τα εξής στοιχεία:
        (i)   εµβαπτισµό σε βραστό νερό επί όσο χρόνο χρειάζεται ώστε να αυξηθεί η
              εσωτερική θερµοκρασία της σάρκας των µαλακίων τουλάχιστον στους 90°C και
              να διατηρηθεί η εν λόγω ελάχιστη θερµοκρασία επί 90 τουλάχιστον
              δευτερόλεπτα,
        (ii)  ψήσιµο επί 3 έως 5 λεπτά µέσα σε κλειστή κάµινο µε θερµοκρασία µεταξύ 120
              και 160°C, και πίεση µεταξύ 2 kg/cm2 και 5 kg/cm2, και εν συνεχεία αφαίρεση
              του κελύφους και κατάψυξη της σάρκας σε θερµοκρασία κέντρου µάζας -20°C,
              και
        (iii) βράσιµο σε ατµό υπό πίεση σε κλειστό δοχείο µε τήρηση των απαιτήσεων που
              αναφέρονται στο σηµείο (i) όσον αφορά το χρόνο ψησίµατος και την εσωτερική
              θερµοκρασία της σάρκας των µαλακίων. Πρέπει να χρησιµοποιείται
              συγκεκριµένη µεθοδολογία. Πρέπει να υπάρχουν διαδικασίες βάσει των αρχών
              HACCP για να ελέγχεται η οµοιόµορφη κατανοµή της θερµότητας.
 ---pagebreak--- 6.   Απαγορεύεται στους υπευθύνους επιχειρήσεων τροφίµων η παραγωγή και συλλογή ζώντων
     δίθυρων µαλακίων σε περιοχές που θεωρούνται ακατάλληλες για τις δραστηριότητες αυτές
     για υγειονοµικούς λόγους ή σε περιοχές που δεν έχουν ταξινοµηθεί από την αρµόδια αρχή. Οι
     υπεύθυνοι επιχειρήσεων τροφίµων λαµβάνουν υπόψη τις τυχόν σχετικές πληροφορίες,
     συµπεριλαµβανοµένων των πληροφοριών που αντλούν από τους δικούς τους αυτοελέγχους
     και από την αρµόδια αρχή, όσον αφορά την καταλληλότητα των περιοχών για παραγωγή και
     συλλογή. Πρέπει να χρησιµοποιούν τις πληροφορίες αυτές, ιδίως σχετικές µε τις
     περιβαλλοντικές και καιρικές συνθήκες, για να κρίνουν, σε τι επεξεργασία πρέπει να
     υποβάλουν τις συλλεγόµενες παρτίδες.
B.   ΑΠΑΙΤΗΣΕΙΣ ΓΙΑ ΤΗ ΣΥΛΛΟΓΗ ΚΑΙ ΤΟ ΜΕΤΑ ΤΗ ΣΥΛΛΟΓΗ ΧΕΙΡΙΣΜΟ
Οι υπεύθυνοι επιχειρήσεων τροφίµων που συλλέγουν ζώντα δίθυρα µαλάκια ή τα χειρίζονται
αµέσως µετά τη συλλογή τους εξασφαλίζουν τη συµµόρφωση µε τις ακόλουθες απαιτήσεις:
1.   Οι τεχνικές συλλογής και οι περαιτέρω χειρισµοί δεν πρέπει να προκαλούν πρόσθετη
     µόλυνση ή υπερβολική φθορά στο κέλυφος ή στους ιστούς των ζώντων δίθυρων µαλακίων,
     ούτε να επιφέρουν µεταβολές που να επηρεάζουν σηµαντικά τη δυνατότητά τους να
     υποβάλλονται σε καθαρισµό, επεξεργασία ή µετεγκατάσταση. Οι υπεύθυνοι επιχειρήσεων
     τροφίµων πρέπει ιδίως:
     (α)   να προστατεύουν επαρκώς τα ζώντα δίθυρα µαλάκια από τη σύνθλιψη, την τριβή και
           τους κραδασµούς,
     (β)   να µην εκθέτουν τα ζώντα δίθυρα µαλάκια σε ακραίες θερµοκρασίες,
     (γ)   να µην εµβαπτίζουν εκ νέου τα ζώντα δίθυρα µαλάκια σε νερό, το οποίο θα µπορούσε
           να προκαλέσει πρόσθετη µόλυνση, και
     (δ)   αν προβαίνουν σε φινίρισµα σε φυσικούς τόπους, να χρησιµοποιούν µόνον περιοχές, τις
           οποίες η αρµόδια αρχή έχει ταξινοµήσει στην κατηγορία Α.
 ---pagebreak--- 2.   Τα µεταφορικά µέσα πρέπει να επιτρέπουν επαρκή αποστράγγιση, να είναι εξοπλισµένα ώστε
     να διασφαλίζουν τις καλύτερες δυνατές προϋποθέσεις επιβίωσης και να παρέχουν
     αποτελεσµατική προστασία από τη µόλυνση.
Γ.   ΑΠΑΙΤΗΣΕΙΣ ΓΙΑ ΤΗ ΜΕΤΕΓΚΑΤΑΣΤΑΣΗ ΖΩΝΤΩΝ ∆ΙΘΥΡΩΝ ΜΑΛΑΚΙΩΝ
Οι υπεύθυνοι επιχειρήσεων τροφίµων που µετεγκαθιστούν ζώντα δίθυρα µαλάκια εξασφαλίζουν τη
συµµόρφωση µε τις ακόλουθες απαιτήσεις:
1.   Οι υπεύθυνοι επιχειρήσεων τροφίµων δύνανται να χρησιµοποιούν για τη µετεγκατάσταση
     ζώντων δίθυρων µαλακίων µόνο περιοχές εγκεκριµένες από την αρµόδια αρχή. Τα όρια των
     περιοχών πρέπει να ορίζονται ευκρινώς µε σηµαντήρες, πασσάλους ή άλλα µονίµως
     στερεωµένα υλικά. Πρέπει να υπάρχει ελάχιστη απόσταση ανάµεσα στις περιοχές
     µετεγκατάστασης και ανάµεσα σε αυτές και στις περιοχές παραγωγής, έτσι ώστε να
     περιορίζεται στο ελάχιστο ο κίνδυνος εξάπλωσης τυχόν µολύνσεων.
2.   Οι όροι µετεγκατάστασης πρέπει να εξασφαλίζουν τις βέλτιστες συνθήκες καθαρισµού.
     Ιδίως, οι υπεύθυνοι επιχειρήσεων τροφίµων πρέπει:
     (α)   Να χρησιµοποιούν τεχνικές χειρισµού των ζώντων δίθυρων µαλακίων που
           προορίζονται για µετεγκατάσταση, οι οποίες να επιτρέπουν την επανέναρξη της
           διηθητικής τους τροφικής δραστηριότητας µετά την εµβάπτισή τους σε φυσικά ύδατα,
     (β)   να µη µετεγκαθιστούν ζώντα δίθυρα µαλάκια σε πυκνότητα που εµποδίζει τον
           καθαρισµό,
     (γ)   να εµβαπτίζουν τα ζώντα δίθυρα µαλάκια σε θαλάσσιο νερό στην περιοχή
           µετεγκατάστασης για επαρκές χρονικό διάστηµα, το οποίο καθορίζεται ανάλογα µε τη
           θερµοκρασία του νερού· το διάστηµα αυτό πρέπει να είναι τουλάχιστον δύο µήνες
           εκτός εάν η αρµόδια αρχή συµφωνεί για βραχύτερο διάστηµα βάσει της ανάλυσης
           κινδύνου του υπευθύνου της επιχείρησης τροφίµων, και
 ---pagebreak---    (δ)   να εξασφαλίζουν επαρκή διαχωρισµό των διαφόρων θέσεων στην περιοχή
         µετεγκατάστασης, ώστε να αποφεύγεται η ανάµειξη των παρτίδων· πρέπει να
         χρησιµοποιείται το σύστηµα «όλα µέσα, όλα έξω», ώστε να µη µπορεί να µπει µέσα νέα
         παρτίδα, προτού εξαχθεί ολόκληρη η προηγούµενη.
3. Οι υπεύθυνοι επιχειρήσεων τροφίµων που διαχειρίζονται περιοχές µετεγκατάστασης πρέπει
   να τηρούν µόνιµα µητρώα, στα οποία καταγράφεται η προέλευση των ζώντων δίθυρων
   µαλακίων, η περίοδος µετεγκατάστασης, τα σηµεία µετεγκατάστασης που χρησιµοποιήθηκαν
   και ο προορισµός κάθε παρτίδας µετά τη µετεγκατάσταση, για τις επιθεωρήσεις που διενεργεί
   η αρµόδια αρχή.
ΚΕΦΑΛΑΙΟ ΙΙΙ: ∆ΟΜΙΚΕΣ ΑΠΑΙΤΗΣΕΙΣ ΓΙΑ ΤΑ ΚΕΝΤΡΑ ΑΠΟΣΤΟΛΗΣ ΚΑΙ
ΚΑΘΑΡΙΣΜΟΥ
1. Η γεωγραφική θέση των κατά ξηράν εγκαταστάσεων δεν πρέπει να κατακλύζεται από τη
   συνήθη πληµµυρίδα ή από ροές υδάτων από γειτονικές περιοχές.
2. Οι δεξαµενές και τα δοχεία αποθήκευσης νερού πρέπει να πληρούν τους εξής όρους:
   (α)   Οι εσωτερικές τους επιφάνειες πρέπει να είναι λείες, ανθεκτικές και στεγανές, και να
         καθαρίζονται εύκολα.
   (β)   Πρέπει να είναι κατασκευασµένες έτσι, ώστε να είναι δυνατή η πλήρης αποστράγγιση
         του νερού.
   (γ)   Οι τυχόν αγωγοί άντλησης νερού πρέπει να βρίσκονται σε θέση τέτοια, ώστε να
         αποφεύγεται ο κίνδυνος µόλυνσης του αντλούµενου νερού.
3. Πέραν τούτων, στα κέντρα καθαρισµού οι δεξαµενές καθαρισµού πρέπει να είναι κατάλληλες
   για τον όγκο και το είδος των προϊόντων που υποβάλλονται σε καθαρισµό.
 ---pagebreak--- ΚΕΦΑΛΑΙΟ ΙV: ΥΓΕΙΟΝΟΜΙΚΕΣ ΑΠΑΙΤΗΣΕΙΣ ΓΙΑ ΤΑ ΚΕΝΤΡΑ ΑΠΟΣΤΟΛΗΣ ΚΑΙ
ΚΑΘΑΡΙΣΜΟΥ
Α.   ΑΠΑΙΤΗΣΕΙΣ ΓΙΑ ΤΑ ΚΕΝΤΡΑ ΚΑΘΑΡΙΣΜΟΥ
Οι υπεύθυνοι επιχειρήσεων τροφίµων που προβαίνουν σε καθαρισµό ζώντων δίθυρων µαλακίων
εξασφαλίζουν τη συµµόρφωση µε τις εξής απαιτήσεις:
1.   Πριν αρχίσει ο καθαρισµός, τα ζώντα δίθυρα µαλάκια πρέπει να καθαρίζονται από τη λάσπη
     και από τις συσσωρευµένες ξένες ουσίες µε καθαρό νερό.
2.   Η λειτουργία του συστήµατος καθαρισµού πρέπει να επιτρέπει στα ζώντα δίθυρα µαλάκια να
     αναλαµβάνουν ταχέως και να διατηρούν τη διηθητική τροφική δραστηριότητα, να
     αποµακρύνουν τη µόλυνση από λύµατα, να µην επαναµολύνονται και να είναι δυνατό να
     παραµείνουν ζωντανά σε ικανοποιητική κατάσταση µετά τον καθαρισµό, ώστε να
     συσκευάζονται, να αποθηκεύονται και να µεταφέρονται πριν διατεθούν στην αγορά.
3.   Η ποσότητα των προς καθαρισµό ζώντων δίθυρων µαλακίων δεν πρέπει να υπερβαίνει τις
     δυνατότητες του κέντρου καθαρισµού. Τα ζώντα δίθυρα µαλάκια πρέπει να υποβάλλονται σε
     συνεχή καθαρισµό επί αρκετό διάστηµα, ώστε να επιτυγχάνεται η τήρηση των προδιαγραφών
     υγείας του Κεφαλαίου V και των µικροβιολογικών κριτηρίων που θεσπίζονται σύµφωνα µε
     τον κανονισµό (ΕΚ) αριθ. …/2004 *.
4.   Στην περίπτωση που η δεξαµενή καθαρισµού περιέχει διαφορετικές παρτίδες ζώντων
     δίθυρων µαλακίων, αυτά πρέπει να είναι του ίδιου είδους, και η διάρκεια της επεξεργασίας
     πρέπει να καθορίζεται µε βάση τον χρόνο που χρειάζεται η παρτίδα που απαιτεί τη
     µεγαλύτερη διάρκεια καθαρισµού.
*
     Η Υπηρεσία Επίσηµων Εκδόσεων θα θέσει τον αριθµό του κανονισµού για την υγιεινή των
     τροφίµων.
 ---pagebreak--- 5.   Οι περιέκτες που χρησιµοποιούνται για να διατηρούνται τα ζώντα δίθυρα µαλάκια στο
     σύστηµα καθαρισµού πρέπει να είναι κατασκευασµένοι έτσι ώστε να επιτρέπουν τη ροή του
     καθαρού θαλάσσιου νερού. Το βάθος των στρωµάτων των ζώντων δίθυρων µαλακίων δεν
     πρέπει να εµποδίζει το άνοιγµα των οστράκων κατά τη διάρκεια του καθαρισµού.
6.   Σε δεξαµενή καθαρισµού στην οποία υποβάλλονται σε καθαρισµό ζώντα δίθυρα µαλάκια δεν
     επιτρέπεται να διατηρείται κανένα είδος καρκινοειδών, ψαριών ή άλλου θαλάσσιου ζώου.
7.   Κάθε συσκευασία που περιέχει καθαρισµένα ζώντα δίθυρα µαλάκια που αποστέλλονται σε
     κέντρο αποστολής, πρέπει να φέρει ετικέτα που να βεβαιώνει ότι όλα τα µαλάκια έχουν
     καθαριστεί.
Β.   ΑΠΑΙΤΗΣΕΙΣ ΓΙΑ ΤΑ ΚΕΝΤΡΑ ΑΠΟΣΤΟΛΗΣ
Οι υπεύθυνοι επιχειρήσεων τροφίµων που λειτουργούν κέντρα αποστολής εξασφαλίζουν τη
συµµόρφωση µε τις ακόλουθες απαιτήσεις:
1.   Ο χειρισµός των ζώντων δίθυρων µαλακίων, και ιδίως το φινίρισµα, η ταξινόµηση κατά
     µέγεθος και η πρώτη και δεύτερη συσκευασία, δεν πρέπει να προκαλεί µόλυνση του
     προϊόντος ή να επηρεάζει τη βιωσιµότητα των µαλακίων.
2.   Πριν από την αποστολή, τα κελύφη των ζώντων δίθυρων µαλακίων πρέπει να πλένονται καλά
     µε καθαρό νερό.
3.   Τα ζώντα δίθυρα µαλάκια πρέπει να προέρχονται:
     (α)   από περιοχή παραγωγής κατηγορίας Α,
     (β)   από περιοχή µετεγκατάστασης,
 ---pagebreak---      (γ)   από κέντρο καθαρισµού, ή
     (δ)   από άλλο κέντρο αποστολής.
4.   Οι απαιτήσεις που ορίζονται στα σηµεία 1 και 2 εφαρµόζονται και στα κέντρα αποστολής
     που βρίσκονται επάνω σε πλοία. Τα µαλάκια που περνούν από τέτοια κέντρα πρέπει να
     προέρχονται από περιοχή παραγωγής κατηγορίας Α ή από περιοχή µετεγκατάστασης.
ΚΕΦΑΛΑΙΟ V: ΠΡΟ∆ΙΑΓΡΑΦΕΣ ΥΓΕΙΑΣ ΓΙΑ ΤΑ ΖΩΝΤΑ ∆ΙΘΥΡΑ ΜΑΛΑΚΙΑ
Εκτός από την εξασφάλιση της τήρησης των µικροβιολογικών κριτηρίων που θεσπίζονται
σύµφωνα µε τον κανονισµό (ΕΚ) αριθ. …/2004 *, οι υπεύθυνοι επιχειρήσεων τροφίµων
εξασφαλίζουν ότι τα ζώντα δίθυρα µαλάκια που διατίθενται στην αγορά για ανθρώπινη κατανάλωση
πληρούν τις απαιτήσεις του παρόντος Κεφαλαίου.
1.   Πρέπει να έχουν οργανοληπτικά χαρακτηριστικά που να µαρτυρούν τη φρεσκάδα και τη
     βιωσιµότητά τους· µεταξύ άλλων, πρέπει να έχουν κελύφη χωρίς ακαθαρσίες, να αντιδρούν
     δεόντως στην επίκρουση και να περιέχουν φυσιολογικές ποσότητες ενδοθυρικού υγρού.
2.   Απαγορεύεται να περιέχουν θαλάσσιες βιοτοξίνες σε συνολικές ποσότητες (οι οποίες
     µετρώνται σε ολόκληρο το σώµα ή χωριστά σε οποιοδήποτε εδώδιµο µέρος) άνω των εξής
     ορίων:
     (α)   Για την παραλυτική τοξίνη των µαλακίων (PSP), 800 χιλιοστόγραµµα ανά χιλιόγραµµο,
     (β)   Για την αµνησιακή τοξίνη των µαλακίων (ASP), 20 χιλιοστόγραµµα δοµοϊκού οξέος
           ανά χιλιόγραµµο,
*
     Η Υπηρεσία Επίσηµων Εκδόσεων θα θέσει τον αριθµό του κανονισµού για την υγιεινή των
     τροφίµων.
 ---pagebreak---    (γ)   Για το οκαδαϊκό οξύ, τις δινοφυσιστοξίνες και τις πεκτενοτοξίνες µαζί, 160
         χιλιοστόγραµµα ισοδυνάµων οκαδαϊκού οξέος ανά χιλιόγραµµο,
   (δ)   για τις γεσοτοξίνες, 1 mg ισοδυνάµου γεσοτοξίνης ανά χιλιόγραµµο, και
   (ε)   για τα αζασπειροξέα, 160 χιλιοστόγραµµα ισοδυνάµων αζασπειροξέος ανά
         χιλιόγραµµο.
ΚΕΦΑΛΑΙΟ VΙ: ΠΡΩΤΗ ΚΑΙ ∆ΕΥΤΕΡΗ ΣΥΣΚΕΥΑΣΙΑ ΖΩΝΤΩΝ ∆ΙΘΥΡΩΝ ΜΑΛΑΚΙΩΝ
1. Τα στρείδια πρέπει να συσκευάζονται σε πρώτη και δεύτερη συσκευασία µε το κοίλο
   όστρακο προς τα κάτω.
2. Οι συσκευασίες ζώντων δίθυρων µαλακίων µεγέθους ατοµικής κατανάλωσης πρέπει να είναι
   κλειστές και να παραµένουν σφραγισµένες από το κέντρο αποστολής και µέχρι να εκτεθούν
   προς πώληση στον τελικό καταναλωτή.
ΚΕΦΑΛΑΙΟ VΙΙ: ΑΝΑΓΝΩΡΙΣΤΙΚΗ ΣΗΜΑΝΣΗ ΚΑΙ ΕΠΙΣΗΜΑΝΣΗ
1. Η ετικέτα, συµπεριλαµβανοµένου του αναγνωριστικού σήµατος, πρέπει να είναι αδιάβροχη.
2. Επιπλέον των γενικών απαιτήσεων για τα σήµατα αναγνώρισης που περιέχονται στο
   Παράρτηµα ΙΙ, Τµήµα Ι, η ετικέτα πρέπει να αναφέρει τα εξής στοιχεία:
   (α)   το είδος του δίθυρου µαλακίου (κοινή και επιστηµονική ονοµασία), και
   (β)   την ηµεροµηνία συσκευασίας, στην οποία µνηµονεύεται τουλάχιστον η ηµέρα και ο
         µήνας.
   Κατά παρέκκλιση από την οδηγία 2000/13/ΕΚ, η ηµεροµηνία ελάχιστης διατηρησιµότητας
   µπορεί να αντικαθίσταται από την ένδειξη «τα ζώα αυτά πρέπει να είναι ζωντανά κατά τη
   στιγµή της πώλησης».
 ---pagebreak--- 3.   Η ετικέτα που είναι επικολληµένη στη συσκευασία ζώντων δίθυρων µαλακίων, τα οποία δεν
     είναι συσκευασµένα σε πακέτα µεγέθους ατοµικής κατανάλωσης, πρέπει να φυλάσσεται από
     τον λιανοπωλητή επί τουλάχιστον 60 ηµέρες µετά την κατάτµηση του περιεχοµένου.
ΚΕΦΑΛΑΙΟ VIΙΙ: ΑΛΛΕΣ ΑΠΑΙΤΗΣΕΙΣ
1.   Οι υπεύθυνοι επιχειρήσεων τροφίµων που αποθηκεύουν και µεταφέρουν ζώντα δίθυρα
     µαλάκια πρέπει να εξασφαλίζουν τη διατήρησή τους σε θερµοκρασία που να µην επιδρά
     αρνητικά στην ασφάλεια των τροφίµων ή στη βιωσιµότητά τους.
2.   Απαγορεύεται η επανεµβύθιση ή ο ψεκασµός µε νερό των ζώντων δίθυρων µαλακίων µετά τη
     συσκευασία προς λιανική πώληση και την έξοδό τους από το κέντρο αποστολής.
ΚΕΦΑΛΑΙΟ ΙΧ: ΕΙ∆ΙΚΕΣ ΑΠΑΙΤΗΣΕΙΣ ΓΙΑ ΤΑ ΧΤΕΝΙΑ ΠΟΥ ΣΥΛΛΕΓΟΝΤΑΙ ΕΚΤΟΣ ΤΩΝ
ΤΑΞΙΝΟΜΗΜΕΝΩΝ ΠΕΡΙΟΧΩΝ ΠΑΡΑΓΩΓΗΣ
Οι υπεύθυνοι επιχειρήσεων τροφίµων που συλλέγουν χτένια εκτός ταξινοµηµένων περιοχών
παραγωγής ή που χειρίζονται τέτοια χτένια συµµορφώνονται µε τις ακόλουθες απαιτήσεις:
1.   Τα χτένια δεν δύνανται να διατίθενται στην αγορά παρά µόνον αν έχουν συλλεγεί και
     υποβληθεί σε περαιτέρω χειρισµούς σύµφωνα µε το Κεφάλαιο ΙΙ, Μέρος Β, και πληρούν τις
     προδιαγραφές που ορίζονται στο Κεφάλαιο V, όπως αποδεικνύεται από σύστηµα
     αυτοελέγχων.
2.   Επιπλέον, στις περιπτώσεις που υπάρχουν στοιχεία από επίσηµα προγράµµατα
     παρακολούθησης, τα οποία επιτρέπουν στην αρµόδια αρχή να ταξινοµεί τους τόπους
     αλίευσης – ενδεχοµένως, σε συνεργασία µε τους υπεύθυνους επιχειρήσεων τροφίµων – οι
     διατάξεις του Κεφαλαίου ΙΙ, Μέρος Α ισχύουν κατ’ αναλογία και για τα χτένια.
 ---pagebreak--- 3. Τα χτένια δύνανται να διατίθενται στην αγορά για ανθρώπινη κατανάλωση µόνον µέσω
   αγοράς χονδρικής πώλησης, κέντρου αποστολής ή µονάδας επεξεργασίας. Όταν εκτελούν
   εργασίες µε χτένια, οι υπεύθυνοι επιχειρήσεων τροφίµων που εκµεταλλεύονται τέτοιες
   µονάδες, ενηµερώνουν σχετικά την αρµόδια αρχή και, όσον αφορά τα κέντρα αποστολής,
   συµµορφώνονται µε τις σχετικές απαιτήσεις των Κεφαλαίων ΙΙΙ και IV.
4. Οι υπεύθυνοι επιχειρήσεων τροφίµων που εκτελούν εργασίες µε χτένια πρέπει να τηρούν:
   (α)    τις απαιτήσεις του Κεφαλαίου I, σηµεία 3 έως 7, κατά περίπτωση, για τα απαιτούµενα
          έγγραφα. Στην περίπτωση αυτήν, στο έγγραφο καταγραφής πρέπει να αναφέρεται
          σαφώς η γεωγραφική θέση της περιοχής όπου έχουν συλλεχθεί τα χτένια, ή
   (β)    όσον αφορά συσκευασµένα σε δεύτερη συσκευασία χτένια, και για τα συσκευασµένα
          σε πρώτη συσκευασία χτένια εάν η πρώτη συσκευασία παρέχει προστασία ισοδύναµη
          προς την προστασία της δεύτερης συσκευασίας, τις απαιτήσεις του Κεφαλαίου VΙΙ
          σχετικά µε την αναγνωριστική σήµανση και επισήµανση.
                           ΤΜΗΜΑ VIΙΙ: ΑΛΙΕΥΤΙΚΑ ΠΡΟΪΟΝΤΑ
1. Το παρόν Τµήµα δεν εφαρµόζεται στα δίθυρα µαλάκια, τα εχινόδερµα, τα χιτωνόζωα και τα
   θαλάσσια γαστερόποδα, όταν διατίθενται ζώντα στην αγορά. Εξαιρουµένων των Κεφαλαίων Ι
   και ΙΙ, το παρόν τµήµα εφαρµόζεται στα ζώα αυτών των ειδών όταν δεν διατίθενται ζώντα
   στην αγορά, οπότε τα ζώα πρέπει να έχουν ληφθεί σύµφωνα µε το Τµήµα VIII.
2. Τα Μέρη Α, Γ και ∆ του Κεφαλαίου ΙΙΙ, το Κεφάλαιο IV και το Κεφάλαιο V εφαρµόζονται
   στη λιανική πώληση.
 ---pagebreak--- 3. Οι απαιτήσεις του παρόντος Τµήµατος συµπληρώνουν τις απαιτήσεις του κανονισµού (ΕΚ)
   αριθ. …/2004 *.
   (α)   Στην περίπτωση εγκαταστάσεων, συµπεριλαµβανοµένων των σκαφών, οι οποίες
         πραγµατοποιούν πρωτογενή παραγωγή και συναφείς εργασίες, συµπληρώνουν τις
         απαιτήσεις του Παραρτήµατος Ι του προαναφερόµενου κανονισµού.
   (β)   Στην περίπτωση άλλων εγκαταστάσεων, συµπληρώνουν τις απαιτήσεις του
         Παραρτήµατος ΙΙ του προαναφερόµενου κανονισµού.
4. Όσον αφορά τα αλιευτικά προϊόντα:
   (α)   η πρωτογενής παραγωγή καλύπτει την εκτροφή, την αλίευση και τη συλλογή ζώντων
         αλιευτικών προϊόντων µε σκοπό τη διάθεσή τους στην αγορά, και
   (β)   οι συναφείς εργασίες καλύπτουν οποιαδήποτε από τις εξής εργασίες εφόσον
         πραγµατοποιούνται επί των αλιευτικών σκαφών: σφαγή, αφαίµαξη, αποκεφαλισµός,
         εκσπλαγχνισµός, αφαίρεση των πτερυγίων, ψύξη και πρώτη συσκευασία·
         περιλαµβάνουν επίσης :
         (1)   τη µεταφορά και την αποθήκευση αλιευτικών προϊόντων, ο χαρακτήρας των
               οποίων δεν έχει αλλοιωθεί σηµαντικά, συµπεριλαµβανοµένων των ζώντων
               αλιευτικών προϊόντων, σε χερσαία ιχθυοτροφεία,
         (2)   τη µεταφορά αλιευτικών προϊόντων, ο χαρακτήρας των οποίων δεν έχει
               αλλοιωθεί σηµαντικά, συµπεριλαµβανοµένων των ζώντων αλιευτικών προϊόντων,
               από τον τόπο παραγωγής στην πρώτη εγκατάσταση προορισµού.
*
   Η Υπηρεσία Επίσηµων Εκδόσεων θα θέσει τον αριθµό του κανονισµού για την υγιεινή των
   τροφίµων.
 ---pagebreak--- ΚΕΦΑΛΑΙΟ Ι: ΑΠΑΙΤΗΣΕΙΣ ΓΙΑ ΤΑ ΣΚΑΦΗ
Οι υπεύθυνοι επιχειρήσεων τροφίµων εξασφαλίζουν ότι:
1.   Τα σκάφη που χρησιµοποιούνται για τη συλλογή αλιευτικών προϊόντων από το φυσικό τους
     περιβάλλον ή για την εν γένει επεξεργασία τους µετά τη συλλογή, συµµορφώνονται µε τις
     απαιτήσεις κατασκευής και εξοπλισµού που ορίζονται στο Μέρος I, και
2.   οι εργασίες που εκτελούνται πάνω στα σκάφη πραγµατοποιούνται σύµφωνα µε τους κανόνες
     που ορίζονται στο Μέρος II.
I.   ΑΠΑΙΤΗΣΕΙΣ ΚΑΤΑΣΚΕΥΗΣ ΚΑΙ ΕΞΟΠΛΙΣΜΟΥ
Α.   Απαιτήσεις για όλα τα σκάφη
1.   Τα σκάφη πρέπει να είναι σχεδιασµένα και κατασκευασµένα µε τρόπο που να µη προκαλούν
     µόλυνση των προϊόντων µε ακάθαρτα ύδατα του υδροσυλλέκτη, λύµατα, καπνό, καύσιµα,
     έλαια, λιπαντικά ή άλλες επιβλαβείς ουσίες.
2.   Οι επιφάνειες µε τις οποίες έρχονται σε επαφή τα αλιευτικά προϊόντα πρέπει να είναι από
     κατάλληλο, ανθεκτικό στη διάβρωση υλικό, το οποίο είναι λείο και καθαρίζεται εύκολα. Οι
     επιστρώσεις των επιφανειών πρέπει να είναι ανθεκτικές και µη τοξικές.
3.   Ο εξοπλισµός και τα υλικά που χρησιµοποιούνται για τις εργασίες επί αλιευτικών προϊόντων
     πρέπει να είναι κατασκευασµένα από ανθεκτικό στη διάβρωση υλικό που να καθαρίζεται και
     να απολυµαίνεται εύκολα.
4.   Όταν τα σκάφη διαθέτουν αγωγούς άντλησης νερού για το νερό που χρησιµοποιείται για τα
     αλιευτικά προϊόντα, οι αγωγοί αυτοί πρέπει να βρίσκονται σε τέτοια θέση ώστε να
     αποφεύγεται η µόλυνση της παροχής νερού.
 ---pagebreak--- Β.   Απαιτήσεις για σκάφη τα οποία είναι σχεδιασµένα και εξοπλισµένα για τη διατήρηση νωπών
     αλιευτικών προϊόντων για διάστηµα άνω των εικοσιτεσσάρων ωρών
1.   Τα σκάφη που είναι σχεδιασµένα και εξοπλισµένα για τη διατήρηση νωπών αλιευτικών
     προϊόντων για διάστηµα άνω των εικοσιτεσσάρων ωρών πρέπει να διαθέτουν κύτη,
     δεξαµενές ή περιέκτες για την αποθήκευση αλιευτικών προϊόντων στις θερµοκρασίες που
     ορίζονται στο Κεφάλαιο VΙΙ.
2.   Τα κύτη πρέπει να είναι χωρισµένα από το µηχανοστάσιο και τους χώρους διαµονής του
     πληρώµατος, µε χωρίσµατα που είναι επαρκή, για να αποφεύγεται η µόλυνση των
     αποθηκευµένων αλιευτικών προϊόντων. Τα κύτη και οι περιέκτες που χρησιµοποιούνται για
     την αποθήκευση αλιευτικών προϊόντων πρέπει να εξασφαλίζουν τη διατήρησή τους υπό
     ικανοποιητικές συνθήκες υγιεινής και, οσάκις απαιτείται, να διασφαλίζουν ότι το νερό από
     την τήξη του πάγου δεν παραµένει σε επαφή µε τα προϊόντα.
3.   Στα σκάφη που είναι εξοπλισµένα για την ψύξη αλιευτικών προϊόντων µε κρύο καθαρό
     θαλάσσιο νερό, οι δεξαµενές πρέπει να περιλαµβάνουν συστήµατα για την επίτευξη
     οµοιόµορφης θερµοκρασίας στις δεξαµενές. Με τα συστήµατα αυτά πρέπει να επιτυγχάνεται
     ρυθµός ψύξης που να εγγυάται ότι το µείγµα ψαριών και καθαρού θαλάσσιου νερού φθάνει
     σε θερµοκρασία 3°C το ανώτατο 6 ώρες µετά από τη φόρτωση και 0°C το ανώτατο µετά από
     16 ώρες και να είναι δυνατή η παρακολούθηση και, εφόσον απαιτείται, η καταγραφή της
     θερµοκρασίας.
Γ.   Απαιτήσεις για τα πλοία-ψυγεία
Τα πλοία-ψυγεία πρέπει
1.   Να έχουν εξοπλισµό κατάψυξης επαρκούς ισχύος, που να επιτρέπει την ταχεία µείωση της
     θερµοκρασίας των προϊόντων, ώστε να επιτυγχάνεται θερµοκρασία κέντρου µάζας -18°C το
     ανώτατο,
 ---pagebreak--- 2. να έχουν ψυκτικό εξοπλισµό επαρκούς ισχύος για τη διατήρηση των αλιευτικών προϊόντων
   στα κύτη αποθήκευσης σε θερµοκρασία -18°C το ανώτατο. Τα κύτη αποθήκευσης πρέπει να
   είναι εφοδιασµένα µε συσκευή καταγραφής της θερµοκρασίας σε σηµείο που να είναι
   ευανάγνωστη. Ο αισθητήρας θερµοκρασίας του θερµοµέτρου πρέπει να είναι τοποθετηµένος
   στο σηµείο του κύτους µε την υψηλότερη θερµοκρασία, και
3. να πληρούν τις απαιτήσεις για τα σκάφη που είναι σχεδιασµένα και εξοπλισµένα για τη
   διατήρηση αλιευτικών προϊόντων για διάστηµα άνω των εικοσιτεσσάρων ωρών, όπως
   ορίζονται στο Μέρος Β, σηµείο 2.
∆. Απαιτήσεις για τα πλοία-εργοστάσια
1. Τα πλοία-εργοστάσια πρέπει να διαθέτουν τουλάχιστον:
   (α)   Χώρο φόρτωσης, ο οποίος να χρησιµοποιείται αποκλειστικά για τη φόρτωση των
         αλιευτικών προϊόντων επί του πλοίου, σχεδιασµένο κατά τρόπο ώστε να είναι δυνατός
         ο διαχωρισµός των προϊόντων διαδοχικών αλιεύσεων. Ο χώρος αυτός πρέπει να
         καθαρίζεται εύκολα και να είναι σχεδιασµένος µε τρόπο ώστε να προστατεύονται τα
         προϊόντα από την επίδραση του ηλίου ή των κλιµατικών συνθηκών και από
         οποιαδήποτε πηγή µόλυνσης,
   (β)   υγιεινό σύστηµα µεταφοράς των αλιευτικών προϊόντων από τον χώρο φόρτωσης προς
         τους χώρους εργασίας,
   (γ)   αρκετά ευρύχωρους χώρους εργασίας για την παρασκευή και τη µεταποίηση των
         αλιευτικών προϊόντων υπό συνθήκες υγιεινής, οι οποίοι να καθαρίζονται και να
         απολυµαίνονται εύκολα και να είναι σχεδιασµένοι και διαρρυθµισµένοι κατά τρόπο
         ώστε να αποφεύγεται οποιαδήποτε µόλυνση των προϊόντων,
   (δ)   αρκετά ευρύχωρους χώρους αποθήκευσης των έτοιµων προϊόντων, σχεδιασµένους µε
         τρόπο που να επιτρέπει τον εύκολο καθαρισµό τους. Εάν στο πλοίο λειτουργεί µονάδα
         επεξεργασίας απορριµµάτων, πρέπει να υπάρχει χωριστό κύτος για την αποθήκευση
         των απορριµµάτων αυτών,
 ---pagebreak---     (ε)   χώρο για την αποθήκευση του υλικού συσκευασίας, διαχωρισµένο από τους χώρους
          παρασκευής και µεταποίησης των προϊόντων,
    (στ) ειδικό εξοπλισµό για τη διάθεση των απορριµµάτων και των αλιευτικών προϊόντων που
          είναι ακατάλληλα για ανθρώπινη κατανάλωση, είτε απευθείας στη θάλασσα είτε, όταν
          το απαιτούν οι περιστάσεις, σε ειδική στεγανή δεξαµενή. Εάν πραγµατοποιείται επί του
          σκάφους αποθήκευση και επεξεργασία των απορριµµάτων αυτών, µε σκοπό τον
          καθαρισµό τους, πρέπει να προβλέπονται ειδικοί χώροι για τον σκοπό αυτό,
    (ζ)   αγωγό άντλησης νερού που να βρίσκεται σε θέση τέτοια, ώστε να αποφεύγεται ο
          κίνδυνος µόλυνσης του αντλούµενου νερού, και
    (η)   εξοπλισµό για το πλύσιµο των χεριών του προσωπικού που ασχολείται µε το χειρισµό
          ασυσκεύαστων αλιευτικών προϊόντων, µε βρύσες σχεδιασµένες κατά τρόπο που να
          προλαµβάνει την εξάπλωση µολύνσεων.
2.  Ωστόσο, τα πλοία-εργοστάσια επί των οποίων βράζονται, ψύχονται και συσκευάζονται σε
    πρώτη συσκευασία καρκινοειδή και µαλάκια δεν χρειάζεται να τηρούν τις απαιτήσεις του
    σηµείου 1 εάν, επί των σκαφών αυτών, δεν πραγµατοποιείται άλλου είδους χειρισµός ή
    µεταποίηση.
3.  Τα πλοία-εργοστάσια στα οποία καταψύχονται αλιευτικά προϊόντα πρέπει να διαθέτουν
    εξοπλισµό που να πληροί τις απαιτήσεις για τα πλοία-ψυγεία που ορίζονται στο Μέρος Γ,
    σηµεία 1 και 2.
ΙΙ. ΥΓΕΙΟΝΟΜΙΚΕΣ ΑΠΑΙΤΗΣΕΙΣ
1.  Κατά τη χρησιµοποίησή τους, τα µέρη των σκαφών ή οι περιέκτες που προορίζονται για την
    αποθήκευση αλιευτικών προϊόντων πρέπει να διατηρούνται καθαρά και σε καλή κατάσταση,
    ιδίως να µην έχουν µολυνθεί από καύσιµα ή από τα ακάθαρτα ύδατα του υδροσυλλέκτη του
    πλοίου.
 ---pagebreak--- 2. Αµέσως µετά τη µεταφορά τους επάνω στο σκάφος, τα αλιευτικά προϊόντα πρέπει να
   προστατεύονται από τη µόλυνση και από τις επιπτώσεις του ήλιου ή οποιασδήποτε άλλης
   πηγής θερµότητας. Όταν πλένονται, το νερό που χρησιµοποιείται πρέπει να είναι είτε πόσιµο,
   είτε, κατά περίπτωση, καθαρό νερό.
3. Ο χειρισµός και η αποθήκευση των αλιευτικών προϊόντων πρέπει να γίνονται κατά τρόπο,
   ώστε να αποφεύγεται η σύνθλιψή τους. Οι χειριστές επιτρέπεται να χρησιµοποιούν αιχµηρά
   εργαλεία για τη µετακίνηση ψαριών µεγάλου µεγέθους ή ψαριών τα οποία ενδέχεται να τους
   τραυµατίσουν, υπό τον όρον ότι δεν υφίσταται ζηµία η σάρκα των προϊόντων αυτών.
4. Τα αλιευτικά προϊόντα, πλην εκείνων που διατηρούνται ζωντανά, πρέπει να ψύχονται, το
   συντοµότερο δυνατό, µετά τη φόρτωση. Ωστόσο, όταν δεν είναι δυνατό να ψυχθούν, τα
   αλιευτικά προϊόντα πρέπει να εκφορτώνονται το συντοµότερο δυνατό.
5. Ο πάγος που χρησιµοποιείται για την ψύξη των αλιευτικών προϊόντων πρέπει να παράγεται
   από πόσιµο νερό ή καθαρό νερό.
6. Όταν τα ψάρια αποκεφαλίζονται ή/και εκσπλαγχνίζονται επί του σκάφους, οι εργασίες αυτές
   πρέπει να διενεργούνται σύµφωνα µε τις απαιτούµενες συνθήκες υγιεινής, το συντοµότερο
   δυνατό, µετά την αλίευση, και τα προϊόντα πρέπει να πλένονται αµέσως προσεκτικά µε
   πόσιµο ή καθαρό νερό. Στην περίπτωση αυτή τα σπλάχνα και τα µέρη εκείνα τα οποία µπορεί
   να αποτελέσουν κίνδυνο για τη δηµόσια υγεία πρέπει να αφαιρούνται το συντοµότερο δυνατό
   και να διατηρούνται χωριστά από τα προϊόντα που προορίζονται για ανθρώπινη κατανάλωση.
   Τα συκώτια, αυγά και σπέρµατα που προορίζονται για ανθρώπινη κατανάλωση πρέπει να
   διατηρούνται σε πάγο, σε θερµοκρασία παραπλήσια µε το σηµείο τήξης του πάγου ή να
   καταψύχονται.
7. Όταν γίνεται κατάψυξη σε άλµη ολόκληρου ψαριού που προορίζεται για κονσερβοποίηση,
   πρέπει να επιτυγχάνεται για το προϊόν θερµοκρασία -9°C το ανώτατο. Η άλµη δεν δύναται να
   αποτελεί πηγή µόλυνσης για τα ψάρια.
 ---pagebreak--- ΚΕΦΑΛΑΙΟ ΙΙ: ΑΠΑΙΤΗΣΕΙΣ ΚΑΤΑ ΚΑΙ ΜΕΤΑ ΤΗΝ ΕΚΦΟΡΤΩΣΗ
1. Οι υπεύθυνοι επιχειρήσεων τροφίµων που έχουν την ευθύνη εκφόρτωσης και αποβίβασης
   των αλιευτικών προϊόντων στην ξηρά υποχρεούνται:
   (α)  να εξασφαλίζουν ότι ο εξοπλισµός εκφόρτωσης και αποβίβασης που έρχεται σε επαφή
        µε τα αλιευτικά προϊόντα αποτελείται από υλικά που καθαρίζονται και απολυµαίνονται
        εύκολα και διατηρείται καθαρός και σε καλή κατάσταση, και
   (β)  να αποφεύγουν τη µόλυνση των αλιευτικών προϊόντων κατά την εκφόρτωση και την
        αποβίβαση, ιδίως :
        (i)   διεξάγοντας γρήγορα τις εργασίες εκφόρτωσης και αποβίβασης,
        (ii)  τοποθετώντας τα αλιευτικά προϊόντα χωρίς καθυστέρηση σε προστατευόµενο
              περιβάλλον, στη θερµοκρασία που ορίζεται στο Κεφάλαιο VII, και
        (iii) µη χρησιµοποιώντας εξοπλισµό και πρακτικές που προκαλούν αδικαιολόγητη
              βλάβη στα εδώδιµα τµήµατα των αλιευτικών προϊόντων.
2. Οι υπεύθυνοι επιχειρήσεων τροφίµων που έχουν την ευθύνη για ιχθυόσκαλες και αγορές
   χονδρικής πώλησης ή µέρη αυτών εξασφαλίζουν, όπου εκτίθενται για πώληση αλιευτικά
   προϊόντα, τη συµµόρφωση µε τις ακόλουθες απαιτήσεις:
   (α)  (i)   πρέπει να υπάρχουν εγκαταστάσεις που κλειδώνουν για την αποθήκευση των
              δεσµευόµενων αλιευτικών προϊόντων σε ψυκτικές εγκαταστάσεις και χωριστές
              εγκαταστάσεις που κλειδώνουν για την αποθήκευση των αλιευτικών προϊόντων
              που έχουν χαρακτηρισθεί ακατάλληλα για ανθρώπινη κατανάλωση.
 ---pagebreak---          (ii)  Εφόσον το απαιτεί η αρµόδια αρχή, πρέπει να διαθέτουν δεόντως εξοπλισµένη
               εγκατάσταση που να κλειδώνει ή, όπου απαιτείται, αίθουσα για αποκλειστική
               χρήση της αρµόδιας αρχής.
   (β)   Κατά την έκθεση ή την αποθήκευση των αλιευτικών προϊόντων :
         (i)   Οι χώροι δεν πρέπει να χρησιµοποιούνται για άλλους σκοπούς,
         (ii)  δεν πρέπει να έχουν πρόσβαση στους χώρους οχήµατα, τα οποία εκπέµπουν
               καυσαέρια που θα µπορούσαν να βλάψουν την ποιότητα των αλιευτικών
               προϊόντων,
         (iii) τα άτοµα που έχουν πρόσβαση στους χώρους δεν πρέπει να εισάγουν άλλα ζώα
               σε αυτούς, και
         (iv) οι χώροι πρέπει να φωτίζονται καλά για να διευκολύνονται οι επίσηµοι έλεγχοι.
3. Όταν δεν είναι δυνατόν να πραγµατοποιηθεί η ψύξη επί του σκάφους, τα νωπά αλιευτικά
   προϊόντα, πλην εκείνων που διατηρούνται ζωντανά, πρέπει να ψύχονται, το συντοµότερο
   δυνατό, µετά την εκφόρτωση και να αποθηκεύονται σε θερµοκρασία παραπλήσια µε το
   σηµείο τήξης του πάγου.
4. Οι υπεύθυνοι επιχειρήσεων τροφίµων συνεργάζονται µε τις σχετικές αρµόδιες αρχές ώστε να
   µπορούν οι αρχές αυτές να διενεργούν επίσηµους ελέγχους σύµφωνα µε τον κανονισµό (ΕΚ)
   αριθ. …/2004 *, ιδίως όσον αφορά τις τυχόν διαδικασίες κοινοποίησης για την εκφόρτωση
   αλιευτικών προϊόντων τις οποίες κρίνει αναγκαίες η αρµόδια αρχή του κράτους µέλους, του
   οποίου τη σηµαία φέρει το σκάφος, ή η αρµόδια αρχή του κράτους µέλους στο οποίο
   εκφορτώνονται τα αλιευτικά προϊόντα.
*
   Η Υπηρεσία Επίσηµων Εκδόσεων θα θέσει τον αριθµό του κανονισµού για την οργάνωση
   των επίσηµων ελέγχων.
 ---pagebreak--- ΚΕΦΑΛΑΙΟ III: ΑΠΑΙΤΗΣΕΙΣ ΓΙΑ ΕΓΚΑΤΑΣΤΑΣΕΙΣ ΧΕΙΡΙΣΜΟΥ ΑΛΙΕΥΤΙΚΩΝ
ΠΡΟΪΟΝΤΩΝ, ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΣΚΑΦΩΝ
Οι υπεύθυνοι επιχειρήσεων τροφίµων εξασφαλίζουν την τήρηση των ακόλουθων απαιτήσεων,
ανάλογα µε την περίπτωση, σε εγκαταστάσεις όπου γίνεται χειρισµός αλιευτικών προϊόντων.
Α.   ΑΠΑΙΤΗΣΕΙΣ ΓΙΑ ΤΑ ΝΩΠΑ ΑΛΙΕΥΤΙΚΑ ΠΡΟΪΟΝΤΑ
1.   Όταν τα διατηρηµένα µε ψύξη και µη συσκευασµένα προϊόντα δεν διανέµονται,
     αποστέλλονται, παρασκευάζονται ή µεταποιούνται αµέσως µετά την άφιξή τους σε µια
     εγκατάσταση ξηράς, πρέπει να αποθηκεύονται µέσα σε πάγο σε κατάλληλο χώρο. Ο πάγος
     πρέπει να ανανεώνεται µε την απαιτούµενη συχνότητα. Τα συσκευασµένα νωπά αλιευτικά
     προϊόντα πρέπει να ψύχονται σε θερµοκρασία παραπλήσια µε το σηµείο τήξης του πάγου.
2.   Εργασίες όπως ο αποκεφαλισµός και ο εκσπλαγχνισµός πρέπει να εκτελούνται σύµφωνα µε
     τους όρους υγιεινής. Όταν από τεχνική και εµπορική άποψη ο εκσπλαγχνισµός είναι δυνατός,
     πρέπει να γίνεται, το συντοµότερο δυνατό, µετά την αλίευση ή την εκφόρτωση των
     προϊόντων. Τα προϊόντα πρέπει να πλένονται πολύ καλά µε άφθονο πόσιµο νερό ή, επί των
     σκαφών, µε καθαρό νερό αµέσως µετά την περάτωση αυτών των εργασιών.
3.   Εργασίες όπως ο τεµαχισµός σε φιλέτα και σε φέτες πρέπει να διεξάγονται µε τρόπο ώστε να
     αποφεύγεται η µόλυνση ή η φθορά των φιλέτων και των φετών. Τα φιλέτα και οι φέτες δεν
     πρέπει να παραµένουν επάνω στα τραπέζια εργασίας µετά την παρέλευση του χρόνου που
     απαιτείται για την παρασκευή τους. Τα φιλέτα και οι φέτες πρέπει να τοποθετούνται σε
     πρώτη και, εφόσον απαιτείται, δεύτερη συσκευασία και να ψύχονται, το συντοµότερο δυνατό,
     µετά την παρασκευή τους.
 ---pagebreak--- 4.   Οι περιέκτες που χρησιµοποιούνται για την αποστολή ή την αποθήκευση ασυσκεύαστων
     παρασκευασµένων νωπών αλιευτικών προϊόντων αποθηκευµένων µέσα σε πάγο, πρέπει να
     εξασφαλίζουν ότι το νερό που προέρχεται από την τήξη του πάγου δεν παραµένει σε επαφή
     µε τα προϊόντα.
5.   Τα ολόκληρα ή τα εκσπλαγχνισµένα αλιευτικά προϊόντα µπορούν να µεταφέρονται και να
     αποθηκεύονται σε ψυχρό νερό επί των σκαφών. Μπορούν επίσης να συνεχίσουν να
     µεταφέρονται σε ψυχρό νερό µετά την εκφόρτωση και να µεταφέρονται από εγκαταστάσεις
     υδατοκαλλιέργειας, έως ότου φθάσουν στη πρώτη εγκατάσταση ξηράς, η οποία διεξάγει
     οιαδήποτε άλλη δραστηριότητα εκτός της µεταφοράς ή της διαλογής.
Β.   ΑΠΑΙΤΗΣΕΙΣ ΓΙΑ ΤΑ ΚΑΤΕΨΥΓΜΕΝΑ ΠΡΟΪΟΝΤΑ
Οι κατά ξηράν εγκαταστάσεις στις οποίες καταψύχονται αλιευτικά προϊόντα πρέπει να διαθέτουν
εξοπλισµό που πληροί τις απαιτήσεις που ορίζονται για τα πλοία-ψυγεία στο Κεφάλαιο I,
Μέρος I.Γ, σηµεία 1 και 2.
Γ.   ΑΠΑΙΤΗΣΕΙΣ ΓΙΑ ΤΑ ΜΗΧΑΝΙΚΩΣ ∆ΙΑΧΩΡΙΣΜΕΝΑ ΑΛΙΕΥΤΙΚΑ ΠΡΟΪΟΝΤΑ
Οι υπεύθυνοι επιχειρήσεων τροφίµων που παράγουν µηχανικώς διαχωρισµένα αλιευτικά προϊόντα
πρέπει να εξασφαλίζουν την τήρηση των ακόλουθων απαιτήσεων.
1.   Οι χρησιµοποιούµενες πρώτες ύλες πρέπει να πληρούν τις ακόλουθες απαιτήσεις.
     (α)   Για την παραγωγή µηχανικώς διαχωρισµένων αλιευτικών προϊόντων µπορούν να
           χρησιµοποιούνται µόνον ολόκληρα ψάρια και οστά µετά τον τεµαχισµό σε φιλέτα.
     (β)   Οι πρώτες ύλες δεν επιτρέπεται να περιέχουν σπλάχνα.
 ---pagebreak--- 2. Η διαδικασία παρασκευής πρέπει να πληροί τις ακόλουθες απαιτήσεις.
   (α)  Ο µηχανικός διαχωρισµός πρέπει να πραγµατοποιείται χωρίς αδικαιολόγητη
        καθυστέρηση µετά τον τεµαχισµό σε φιλέτα.
   (β)  Εάν χρησιµοποιούνται ολόκληρα ψάρια, πρέπει να έχουν προηγουµένως
        εκσπλαγχνισθεί και πλυθεί.
   (γ)  Μετά την περάτωση της διαδικασίας παραγωγής, τα µηχανικώς διαχωρισµένα
        αλιευτικά προϊόντα πρέπει να καταψύχονται το συντοµότερο δυνατό ή να
        ενσωµατώνονται σε προϊόν που πρόκειται να καταψυχθεί ή να υποβληθεί σε
        επεξεργασία σταθεροποίησης.
∆. ΑΠΑΙΤΗΣΕΙΣ ΓΙΑ ΤΑ ΠΑΡΑΣΙΤΑ
1. Τα ακόλουθα αλιευτικά προϊόντα πρέπει να καταψύχονται σε ανώτατη θερµοκρασία -20°C σε
   όλα τα σηµεία του προϊόντος επί 24 ώρες τουλάχιστον· η επεξεργασία αυτή εφαρµόζεται στο
   ακατέργαστο ή στο έτοιµο προϊόν:
   (α)  Τα αλιευτικά προϊόντα που καταναλώνονται ωµά ή σχεδόν ωµά·
   (β)  τα αλιευτικά προϊόντα από τα ακόλουθα είδη, εάν πρόκειται να υποστούν επεξεργασία
        µε κάπνισµα εν ψυχρώ, κατά τη διάρκεια της οποίας η εσωτερική θερµοκρασία του
        αλιευτικού προϊόντος δεν υπερβαίνει τους 60°C:
        (i)   ρέγκα,
        (ii)  σκουµπρί,
        (iii) σαρδελόρεγγα (σπρατ),
        (iv) σολοµός Ατλαντικού και Ειρηνικού (άγριος), και
 ---pagebreak---      (γ)   τα µαριναρισµένα ή/και αλατισµένα αλιευτικά προϊόντα, εφόσον η επεξεργασία τους
           δεν επαρκεί για την καταστροφή των προνυµφών των νηµατωδών.
2.   Οι υπεύθυνοι επιχειρήσεων τροφίµων δεν χρειάζεται να προβαίνουν στην απαιτούµενη
     δυνάµει του σηµείου 1 επεξεργασία εφόσον:
     (α)   τα διαθέσιµα επιδηµιολογικά δεδοµένα δείχνουν ότι τα αλιευτικά πεδία καταγωγής δεν
           παρουσιάζουν κίνδυνο για την υγεία ως προς την ύπαρξη παρασίτων, και
     (β)   το επιτρέπει η αρµόδια αρχή.
3.   Τα αλιευτικά προϊόντα που αναφέρονται στην παράγραφο 1 πρέπει, όταν διατίθενται στην
     αγορά, να συνοδεύονται από έγγραφο του παρασκευαστή που αναφέρει το είδος της
     επεξεργασίας στο οποίο έχουν υποβληθεί, εκτός από τις περιπτώσεις που διατίθενται στον
     τελικό καταναλωτή.
ΚΕΦΑΛΑΙΟ IV: AΠΑΙΤΗΣΕΙΣ ΓΙΑ ΤΑ ΜΕΤΑΠΟΙΗΜΈΝΑ ΑΛΙΕΥΤΙΚΑ ΠΡΟΪΌΝΤΑ
Οι υπεύθυνοι επιχειρήσεων τροφίµων που βράζουν καρκινοειδή και µαλάκια εξασφαλίζουν την
τήρηση των ακόλουθων απαιτήσεων :
1.   Μετά από το βράσιµο, ακολουθεί γρήγορη ψύξη. Το νερό που χρησιµοποιείται για τον σκοπό
     αυτό πρέπει να είναι πόσιµο ή, επί των σκαφών, καθαρό νερό. Εάν δεν χρησιµοποιηθεί καµία
     άλλη µέθοδος διατήρησης, η ψύξη πρέπει να συνεχίζεται έως ότου επιτευχθεί θερµοκρασία
     παραπλήσια µε το σηµείο τήξης του πάγου.
 ---pagebreak--- 2.    Η αφαίρεση του κελύφους ή του οστράκου πρέπει να πραγµατοποιείται υπό συνθήκες
      υγιεινής, ώστε να αποφεύγεται η µόλυνση του προϊόντος. Εάν οι εργασίες αυτές
      πραγµατοποιούνται µε το χέρι, το προσωπικό πρέπει να δίνει ιδιαίτερη προσοχή στο πλύσιµο
      των χεριών.
3.    Μετά την αφαίρεση του κελύφους ή του οστράκου, τα βρασµένα προϊόντα πρέπει να
      καταψύχονται αµέσως ή να ψύχονται, το συντοµότερο δυνατό, στη θερµοκρασία που ορίζεται
      στο Κεφάλαιο VΙΙ.
ΚΕΦΑΛΑΙΟ V: ΥΓΕΙΟΝΟΜΙΚΕΣ ΠΡΟ∆ΙΑΓΡΑΦΕΣ ΓΙΑ ΤΑ ΑΛΙΕΥΤΙΚΑ ΠΡΟΪΟΝΤΑ
Επιπλέον της εξασφάλισης της τήρησης των µικροβιολογικών κριτηρίων που θεσπίζονται σύµφωνα
µε τον κανονισµό (ΕΚ) αριθ. …/2004 *, οι υπεύθυνοι επιχειρήσεων τροφίµων εξασφαλίζουν,
ανάλογα µε τη φύση του προϊόντος ή το είδος, ότι τα αλιευτικά προϊόντα που διατίθενται στην
αγορά για ανθρώπινη κατανάλωση πληρούν τις προδιαγραφές του παρόντος Κεφαλαίου.
Α.    ΟΡΓΑΝΟΛΗΠΤΙΚΕΣ Ι∆ΙΟΤΗΤΕΣ ΤΩΝ ΑΛΙΕΥΤΙΚΩΝ ΠΡΟΪΟΝΤΩΝ
Οι υπεύθυνοι επιχειρήσεων τροφίµων να προβαίνουν σε οργανοληπτική εξέταση των αλιευτικών
προϊόντων. Η εξέταση αυτή πρέπει ιδίως να εξασφαλίζει ότι τα προϊόντα συµµορφώνονται µε τα
τυχόν κριτήρια φρεσκάδας.
Β.    ΙΣΤΑΜΙΝΗ
Οι υπεύθυνοι επιχειρήσεων τροφίµων εξασφαλίζουν ότι δεν γίνεται υπέρβαση των ορίων για την
ισταµίνη.
*
      Η Υπηρεσία Επίσηµων Εκδόσεων θα θέσει τον αριθµό του κανονισµού για την υγιεινή των
      τροφίµων.
 ---pagebreak--- Γ.   ΟΛΙΚΟ ΠΤΗΤΙΚΟ ΑΖΩΤΟ
Τα µη µεταποιηµένα αλιευτικά προϊόντα δεν πρέπει να διατίθενται στην αγορά όταν χηµικές
δοκιµασίες αποκαλύπτουν υπέρβαση των ορίων για το TVB-N ή το TVA-N.
∆.   ΠΑΡΑΣΙΤΑ
Οι υπεύθυνοι επιχειρήσεων τροφίµων εξασφαλίζουν ότι τα αλιευτικά προϊόντα έχουν υποβληθεί σε
µακροσκοπική εξέταση για την ανίχνευση ορατών παρασίτων πριν διατεθούν στην αγορά. ∆εν
πρέπει να διαθέτουν στην αγορά για ανθρώπινη κατανάλωση αλιευτικά προϊόντα εµφανώς
µολυσµένα µε παράσιτα.
Ε.   ΤΟΞΙΝΕΣ ΕΠΙΒΛΑΒΕΙΣ ΓΙΑ ΤΗΝ ΑΝΘΡΩΠΙΝΗ ΥΓΕΙΑ
1.   Απαγορεύεται να διατίθενται στην αγορά προϊόντα που παράγονται από τα δηλητηριώδη
     ψάρια των ακόλουθων οικογενειών: Tetraodontidae, Molidae, Diodontidae και
     Canthigasteridae.
2.   Απαγορεύεται να διατίθενται στην αγορά τα αλιευτικά προϊόντα που περιέχουν βιοτοξίνες,
     όπως σιγκουατοξίνη ή µυοπαραλυτικές τοξίνες. Ωστόσο, µπορούν να διατίθενται στην αγορά
     αλιευτικά προϊόντα που παράγονται από δίθυρα µαλάκια, εχινόδερµα, χιτωνόζωα και
     θαλάσσια γαστερόποδα εάν έχουν παραχθεί σύµφωνα µε το Τµήµα VII και τηρούν τις
     προδιαγραφές του Κεφαλαίου V, σηµείο 2 του προαναφερόµενου Τµήµατος.
 ---pagebreak--- ΚΕΦΑΛΑΙΟ VΙ: ΠΡΩΤΗ ΚΑΙ ∆ΕΥΤΕΡΗ ΣΥΣΚΕΥΑΣΙΑ ΤΩΝ ΑΛΙΕΥΤΙΚΩΝ ΠΡΟΪΟΝΤΩΝ
1.   Τα δοχεία, εντός των οποίων τα νωπά αλιευτικά προϊόντα διατηρούνται στον πάγο, πρέπει να
     είναι υδατοστεγή και να εξασφαλίζουν ότι το νερό από την τήξη του πάγου δεν παραµένει σε
     επαφή µε τα προϊόντα.
2.   Οι κατεψυγµένοι όγκοι που παρασκευάζονται επάνω σε σκάφη πρέπει να τοποθετούνται σε
     κατάλληλη πρώτη συσκευασία πριν από την εκφόρτωση στην ακτή.
3.   Όταν τα αλιευτικά προϊόντα συσκευάζονται σε πρώτη συσκευασία επί των σκαφών, οι
     υπεύθυνοι επιχειρήσεων τροφίµων εξασφαλίζουν ότι το υλικό πρώτης συσκευασίας:
     (α)   δεν αποτελεί πηγή µόλυνσης,
     (β)   αποθηκεύεται µε τρόπο που να µην εκτίθεται σε κίνδυνο µόλυνσης,
     (γ)   που προορίζεται για επαναχρησιµοποίηση, είναι εύκολο να καθαρίζεται και, όταν αυτό
           είναι αναγκαίο, να απολυµαίνεται.
ΚΕΦΑΛΑΙΟ VΙΙ: ΑΠΟΘΗΚΕΥΣΗ ΤΩΝ ΑΛΙΕΥΤΙΚΩΝ ΠΡΟΪΟΝΤΩΝ
Οι υπεύθυνοι επιχειρήσεων τροφίµων που αποθηκεύουν αλιευτικά προϊόντα εξασφαλίζουν την
τήρηση των ακόλουθων απαιτήσεων :
1.   Τα νωπά αλιευτικά προϊόντα, τα αποψυγµένα αµεταποίητα αλιευτικά προϊόντα, καθώς και τα
     βρασµένα και διατηρηµένα µε απλή ψύξη προϊόντα καρκινοειδών και µαλακίων, πρέπει να
     διατηρούνται σε θερµοκρασία παραπλήσια του σηµείου τήξης του πάγου.
 ---pagebreak--- 2.   Τα κατεψυγµένα αλιευτικά προϊόντα πρέπει να διατηρούνται σε θερµοκρασία -18°C το
     ανώτατο σε όλα τα σηµεία του προϊόντος· ωστόσο, τα ολόκληρα κατεψυγµένα σε άλµη ψάρια
     που προορίζονται για την παρασκευή κονσερβών µπορούν να διατηρούνται σε θερµοκρασία
     το ανώτατο -9°C.
3.   Τα διατηρούµενα ζωντανά αλιευτικά προϊόντα πρέπει να διατηρούνται σε θερµοκρασία και
     κατά τρόπο που δεν επιδρά αρνητικά στην ασφάλεια των τροφίµων ή στη βιωσιµότητά τους.
ΚΕΦΑΛΑΙΟ VΙΙΙ: ΜΕΤΑΦΟΡΑ ΤΩΝ ΑΛΙΕΥΤΙΚΩΝ ΠΡΟΪΟΝΤΩΝ
Οι υπεύθυνοι επιχειρήσεων τροφίµων που µεταφέρουν αλιευτικά προϊόντα εξασφαλίζουν την
τήρηση των ακόλουθων απαιτήσεων.
1.   Κατά τη µεταφορά, τα αλιευτικά προϊόντα πρέπει να διατηρούνται στην απαιτούµενη
     θερµοκρασία. Ιδίως:
     (α)  Τα νωπά αλιευτικά προϊόντα, τα αποψυγµένα αµεταποίητα αλιευτικά προϊόντα, καθώς
          και τα βρασµένα και διατηρηµένα µε απλή ψύξη προϊόντα καρκινοειδών και µαλακίων,
          πρέπει να διατηρούνται σε θερµοκρασία παραπλήσια προς το σηµείο τήξης του πάγου·
 ---pagebreak---      (β)   τα κατεψυγµένα αλιευτικά προϊόντα, εξαιρουµένων των ψαριών που είναι κατεψυγµένα
           σε άλµη και προορίζονται για την παρασκευή κονσερβών, πρέπει να διατηρούνται κατά
           τη µεταφορά σε σταθερή θερµοκρασία το ανώτατο -18°C σε όλα τα σηµεία του
           προϊόντος, µε ενδεχόµενες σύντοµες διακυµάνσεις προς τα άνω το πολύ κατά 3°C.
2.   Οι υπεύθυνοι επιχειρήσεων τροφίµων δεν χρειάζεται να τηρούν την παράγραφο 1, σηµείο (β),
     όταν τα κατεψυγµένα αλιευτικά προϊόντα µεταφέρονται από ψυκτική αποθήκη σε
     εγκεκριµένη εγκατάσταση για να αποψυχθούν κατά την άφιξη µε σκοπό την παρασκευή ή/και
     µεταποίησή τους, εάν η διαδροµή είναι σύντοµη και το επιτρέπει η αρµόδια αρχή.
3.   Εάν τα αλιευτικά προϊόντα διατηρούνται σε πάγο, το νερό από την τήξη του πάγου δεν πρέπει
     να παραµένει σε επαφή µε τα προϊόντα.
4.   Τα αλιευτικά προϊόντα που πρόκειται να διατεθούν στην αγορά ζωντανά πρέπει να
     µεταφέρονται κατά τρόπο που δεν επιδρά αρνητικά στην ασφάλεια των τροφίµων ή στη
     βιωσιµότητά τους.
              ΤΜΗΜΑ ΙΧ: ΝΩΠΟ ΓΑΛΑ ΚΑΙ ΓΑΛΑΚΤΟΚΟΜΙΚΑ ΠΡΟΪΟΝΤΑ
ΚΕΦΑΛΑΙΟ Ι: ΝΩΠΟ ΓΑΛΑ – ΠΡΩΤΟΓΕΝΗΣ ΠΑΡΑΓΩΓΗ
Οι υπεύθυνοι επιχειρήσεων τροφίµων που παράγουν ή, κατά περίπτωση, συλλέγουν νωπό γάλα
πρέπει να συµµορφώνονται προς τις απαιτήσεις του παρόντος Κεφαλαίου.
 ---pagebreak--- Ι. ΥΓΕΙΟΝΟΜΙΚΕΣ ΑΠΑΙΤΉΣΕΙΣ ΓΙΑ ΤΗΝ ΠΑΡΑΓΩΓΗ ΝΩΠΟΥ ΓΑΛΑΚΤΟΣ
1. Το νωπό γάλα πρέπει να προέρχεται από ζώα:
   (α)  Τα οποία δεν παρουσιάζουν συµπτώµατα λοιµωδών νόσων, οι οποίες είναι δυνατό να
        µεταδοθούν µέσω του γάλακτος στον άνθρωπο,
   (β)  τα οποία βρίσκονται σε καλή γενική κατάσταση υγείας και δεν παρουσιάζουν κανένα
        σύµπτωµα νόσου το οποίο µπορεί να προκαλέσει µόλυνση του γάλακτος και ιδίως δεν
        πάσχουν από µόλυνση της ουρογεννητικής οδού µε απέκκριµα, από εντερίτιδα µε
        εµπύρετη διάρροια ή από εµφανή φλεγµονή του µαστού,
   (γ)  τα οποία δεν παρουσιάζουν πληγές του µαστού που είναι δυνατό να αλλοιώσουν το
        γάλα, και
   (δ)  στα οποία δεν έχουν χορηγηθεί µη επιτρεπόµενες ουσίες ή προϊόντα και δεν έχουν
        υποβληθεί σε παράνοµη αγωγή κατά την έννοια της οδηγίας 96/23/ΕΚ, και
   (ε)  για τα οποία σε περίπτωση που τους έχουν χορηγηθεί επιτρεπόµενες ουσίες ή προϊόντα,
        έχουν τηρηθεί οι οριζόµενες προθεσµίες αναµονής γι’ αυτές τις ουσίες ή προϊόντα.
 ---pagebreak--- 2. (α)   Ιδιαιτέρως, όσον αφορά τη βρουκέλλωση, το νωπό γάλα πρέπει να προέρχεται από:
         (i)   αγελάδες ή βουβαλοειδή που ανήκουν σε αγέλη η οποία, κατά την έννοια της
               οδηγίας 64/432/ΕΟΚ1, είναι απαλλαγµένη ή επίσηµα απαλλαγµένη από
               βρουκέλλωση,
         (ii)  αιγοπρόβατα που ανήκουν σε εκµετάλλευση επίσηµα απαλλαγµένη ή
               απαλλαγµένη από βρουκέλλωση, κατά την έννοια της οδηγίας 91/68/ΕΟΚ2, ή
         (iii) θηλυκά ζώα άλλων ειδών που ανήκουν, όσον αφορά τα είδη που είναι ευπαθή στη
               βρουκέλλωση, σε αγέλες που ελέγχονται τακτικά για τη νόσο αυτή βάσει σχεδίου
               ελέγχου που έχει εγκριθεί από την αρµόδια αρχή.
   (β)   Όσον αφορά τη φυµατίωση, το νωπό γάλα πρέπει να προέρχεται από:
         (i)   αγελάδες ή βουβαλοειδή που ανήκουν σε αγέλη η οποία, κατά την έννοια της
               οδηγίας 64/432/ΕΟΚ, είναι επίσηµα απαλλαγµένη από φυµατίωση, ή
         (ii)  θηλυκά ζώα άλλων ειδών τα οποία ανήκουν, όσον αφορά τα είδη που είναι ευπαθή
               στη φυµατίωση, σε αγέλες που ελέγχονται τακτικά για τη νόσο αυτή βάσει
               σχεδίου ελέγχου που έχει εγκριθεί από την αρµόδια αρχή.
1
   Οδηγία 64/432/ΕΟΚ του Συµβουλίου, της 26ης Ιουνίου 1964, περί προβληµάτων
   υγειονοµικού ελέγχου στον τοµέα των ενδοκοινοτικών συναλλαγών βοοειδών και χοιροειδών
   (ΕΕ 121, 29.7.1964, σ. 1977). Οδηγία η οποία τροποποιήθηκε τελευταία από την Πράξη
   Προσχώρησης 2003.
2
   Οδηγία 91/68/ΕΟΚ του Συµβουλίου, της 28ης Ιανουαρίου 1991, σχετικά µε το καθεστώς
   υγειονοµικού ελέγχου που διέπει το ενδοκοινοτικό εµπόριο αιγοπροβάτων (ΕΕ L 46,
   19.2.1991, σ. 19). Οδηγία η οποία τροποποιήθηκε τελευταία από τον κανονισµό (ΕΚ)
   806/2003 (ΕΕ L 122, 16.5.2003, σ. 1).
 ---pagebreak---    (γ)  Εάν συνυπάρχουν αίγες και αγελάδες, οι αίγες πρέπει να επιθεωρούνται και να
        υποβάλλονται σε δοκιµασίες για την ανίχνευση φυµατίωσης.
3. Ωστόσο, το νωπό γάλα από ζώα που δεν πληρούν τις απαιτήσεις της παραγράφου 2 µπορεί να
   χρησιµοποιείται µε την άδεια της αρµόδιας αρχής:
   (α)  στην περίπτωση αγελάδων ή βουβαλοειδών που δεν παρουσιάζουν θετική αντίδραση
        στις δοκιµασίες για την ανίχνευση φυµατίωσης ή βρουκέλλωσης ούτε οποιοδήποτε
        σύµπτωµα των νόσων αυτών, αφού υποστεί θερµική επεξεργασία κατά τρόπο που να
        παρουσιάζει αρνητική αντίδραση στη δοκιµασία φωσφατάσης·
   (β)  στην περίπτωση αιγοπροβάτων που δεν παρουσιάζουν θετική αντίδραση στις
        δοκιµασίες για την ανίχνευση βρουκέλλωσης, ή που έχουν εµβολιαστεί κατά της
        βρουκέλλωσης στο πλαίσιο εγκεκριµένου προγράµµατος εξάλειψης, και τα οποία δεν
        εµφανίζουν κανένα σύµπτωµα αυτής της νόσου, είτε:
        (i)   για την παρασκευή τυριού µε περίοδο ωρίµανσης τουλάχιστον δύο µηνών, ή
        (ii)  αφού υποστεί θερµική επεξεργασία, κατά τρόπο ώστε να παρουσιάζει αρνητική
              αντίδραση στη δοκιµασία φωσφατάσης, και
   (γ)  στην περίπτωση θηλυκών ζώων άλλων ειδών τα οποία δεν παρουσιάζουν θετική
        αντίδραση στις δοκιµασίες για την ανίχνευση φυµατίωσης ή βρουκέλλωσης ούτε
        οποιοδήποτε σύµπτωµα αυτών των νόσων αλλά ανήκουν σε αγέλη στην οποία έχουν
        ανιχνευθεί κρούσµατα βρουκέλλωσης ή φυµατίωσης µε τη διενέργεια των ελέγχων που
        αναφέρονται στο σηµείο 2, στοιχείο (α), υπό (iii) ή 2, στοιχείο (β), υπό (ii), εφόσον
        υποστεί επεξεργασία ώστε να είναι απόλυτα ασφαλές.
 ---pagebreak--- 4.  Το νωπό γάλα που προέρχεται από οιοδήποτε ζώο το οποίο δεν πληροί τις απαιτήσεις των
    σηµείων 1 έως 3 – ιδίως από οιοδήποτε ζώο το οποίο παρουσιάζει θετική αντίδραση στις
    προληπτικές δοκιµασίες για τη φυµατίωση ή τη βρουκέλλωση, όπως ορίζονται στην οδηγία
    64/432/ΕΟΚ και την οδηγία 91/68/ΕΟΚ – δεν πρέπει να χρησιµοποιείται για ανθρώπινη
    κατανάλωση.
5.  Η αποµόνωση ζώων τα οποία είναι µολυσµένα, ή για τα οποία υπάρχει υπόνοια ότι είναι
    µολυσµένα, από κάποια από τις νόσους που αναφέρονται στα σηµεία 1 ή 2, πρέπει να είναι
    αποτελεσµατική, προκειµένου να αποτρέπεται οποιαδήποτε δυσµενής επίπτωση στο γάλα των
    άλλων ζώων.
ΙΙ. ΥΓΙΕΙΝΗ ΣΤΙΣ ΕΚΜΕΤΑΛΛΕΥΣΕΙΣ ΓΑΛΑΚΤΟΠΑΡΑΓΩΓΗΣ
Α.  Απαιτήσεις όσον αφορά τους χώρους και τον εξοπλισµό :
1.  Ο εξοπλισµός άµελξης και οι χώροι όπου πραγµατοποιούνται η αποθήκευση, ο χειρισµός ή η
    ψύξη του γάλακτος πρέπει να βρίσκονται σε τέτοιο σηµείο και να είναι κατασκευασµένοι µε
    τέτοιο τρόπο ώστε να περιορίζεται ο κίνδυνος µόλυνσης του γάλακτος.
2.  Οι χώροι αποθήκευσης του γάλακτος πρέπει να προστατεύονται από τα επιβλαβή ζώα, να
    διαχωρίζονται κατάλληλα από τους χώρους όπου στεγάζονται τα ζώα και, οσάκις απαιτείται,
    για να ανταποκρίνονται στις απαιτήσεις που ορίζονται στο Μέρος Β, να διαθέτουν κατάλληλο
    ψυκτικό εξοπλισµό.
3.  Οι επιφάνειες του εξοπλισµού που προορίζονται να έλθουν σε επαφή µε το γάλα (εργαλεία,
    δοχεία, βυτία κλπ. για την άµελξη, τη συλλογή ή τη µεταφορά του γάλακτος) πρέπει να
    καθαρίζονται και, εφόσον απαιτείται, να απολυµαίνονται εύκολα και να διατηρούνται σε
    καλή κατάσταση. Προς τούτο, απαιτείται η χρήση λείων, µη τοξικών υλικών που πλένονται.
 ---pagebreak--- 4. Μετά τη χρήση, οι επιφάνειες αυτές πρέπει να καθαρίζονται και, ενδεχοµένως, να
   απολυµαίνονται. Μετά από κάθε διαδροµή, ή µετά από κάθε σειρά διαδροµών εάν το χρονικό
   διάστηµα που µεσολαβεί µεταξύ της εκφόρτωσης και της επόµενης φόρτωσης είναι πολύ
   µικρό, αλλά οπωσδήποτε τουλάχιστον µία φορά την ηµέρα τα δοχεία και τα βυτία που
   χρησιµοποιούνται για τη µεταφορά νωπού γάλακτος πρέπει να καθαρίζονται και να
   απολυµαίνονται καταλλήλως πριν επαναχρησιµοποιηθούν.
Β. Υγιεινή κατά την άµελξη, τη συλλογή και τη µεταφορά
1. Η άµελξη πρέπει να γίνεται σύµφωνα µε τους κανόνες της υγιεινής και ιδίως να
   εξασφαλίζεται:
   (α)   ότι, πριν αρχίσει η άµελξη, οι θηλές, οι µαστοί και τα γειτονικά µέρη του σώµατος του
         ζώου είναι καθαρά,
   (β)   ότι το γάλα κάθε ζώου ελέγχεται για την ανίχνευση οργανοληπτικών ή φυσικοχηµικών
         ανωµαλιών από τον αρµέγοντα ή µε µέθοδο που παράγει τα ίδια αποτελέσµατα, και ότι
         το γάλα, το οποίο παρουσιάζει τέτοιες ανωµαλίες, δεν χρησιµοποιείται για ανθρώπινη
         κατανάλωση,
   (γ)   ότι το γάλα ζώων που εµφανίζουν κλινικά συµπτώµατα ασθένειας των µαστών δεν
         χρησιµοποιείται για ανθρώπινη κατανάλωση παρά µόνον κατόπιν κτηνιατρικής
         εντολής,
   (δ)   ότι εντοπίζονται τα ζώα τα οποία υποβάλλονται σε φαρµακευτική αγωγή ενδέχεται να
         µεταφέρει στο γάλα υπολείµµατα, και ότι το γάλα που λαµβάνεται από τα ζώα αυτά
         πριν από τη λήξη της οριζόµενης προθεσµίας αναµονής δεν χρησιµοποιείται για
         ανθρώπινη κατανάλωση, και
 ---pagebreak---    (ε)   ότι διαλύµατα ή ψεκάσµατα θηλών χρησιµοποιούνται µόνον εάν έχουν εγκριθεί από
         την αρµόδια αρχή και εφόσον η χρήση τους δεν προκαλεί µη αποδεκτά επίπεδα
         υπολειµµάτων στο γάλα.
2. Αµέσως µετά την άµελξη, το γάλα πρέπει να διατηρείται σε καθαρό χώρο, διαρρυθµισµένο
   και εξοπλισµένο έτσι, ώστε να αποφεύγεται η µόλυνσή του. Πρέπει να ψύχεται αµέσως σε
   θερµοκρασία 8°C το ανώτατο σε περίπτωση καθηµερινής συλλογής, ή 6°C το ανώτατο εάν η
   συλλογή δεν γίνεται καθηµερινά.
3. Κατά τη µεταφορά, πρέπει να διατηρείται η ψυκτική αλυσίδα και, κατά την άφιξη στην
   εγκατάσταση προορισµού, η θερµοκρασία του γάλακτος δεν πρέπει να υπερβαίνει τους 10°C.
4. Οι υπεύθυνοι επιχειρήσεων τροφίµων δεν χρειάζεται να τηρούν τις απαιτήσεις θερµοκρασίας
   που αναφέρονται στα σηµεία 2 και 3, εφόσον το γάλα πληροί τα κριτήρια που ορίζονται στο
   Τµήµα ΙΙΙ και εφόσον:
   (α)    το γάλα υποβάλλεται σε επεξεργασία εντός 2 ωρών από την άµελξη, ή
   (β)   απαιτείται υψηλότερη θερµοκρασία για τεχνολογικούς λόγους που αφορούν τη
         βιοµηχανική παραγωγή ορισµένων γαλακτοκοµικών προϊόντων, και η αρµόδια αρχή το
         επιτρέπει.
Γ. Υγιεινή του προσωπικού
1. Τα άτοµα που ασχολούνται µε την άµελξη ή/και τον χειρισµό νωπού γάλακτος πρέπει να
   φορούν καθαρά και κατάλληλα ρούχα.
 ---pagebreak--- 2.   Τα άτοµα που ασχολούνται µε την άµελξη πρέπει να διατηρούν ένα κατάλληλο επίπεδο
     ατοµικής υγιεινής. Κοντά στο χώρο άµελξης, πρέπει να υπάρχουν κατάλληλες
     εγκαταστάσεις, ώστε τα άτοµα που πραγµατοποιούν την άµελξη και τον χειρισµό του νωπού
     γάλακτος να µπορούν να πλένουν τα χέρια τους και τους βραχίονές τους.
ΙΙΙ. ΚΡΙΤΗΡΙΑ ΓΙΑ ΤΟ ΝΩΠΟ ΓΑΛΑ
1.   Τα ακόλουθα κριτήρια για το νωπό γάλα εφαρµόζονται εν αναµονή του καθορισµού
     προδιαγραφών στο πλαίσιο ειδικότερης νοµοθεσίας σχετικά µε την ποιότητα του γάλακτος
     και των γαλακτοκοµικών προϊόντων.
2.   Πρέπει να εξετάζεται αντιπροσωπευτικός αριθµός δειγµάτων νωπού γάλακτος που
     λαµβάνονται µε τυχαία δειγµατοληψία από γάλα το οποίο συλλέγεται από εγκαταστάσεις
     γαλακτοπαραγωγής, προκειµένου να ελέγχεται η τήρηση των σηµείων 3 και 4.
     Οι έλεγχοι µπορούν να γίνονται από ή για λογαριασµό:
     (α)   του υπευθύνου της επιχείρησης τροφίµων, η οποία παράγει το γάλα,
     (β)   του υπευθύνου της επιχείρησης τροφίµων, η οποία συλλέγει ή µεταποιεί το γάλα,
     (γ)   µιας οµάδας υπευθύνων επιχειρήσεων τροφίµων, ή
     (δ)   στο πλαίσιο εθνικού ή περιφερειακού προγράµµατος ελέγχου.
 ---pagebreak--- 3. (α) Οι υπεύθυνοι επιχειρήσεων τροφίµων πρέπει να κινούν διαδικασίες, ώστε το νωπό γάλα
       να ανταποκρίνεται στα ακόλουθα κριτήρια:
       (i)   για το νωπό γάλα αγελάδας:
         Περιεκτικότητα σε µικρόβια      ≤100 000 (*)
         στους 30οC (ανά ml)
         Περιεκτικότητα σε σωµατικά      ≤400 000 (**)
         κύτταρα (ανά ml)
       (ii)  για το νωπό γάλα άλλων ειδών:
         Περιεκτικότητα σε µικρόβια      ≤1 500 000 (*)
         στους 30οC (ανά ml)
   (β) Ωστόσο, εάν το νωπό γάλα από άλλα είδη εκτός των αγελάδων προορίζεται για την
       παρασκευή προϊόντων, τα οποία παρασκευάζονται από νωπό γάλα µε διαδικασία η
       οποία δεν απαιτεί θερµική επεξεργασία, οι υπεύθυνοι επιχειρήσεων τροφίµων πρέπει να
       λαµβάνουν µέτρα, ώστε να διασφαλίζουν ότι το χρησιµοποιούµενο νωπό γάλα
       ανταποκρίνεται στα ακόλουθα κριτήρια:
         Περιεκτικότητα σε µικρόβια      ≤500 000 (*)
         στους 30οC (ανά ml)
       (*)
             Κυλιόµενος διµηνιαίος γεωµετρικός µέσος όρος, µε τουλάχιστον δύο δείγµατα
             µηνιαίως.
       (**)
             Κυλιόµενος τριµηνιαίος γεωµετρικός µέσος όρος, µε τουλάχιστον µία
             δειγµατοληψία µηνιαίως, εκτός εάν η αρµόδια αρχή καθορίσει άλλη µεθοδολογία
             για να λαµβάνονται υπόψη οι εποχικές διακυµάνσεις των επιπέδων παραγωγής.
 ---pagebreak--- 4. Με την επιφύλαξη της οδηγίας 96/23/ΕΚ, οι υπεύθυνοι επιχειρήσεων τροφίµων κινούν
   διαδικασίες, ώστε να διασφαλίζουν ότι το νωπό γάλα δεν διατίθεται στην αγορά, εφόσον:
   (α)   περιέχει κατάλοιπα αντιβιοτικών σε ποσότητα η οποία, όσον αφορά οποιαδήποτε από
         τις ουσίες που απαριθµούνται στα Παραρτήµατα Ι και ΙΙΙ του κανονισµού (ΕΟΚ) αριθ.
         2377/901, υπερβαίνει τα επιτρεπόµενα δυνάµει του εν λόγω κανονισµού επίπεδα, ή
   (β)   το σύνολο των διαφόρων καταλοίπων αντιβιοτικών ουσιών υπερβαίνει κάποια µέγιστη
         επιτρεπόµενη τιµή.
5. Όταν το νωπό γάλα δεν πληροί το σηµείο 3 ή 4, ο υπεύθυνος επιχείρησης τροφίµων
   ενηµερώνει την αρµόδια αρχή και λαµβάνει µέτρα για την επανόρθωση της κατάστασης.
ΚΕΦΑΛΑΙΟ ΙΙ: ΑΠΑΙΤΗΣΕΙΣ ΓΙΑ ΤΑ ΓΑΛΑΚΤΟΚΟΜΙΚΑ ΠΡΟΪΟΝΤΑ
Ι. ΑΠΑΙΤΗΣΕΙΣ ΘΕΡΜΟΚΡΑΣΙΑΣ
1. Οι υπεύθυνοι επιχειρήσεων τροφίµων εξασφαλίζουν ότι, κατά την παραλαβή σε εγκατάσταση
   µεταποίησης, το γάλα ψύχεται γρήγορα σε θερµοκρασία 6 °C το ανώτατο και διατηρείται στη
   θερµοκρασία αυτή µέχρι τη µεταποίησή του.
2. Ωστόσο, οι υπεύθυνοι επιχειρήσεων τροφίµων δύνανται να διατηρούν το γάλα σε υψηλότερη
   θερµοκρασία, εφόσον:
   (α)   η µεταποίηση αρχίζει αµέσως µετά την άµελξη, ή εντός 4 ωρών από την παραλαβή
         στην εγκατάσταση µεταποίησης, ή
1
   Κανονισµός (ΕΟΚ) αριθ. 2377/90 του Συµβουλίου, της 26ης Ιουνίου 1990, για τη θέσπιση
   κοινοτικής διαδικασίας για τον καθορισµό ανώτατων ορίων καταλοίπων κτηνιατρικών
   φαρµάκων στα τρόφιµα ζωικής προέλευσης (ΕΕ L 224, 18.8.1990, σ. 1). Κανονισµός ο
   οποίος τροποποιήθηκε τελευταία από τον κανονισµό (ΕΚ) αριθ. 324/2004 της Επιτροπής (ΕΕ
   L 058, 26.2.2004, σ. 16).
 ---pagebreak---     (β)   η αρµόδια αρχή επιτρέπει υψηλότερη θερµοκρασία για τεχνολογικούς λόγους σχετικούς
          µε την παρασκευή ορισµένων γαλακτοκοµικών προϊόντων.
ΙΙ. ΑΠΑΙΤΗΣΕΙΣ ΓΙΑ ΤΗ ΘΕΡΜΙΚΗ ΕΠΕΞΕΡΓΑΣΙΑ
1.  Όταν νωπό γάλα ή γαλακτοκοµικά προϊόντα υφίστανται θερµική επεξεργασία, οι υπεύθυνοι
    επιχειρήσεων τροφίµων διασφαλίζουν ότι πληρούνται οι απαιτήσεις του κανονισµού (ΕΚ)
    αριθ. …/2003 *, Παράρτηµα ΙΙ, Κεφάλαιο ΧΙ.
2.  Όταν εξετάζουν, εάν θα υποβάλουν το νωπό γάλα σε θερµική επεξεργασία, οι υπεύθυνοι
    επιχειρήσεων τροφίµων πρέπει :
    (α)   να λαµβάνουν υπόψη τις διαδικασίες που καταρτίζονται σύµφωνα µε τις αρχές HACCP,
          δυνάµει του κανονισµού (ΕΚ) αριθ. …/2003 *, και
    (β)   να τηρούν τις τυχόν απαιτήσεις που επιβάλλει εν προκειµένω η αρµόδια αρχή, όταν
          εγκρίνει εγκαταστάσεις ή όταν διενεργεί ελέγχους σύµφωνα µε τον κανονισµό (ΕΚ)
          αριθ. …/2003 **.
*
    Η Υπηρεσία Επίσηµων Εκδόσεων θα θέσει τον αριθµό του κανονισµού για την υγιεινή των
    τροφίµων.
**
    Η Υπηρεσία Επίσηµων Εκδόσεων θα θέσει τον αριθµό του κανονισµού για την οργάνωση
    των επίσηµων ελέγχων.
 ---pagebreak--- ΙΙΙ.  ΚΡΙΤΗΡΙΑ ΓΙΑ ΝΩΠΟ ΓΑΛΑ ΑΓΕΛΑ∆ΩΝ
1.    Οι υπεύθυνοι επιχειρήσεων τροφίµων που παρασκευάζουν γαλακτοκοµικά προϊόντα κινούν
      διαδικασίες, ώστε να εξασφαλίζουν ότι, αµέσως πριν τη µεταποίηση:
      (α)   το νωπό γάλα αγελάδων που χρησιµοποιείται για την παρασκευή γαλακτοκοµικών
            προϊόντων έχει περιεκτικότητα σε µικρόβια σε θερµοκρασία 30ο C µικρότερη
            από 300 000 ανά ml, και
      (β)   το µεταποιηµένο γάλα αγελάδων που χρησιµοποιείται για την παρασκευή
            γαλακτοκοµικών προϊόντων έχει περιεκτικότητα σε µικρόβια σε θερµοκρασία 30ο C
            µικρότερη από 100 000 ανά ml.
2.    Όταν το γάλα δεν πληροί τα κριτήρια της παραγράφου 1, οι υπεύθυνοι επιχειρήσεων
      τροφίµων ενηµερώνουν την αρµόδια αρχή και λαµβάνουν µέτρα για τη διόρθωση της
      κατάστασης.
ΚΕΦΑΛΑΙΟ III: ΠΡΩΤΗ ΚΑΙ ∆ΕΥΤΕΡΗ ΣΥΣΚΕΥΑΣΙΑ
Η σφράγιση της συσκευασίας που προορίζεται για τον τελικό καταναλωτή πρέπει να γίνεται
αµέσως µετά την πλήρωση στην εγκατάσταση όπου πραγµατοποιείται η τελευταία θερµική
επεξεργασία των υγρών γαλακτοκοµικών προϊόντων, µε τη βοήθεια συστήµατος σφράγισης που
εµποδίζει τη µόλυνση. Το σύστηµα σφράγισης πρέπει να είναι σχεδιασµένο κατά τρόπον ώστε,
µετά το άνοιγµα, να είναι εµφανές και εύκολα ελεγχόµενο το ότι το δοχείο έχει ανοιχθεί.
 ---pagebreak--- ΚΕΦΑΛΑΙΟ ΙV: ΕΠΙΣΗΜΑΝΣΗ
1.   Επιπλέον των απαιτήσεων της οδηγίας 2000/13/ΕΚ, πλην των περιπτώσεων που
     προβλέπονται στο άρθρο 13, σηµεία 4 και 5 της εν λόγω οδηγίας, η επισήµανση πρέπει να
     αναγράφει ευκρινώς:
     (α)   για το νωπό γάλα που προορίζεται για άµεση ανθρώπινη κατανάλωση, τις λέξεις «νωπό
           γάλα»,
     (β)   για τα προϊόντα που παρασκευάζονται από νωπό γάλα, µε διαδικασία παρασκευής που
           δεν περιλαµβάνει θερµική επεξεργασία ή οιαδήποτε φυσικοχηµική επεξεργασία, τις
           λέξεις «από νωπό γάλα».
2.   Οι απαιτήσεις του σηµείου 1 εφαρµόζονται στα προϊόντα που προορίζονται για το λιανικό
     εµπόριο. Ο όρος «επισήµανση» περιλαµβάνει οιαδήποτε συσκευασία, έγγραφο, σηµείωση,
     ετικέτα, δακτύλιο ή ταινία που συνοδεύει τα προϊόντα αυτά ή που αναφέρεται σε αυτά.
ΚΕΦΑΛΑΙΟ V: ΣΗΜΑΝΣΗ ΑΝΑΓΝΩΡΙΣΗΣ
Κατά παρέκκλιση από τις απαιτήσεις του Παραρτήµατος ΙΙ, Τµήµα Ι:
1.   αντί να αναγράφει τον αριθµό έγκρισης της εγκατάστασης, το σήµα αναγνώρισης µπορεί να
     αναφέρει το σηµείο της πρώτης ή της δεύτερης συσκευασίας στο οποίο αναγράφεται ο
     αριθµός έγκρισης της εγκατάστασης,
2.   στην περίπτωση των επαναχρησιµοποιήσιµων φιαλών, το σήµα αναγνώρισης µπορεί να
     αναγράφει µόνον τα αρχικά της χώρας αποστολής και τον αριθµό έγκρισης της
     εγκατάστασης.
 ---pagebreak---                          ΤΜΗΜΑ Χ: ΑΥΓΑ ΚΑΙ ΠΡΟΪΟΝΤΑ ΑΥΓΩΝ
ΚΕΦΑΛΑΙΟ Ι: ΑΥΓΑ
1.   Στις κτιριακές εγκαταστάσεις του παραγωγού και µέχρι την πώλησή τους στον καταναλωτή,
     τα αυγά πρέπει να παραµένουν καθαρά, στεγνά, απαλλαγµένα από εξωτερικές οσµές, να
     προστατεύονται αποτελεσµατικά από τους κραδασµούς και να µην είναι εκτεθειµένα
     απευθείας στο φως του ήλιου.
2.   Τα αυγά πρέπει να αποθηκεύονται και να µεταφέρονται σε θερµοκρασία, κατά προτίµηση
     σταθερή, που εξασφαλίζει την καλύτερη δυνατή διατήρηση των ιδιοτήτων τους από πλευράς
     υγιεινής.
3.   Τα αυγά πρέπει να παραδίδονται στον καταναλωτή εντός 21 ηµερών το πολύ από την
     ωοτοκία.
ΚΕΦΑΛΑΙΟ ΙΙ: ΠΡΟΪΟΝΤΑ ΑΥΓΩΝ
Ι.   ΑΠΑΙΤΗΣΕΙΣ ΓΙΑ ΤΙΣ ΕΓΚΑΤΑΣΤΑΣΕΙΣ
Οι υπεύθυνοι επιχειρήσεων τροφίµων διασφαλίζουν, ότι οι εγκαταστάσεις παρασκευής προϊόντων
αυγών είναι κατασκευασµένες, διαρρυθµισµένες και εξοπλισµένες κατά τρόπο, ώστε να
εξασφαλίζεται ο διαχωρισµός των ακόλουθων εργασιών:
1)   πλύσιµο, στέγνωµα και απολύµανση των ακάθαρτων αυγών, όπου διεξάγονται,
2)   σπάσιµο των αυγών, συλλογή του περιεχοµένου τους και αφαίρεση κελύφους και µεµβράνης,
     και
3)   άλλες εργασίες, εκτός από αυτές που αναφέρονται στα σηµεία 1 και 2.
 ---pagebreak--- ΙΙ.  ΠΡΩΤΕΣ ΥΛΕΣ ΓΙΑ ΤΗΝ ΠΑΡΑΣΚΕΥΗ ΠΡΟΪΟΝΤΩΝ ΑΥΓΩΝ
Οι υπεύθυνοι επιχειρήσεων τροφίµων διασφαλίζουν ότι οι πρώτες ύλες που χρησιµοποιούνται στην
παρασκευή προϊόντων αυγών πληρούν τις ακόλουθες απαιτήσεις:
1.   Το κέλυφος των αυγών που χρησιµοποιούνται στην παρασκευή προϊόντων αυγών πρέπει να
     είναι πλήρως ανεπτυγµένο και να µην παρουσιάζει ρωγµές. Εντούτοις, τα ραγισµένα αυγά
     µπορούν να χρησιµοποιούνται στην παρασκευή προϊόντων αυγών, εάν η εγκατάσταση
     παραγωγής ή το κέντρο συσκευασίας τα παραδίδει απευθείας σε εγκατάσταση µεταποίησης,
     όπου πρέπει να σπάζονται, το συντοµότερο δυνατό.
2.   Αυγά σε υγρή κατάσταση που παράγονται σε εγκατάσταση εγκεκριµένη για το σκοπό αυτό
     µπορούν να χρησιµοποιούνται ως πρώτη ύλη. Τα αυγά σε υγρή κατάσταση πρέπει να
     παράγονται σύµφωνα µε τις απαιτήσεις των σηµείων 1, 2, 3, 4 και 7 του Μέρους ΙΙΙ.
ΙΙΙ. ΕΙ∆ΙΚΕΣ ΥΓΕΙΟΝΟΜΙΚΕΣ ΑΠΑΙΤΗΣΕΙΣ ΓΙΑ ΤΗΝ ΠΑΡΑΣΚΕΥΗ ΠΡΟΪΟΝΤΩΝ
     ΑΥΓΩΝ
Οι υπεύθυνοι επιχειρήσεων τροφίµων διασφαλίζουν ότι όλες οι εργασίες διεξάγονται κατά τρόπο,
ώστε να αποφεύγεται η µόλυνση κατά την παραγωγή, το χειρισµό και την αποθήκευση προϊόντων
αυγών, διασφαλίζοντας ιδίως τη συµµόρφωση µε τις ακόλουθες απαιτήσεις:
1.   Τα αυγά πρέπει να σπάζονται µόνον όταν είναι καθαρά και στεγνά.
 ---pagebreak--- 2. Τα αυγά πρέπει να σπάζονται κατά τρόπο ώστε να ελαχιστοποιείται ο κίνδυνος µόλυνσης,
   ιδίως διασφαλίζοντας κατάλληλο διαχωρισµό από άλλες εργασίες. Τα ραγισµένα αυγά πρέπει
   να µεταποιούνται το συντοµότερο δυνατό.
3. Ο χειρισµός και η µεταποίηση αυγών άλλων, πλην των αυγών ορνίθων, γάλων και
   φραγκόκοτας, πρέπει να γίνεται χωριστά. Όλος ο εξοπλισµός πρέπει να καθαρίζεται και να
   απολυµαίνεται, πριν ξαναρχίσουν οι εργασίες µεταποίησης των αυγών ορνίθων, γάλων και
   φραγκόκοτας.
4. Απαγορεύεται η φυγοκέντρηση ή η σύνθλιψη των αυγών για τη λήψη του περιεχοµένου τους,
   καθώς και η φυγοκέντρηση των άδειων κελυφών για τη λήψη υπολοίπων από ασπράδια
   αυγού για κατανάλωση από τον άνθρωπο.
5. Μετά το σπάσιµο, κάθε µέρος του προϊόντος αυγού πρέπει να υποβάλλεται σε µεταποίηση το
   ταχύτερο δυνατό για την εξάλειψη των µικροβιολογικών κινδύνων ή τη µείωσή τους σε
   αποδεκτά επίπεδα. Μια παρτίδα που έχει υποστεί ανεπαρκή µεταποίηση µπορεί να
   υποβάλλεται αµέσως και πάλι σε µεταποίηση στην ίδια εγκατάσταση, υπό τον όρο ότι η νέα
   αυτή µεταποίηση θα την καταστήσει κατάλληλη για κατανάλωση από τον άνθρωπο. Όταν
   διαπιστώνεται ότι µια παρτίδα είναι ακατάλληλη για κατανάλωση από τον άνθρωπο, πρέπει
   να µετουσιώνεται ώστε να διασφαλίζεται ότι δεν προορίζεται για κατανάλωση για τον
   άνθρωπο.
6. ∆εν απαιτείται µεταποίηση για το ασπράδι αυγών που προορίζεται για την παρασκευή
   αλβουµίνης (λευκωµατίνης) σε σκόνη ή σε κρυσταλλική µορφή και πρόκειται να υποβληθεί
   σε µεταγενέστερη θερµική επεξεργασία.
 ---pagebreak--- 7.  Εάν η µεταποίηση δεν πραγµατοποιείται αµέσως µετά το σπάσιµο, το αυγό σε υγρή
    κατάσταση πρέπει να αποθηκεύεται είτε σε κατάψυξη είτε σε θερµοκρασία που δεν
    υπερβαίνει τους 4°C· η περίοδος αποθήκευσης πριν από την επεξεργασία στους 4°C δεν
    πρέπει να υπερβαίνει τις 48 ώρες. Εντούτοις, οι απαιτήσεις αυτές δεν ισχύουν για τα προϊόντα
    που υποβάλλονται σε αφαίρεση σακχάρων, εφόσον η διαδικασία αφαίρεσης σακχάρων
    πραγµατοποιείται το συντοµότερο δυνατό.
8.  Τα προϊόντα που δεν έχουν σταθεροποιηθεί ώστε να διατηρούνται σε θερµοκρασία δωµατίου,
    πρέπει να ψύχονται στους 4°C το ανώτατο· τα προϊόντα που προορίζονται για κατάψυξη
    πρέπει να καταψύχονται αµέσως µετά τη µεταποίηση.
ΙV. ΑΝΑΛΥΤΙΚΕΣ ΠΡΟ∆ΙΑΓΡΑΦΕΣ
1.  Η περιεκτικότητα σε 3-υδροξυ-βουτυρικό οξύ δεν πρέπει να υπερβαίνει τα 10 mg/kg ξηράς
    ουσίας του µη µεταποιηµένου προϊόντος αυγού.
2.  Η περιεκτικότητα της πρώτης ύλης που χρησιµοποιείται για την παρασκευή προϊόντων αυγών
    σε γαλακτικό οξύ δεν πρέπει να υπερβαίνει το 1 g/kg ξηράς ουσίας. Εντούτοις, για τα
    προϊόντα που έχουν υποστεί ζύµωση, η τιµή αυτή πρέπει να είναι η τιµή που καταγράφεται
    πριν από τη διαδικασία ζύµωσης.
3.  Η ποσότητα των υπολειµµάτων κελυφών, µεµβρανών αυγών και άλλων σωµατιδίων στο
    µεταποιηµένο προϊόν αυγών δεν πρέπει να υπερβαίνει τα 100 mg/kg προϊόντος αυγού.
V.  ΕΠΙΣΗΜΑΝΣΗ ΚΑΙ ΣΗΜΑΝΣΗ ΑΝΑΓΝΩΡΙΣΗΣ
1.  Εκτός από τις γενικές απαιτήσεις για την αναγνωριστική σήµανση που καθορίζονται στο
    Παράρτηµα ΙΙ, Τµήµα Ι, οι παρτίδες προϊόντων αυγών που δεν προορίζονται για λιανική
    πώληση αλλά για να χρησιµοποιηθούν ως συστατικό στην παρασκευή άλλου προϊόντος,
    πρέπει να φέρουν ετικέτα που αναγράφει τη θερµοκρασία στην οποία πρέπει να διατηρούνται
    τα προϊόντα αυγών και την περίοδο διατήρησής τους.
 ---pagebreak--- 2.   Όσον αφορά τα αυγά σε υγρή κατάσταση, η ετικέτα που αναφέρεται στο σηµείο 1 πρέπει
     επίσης να φέρει την ένδειξη: «µη παστεριωµένα προϊόντα αυγών - η επεξεργασία να γίνει
     στον τόπο προορισµού» και να αναφέρει την ηµεροµηνία και ώρα του σπασίµατος.
                     ΤΜΗΜΑ ΧΙ: ΒΑΤΡΑΧΟΠΟ∆ΑΡΑ ΚΑΙ ΣΑΛΙΓΚΑΡΙΑ
Οι υπεύθυνοι επιχειρήσεων τροφίµων που παρασκευάζουν βατραχοπόδαρα και σαλιγκάρια που
προορίζονται για ανθρώπινη κατανάλωση πρέπει να συµµορφώνονται µε τις εξής απαιτήσεις:
1.   Οι βάτραχοι και τα σαλιγκάρια πρέπει να θανατώνονται σε εγκατάσταση που έχει
     κατασκευασθεί, διαρρυθµισθεί και εξοπλισθεί για τον σκοπό αυτό.
2.   Οι εγκαταστάσεις στις οποίες παρασκευάζονται βατραχοπόδαρα πρέπει να διαθέτουν ειδική
     αίθουσα για την αποθήκευση και το πλύσιµο των ζώντων βατράχων και για τη θανάτωση και
     την αφαίµαξή τους. Η αίθουσα αυτή πρέπει να είναι φυσικά διαχωρισµένη από την αίθουσα
     παρασκευής.
3.   Οι βάτραχοι και τα σαλιγκάρια που αποθνήσκουν χωρίς να θανατωθούν στην εγκατάσταση
     απαγορεύεται να χρησιµοποιούνται για ανθρώπινη κατανάλωση.
4.   Οι βάτραχοι και τα σαλιγκάρια πρέπει να υποβάλλονται σε οργανοληπτική εξέταση µε
     δειγµατοληψία. Εάν η εξέταση αυτή δείξει ότι ενδέχεται να περικλείουν κάποιον κίνδυνο, δεν
     πρέπει να χρησιµοποιούνται για ανθρώπινη κατανάλωση.
 ---pagebreak--- 5.   Αµέσως µετά την παρασκευή τους, τα βατραχοπόδαρα πρέπει να πλένονται καλά µε άφθονο
     τρεχούµενο πόσιµο νερό και να ψύχονται αµέσως σε θερµοκρασία παραπλήσια προς το
     σηµείο τήξης του πάγου, να καταψύχονται ή να µεταποιούνται.
6.   Μετά τη θανάτωση το ήπαρ - πάγκρεας των σαλιγκαριών πρέπει, αν ενδέχεται να περικλείει
     κάποιον κίνδυνο, να αφαιρείται και να µην χρησιµοποιείται για ανθρώπινη κατανάλωση.
      ΤΜΗΜΑ ΧΙΙ: ΤΕΤΗΓΜΕΝΟ ΖΩΙΚΟ ΛΙΠΟΣ ΚΑΙ ΚΑΤΑΛΟΙΠΑ ΖΩΙΚΟΥ ΛΙΠΟΥΣ
ΚΕΦΑΛΑΙΟ Ι: ΑΠΑΙΤΗΣΕΙΣ ΠΟΥ ΕΦΑΡΜΟΖΟΝΤΑΙ ΣΤΙΣ ΕΓΚΑΤΑΣΤΑΣΕΙΣ ΣΥΛΛΟΓΗΣ
Ή ΜΕΤΑΠΟΙΗΣΗΣ ΠΡΩΤΩΝ ΥΛΩΝ
Οι υπεύθυνοι επιχειρήσεων τροφίµων εξασφαλίζουν ότι οι εγκαταστάσεις συλλογής ή µεταποίησης
πρώτων υλών για την παραγωγή τετηγµένου ζωικού λίπους και καταλοίπων ζωικού λίπους
συµµορφώνονται µε τις ακόλουθες απαιτήσεις :
1.   Τα κέντρα συλλογής πρώτων υλών και περαιτέρω µεταφοράς τους προς τις εγκαταστάσεις
     µεταποίησης πρέπει να διαθέτουν εγκαταστάσεις για την αποθήκευση των πρώτων υλών σε
     θερµοκρασία 7οC το ανώτατο.
2.   Κάθε εγκατάσταση µεταποίησης πρέπει να διαθέτει:
     (α)  εγκαταστάσεις ψύξης,
 ---pagebreak---      (β)   αίθουσα αποστολής, εκτός εάν η εγκατάσταση αποστέλλει τετηγµένο ζωικό λίπος µόνο
           µε βυτιοφόρα, και
     (γ)   εάν χρειάζεται, κατάλληλο εξοπλισµό για την παρασκευή προϊόντων που αποτελούνται
           από τετηγµένο ζωικό λίπος αναµεµειγµένο µε άλλα τρόφιµα ή/και καρυκεύµατα.
3.   Ωστόσο, οι απαιτούµενες, βάσει των σηµείων 1 και 2, στοιχείο (α), εγκαταστάσεις ψύξης δεν
     είναι απαραίτητες, εάν οι διακανονισµοί για την προµήθεια πρώτων υλών εξασφαλίζουν ότι
     οι εν λόγω πρώτες ύλες δεν αποθηκεύονται ούτε µεταφέρονται χωρίς ψύξη εκτός από τις
     περιπτώσεις που προβλέπονται στο Κεφάλαιο ΙΙ, σηµείο 1, στοιχείο (δ).
ΚΕΦΑΛΑΙΟ ΙΙ: ΑΠΑΙΤΗΣΕΙΣ ΥΓΙΕΙΝΗΣ ΓΙΑ ΤΗΝ ΠΑΡΑΣΚΕΥΗ ΤΕΤΗΓΜΕΝΟΥ ΖΩΙΚΟΥ
ΛΙΠΟΥΣ ΚΑΙ ΚΑΤΑΛΟΙΠΩΝ ΖΩΙΚΟΥ ΛΙΠΟΥΣ
Οι υπεύθυνοι επιχειρήσεων τροφίµων που παρασκευάζουν τετηγµένα ζωικά λίπη και κατάλοιπα
ζωικού λίπους συµµορφώνονται µε τις ακόλουθες απαιτήσεις:
1.   Οι πρώτες ύλες πρέπει:
     (α)   να προέρχονται από ζώα, τα οποία έχουν σφαγεί σε σφαγείο και των οποίων τα σφάγια
           έχουν κριθεί κατάλληλα για ανθρώπινη κατανάλωση κατόπιν επιθεώρησης πριν και
           µετά τη σφαγή,
     (β)   να αποτελούνται από λιπώδεις ιστούς ή οστά απαλλαγµένα κατά το δυνατόν από αίµα
           και ακαθαρσίες,
 ---pagebreak---    (γ)  να προέρχονται από εγκαταστάσεις που έχουν καταχωρηθεί ή εγκριθεί δυνάµει του
        κανονισµού (ΕΚ) αριθ. .../2004* ή του παρόντος κανονισµού, και
   (δ)  να µεταφέρονται και να αποθηκεύονται µέχρι την τήξη τους υπό καλές συνθήκες
        υγιεινής και σε εσωτερική θερµοκρασία που δεν υπερβαίνει τους 7οC. Ωστόσο, οι
        πρώτες ύλες µπορούν να αποθηκεύονται και να µεταφέρονται χωρίς ψύξη, υπό τον όρο
        ότι υποβάλλονται σε τήξη εντός 12 ωρών µετά την ηµέρα λήψης.
2. Κατά την τήξη απαγορεύεται η χρήση διαλυτών.
3. Όταν το λίπος που προορίζεται για εξευγενισµό πληροί τα κριτήρια που καθορίζονται στο
   σηµείο 4, το τετηγµένο ζωικό λίπος που παρασκευάζεται σύµφωνα µε τα σηµεία 1 και 2
   µπορεί να υποβάλλεται σε εξευγενισµό στην ίδια ή σε άλλη εγκατάσταση, µε στόχο να
   βελτιωθούν τα φυσικοχηµικά χαρακτηριστικά του.
*
   Η Υπηρεσία Επίσηµων Εκδόσεων θα θέσει τον αριθµό του κανονισµού για την υγιεινή των
   τροφίµων.
 ---pagebreak--- 4.    Το τετηγµένο ζωικό λίπος, ανάλογα µε τον τύπο του, πρέπει να πληροί τα εξής πρότυπα:
                               Μηρυκαστικά                         Χοιροειδή                  Λοιπά ζωικά λίπη
                      Βρώσιµο ζωικό        Ζωικό      Βρώσιµο λίπος        Λαρδί και      Βρώσιµα Προς
                      λίπος                λίπος προς                      λοιπά λίπη                εξευγενισµό
                                                                           προς
                                                                           εξευγενισµό
                                                             (2)
                      Λίπος     ∆ιάφορα               Λαρδί      ∆ιάφορα
                      πρώτης
                      έκθλιψης
                      (1)
Ελεύθερα λιπαρά οξέα 0.75       1.25       3.0        0.75       1.25      2.0            1.25       3.0
(m/m% ελαϊκό οξύ)
ανώτατο όριο
Υπεροξείδιο Ανώτατο 4 meq/kg 4 meq/kg 6 meq/kg        4 meq/kg 4 meq/kg 6 meq/kg          4 meq/kg 10 meq/kg
όριο
Σύνολο αδιάλυτων      Ανώτατο όριο 0,15%              Ανώτατο όριο 0,5%
ακαθαρσιών
Οσµή, γεύση, χρώµα    Φυσιολογικό
(1)   Τετηγµένο ζωικό λίπος που παράγεται µε τήξη σε χαµηλή θερµοκρασία νωπού λίπους της καρδιάς, της σκέπης,
      (µείζον επίπλουν) των νεφρών και του µεσεντερίου βοοειδών και λίπος από αίθουσες τεµαχισµού.
(2)   Τετηγµένο ζωικό λίπος που παράγεται από τους λιπώδεις ιστούς των χοιροειδών.
5.    Τα κατάλοιπα ζωικού λίπους που προορίζονται για ανθρώπινη κατανάλωση πρέπει να
      αποθηκεύονται σύµφωνα µε τις ακόλουθες απαιτήσεις θερµοκρασίας.
      (α)    Όταν τα ινώδη κατάλοιπα ξυγκών έχουν παραχθεί µε τήξη σε θερµοκρασία 70οC το
             ανώτατο, πρέπει να αποθηκεύονται:
             (i)    σε θερµοκρασία 7οC το ανώτατο για περίοδο που δεν υπερβαίνει τις 24 ώρες, ή
             (ii)   σε θερµοκρασία το πολύ -18°C.
 ---pagebreak---      (β)   Όταν τα ινώδη κατάλοιπα ξυγκών έχουν παραχθεί µε τήξη σε θερµοκρασία υψηλότερη
           των 70οC και έχουν ποσοστό υγρασίας τουλάχιστον 10% (m/m), πρέπει να
           αποθηκεύονται:
           (i)   σε θερµοκρασία 7οC το ανώτατο για περίοδο που δεν υπερβαίνει τις 48 ώρες ή σε
                 οποιαδήποτε σχέση χρόνου/θερµοκρασίας που παρέχει ισοδύναµη εγγύηση, ή
           (ii)  σε θερµοκρασία το πολύ -18οC.
     (γ)   Όταν τα ινώδη κατάλοιπα ξυγκών έχουν παραχθεί µε τήξη σε θερµοκρασία υψηλότερη
           των 70οC και έχουν ποσοστό υγρασίας κατώτερο του 10% (m/m), δεν υπάρχουν ειδικές
           απαιτήσεις.
       TMHMA XΙΙΙ: ΣΤΟΜΑΧΙΑ, ΟΥΡΟ∆ΟΧΟΙ ΚΥΣΤΕΣ ΚΑΙ ΕΝΤΕΡΑ ΠΟΥ ΕΧΟΥΝ
                               ΥΠΟΒΛΗΘΕΙ ΣΕ ΕΠΕΞΕΡΓΑΣΙΑ
Οι υπεύθυνοι επιχειρήσεων τροφίµων που επεξεργάζονται στοµάχια, ουροδόχους κύστες και
έντερα πρέπει να συµµορφώνονται µε τις ακόλουθες απαιτήσεις:
1.   Έντερα, ουροδόχοι κύστες και στοµάχια ζώων δύνανται να διατίθενται στην αγορά µόνον
     εάν:
     (α)   προέρχονται από ζώα, τα οποία έχουν σφαγεί σε σφαγείο και των οποίων τα σφάγια
           έχουν κριθεί κατάλληλα για ανθρώπινη κατανάλωση κατόπιν επιθεώρησης πριν και
           µετά τη σφαγή,
     (β)   έχουν αλατισθεί, θερµανθεί ή ξηρανθεί, και
     (γ)   µετά την επεξεργασία που αναφέρεται στο σηµείο β), ελήφθησαν αποτελεσµατικά
           µέτρα για να αποτραπεί η εκ νέου µόλυνση.
 ---pagebreak--- 2. Τα στοµάχια, οι ουροδόχοι κύστες και τα έντερα που έχουν υποστεί επεξεργασία και δεν
   µπορούν να διατηρηθούν σε θερµοκρασία περιβάλλοντος, πρέπει να αποθηκεύονται σε
   συνθήκες απλής ψύξης χρησιµοποιώντας τις εγκαταστάσεις που προορίζονται για αυτόν το
   σκοπό έως τη στιγµή της αποστολής τους. Ειδικότερα, τα µη αλατισµένα ή αποξηραµένα
   προϊόντα πρέπει να διατηρούνται σε θερµοκρασία που δεν υπερβαίνει τους 3οC.
                               ΤΜΗΜΑ ΧΙV: ΖΕΛΑΤΙΝΗ
1. Οι υπεύθυνοι επιχειρήσεων τροφίµων που παρασκευάζουν ζελατίνη πρέπει να εξασφαλίζουν
   τη συµµόρφωση προς τις απαιτήσεις του παρόντος Τµήµατος.
2. Για τους σκοπούς του παρόντος Τµήµατος, «δέψη» είναι η σκλήρυνση των δορών µε τη
   χρήση φυτικών δεψικών παραγόντων, αλάτων χρωµίου ή άλλων ουσιών, όπως άλατα
   αλουµινίου, άλατα σιδήρου, πυριτικά άλατα, αλδεΰδες και κινόνες, ή άλλων συνθετικών
   σκληρυντικών παραγόντων.
ΚΕΦΑΛΑΙΟ Ι: ΑΠΑΙΤΗΣΕΙΣ ΓΙΑ ΤΙΣ ΠΡΩΤΕΣ ΥΛΕΣ
1. Για την παραγωγή ζελατίνης που προορίζεται να χρησιµοποιηθεί σε τρόφιµα, µπορούν να
   χρησιµοποιούνται οι εξής πρώτες ύλες:
   (α)   οστά,
   (β)   προβιές και δέρµατα εκτρεφόµενων µηρυκαστικών,
   (γ)   δέρµατα χοίρων,
   (δ)   δέρµα πουλερικών,
 ---pagebreak---    (ε)   τένοντες και νεύρα,
   (στ) προβιές και δέρµατα άγριων θηραµάτων, και
   (ζ)   δέρµα και οστά ψαριών.
2. Απαγορεύεται η χρήση δερµάτων και προβιών που έχουν υποβληθεί σε διαδικασία δέψης,
   ανεξάρτητα µε το αν η διαδικασία έχει ολοκληρωθεί ή όχι.
3. Οι πρώτες ύλες που απαριθµούνται στο σηµείο 1, στοιχεία (α) έως (ε) πρέπει να προέρχονται
   από ζώα, τα οποία έχουν σφαγεί σε σφαγείο και των οποίων τα σφάγια έχουν κριθεί
   κατάλληλα για ανθρώπινη κατανάλωση κατόπιν επιθεώρησης πριν και µετά τη σφαγή ή στην
   περίπτωση προβιών και δερµάτων από άγρια θηράµατα, που έχουν κριθεί κατάλληλα για
   ανθρώπινη κατανάλωση.
4. Οι πρώτες ύλες πρέπει να προέρχονται από εγκαταστάσεις που έχουν καταχωρηθεί ή εγκριθεί
   δυνάµει του κανονισµού (ΕΚ) αριθ. …/2004 * ή του παρόντος κανονισµού.
5. Τα κέντρα συλλογής και τα βυρσοδεψεία µπορούν επίσης να προµηθεύουν πρώτες ύλες για
   την παραγωγή ζελατίνης που προορίζεται για ανθρώπινη κατανάλωση, εάν έχουν λάβει ειδική
   άδεια από την αρµόδια αρχή και πληρούν τις ακόλουθες απαιτήσεις:
   (α)   Πρέπει να έχουν αίθουσες αποθήκευσης µε σκληρή επιφάνεια δαπέδων και λείους
         τοίχους που να καθαρίζονται και να απολυµαίνονται εύκολα και, οσάκις ενδείκνυται, να
         διαθέτουν ψυκτικές εγκαταστάσεις.
*
   Η Υπηρεσία Επίσηµων Εκδόσεων θα θέσει τον αριθµό του κανονισµού για την υγιεινή των
   τροφίµων.
 ---pagebreak---    (β)   Οι αίθουσες αποθήκευσης πρέπει να διατηρούνται σε ικανοποιητική κατάσταση από
         άποψη καθαριότητας και συντήρησης, ώστε να µην αποτελούν πηγή µόλυνσης των
         πρώτων υλών.
   (γ)   Εάν στους χώρους αυτούς αποθηκεύονται ή/και υποβάλλονται σε επεξεργασία πρώτες
         ύλες που δεν πληρούν τις απαιτήσεις του παρόντος Κεφαλαίου, αυτές πρέπει να
         διαχωρίζονται από τις πρώτες ύλες που πληρούν τις απαιτήσεις του παρόντος
         Κεφαλαίου καθ’ όλη τη διάρκεια της παραλαβής, αποθήκευσης, επεξεργασίας και
         αποστολής.
ΚΕΦΑΛΑΙΟ ΙΙ: ΜΕΤΑΦΟΡΑ ΚΑΙ ΑΠΟΘΗΚΕΥΣΗ ΠΡΩΤΩΝ ΥΛΩΝ
1. Κατά τη µεταφορά, την παράδοση σε κέντρο συλλογής ή σε βυρσοδεψείο και την παράδοση
   σε εγκατάσταση επεξεργασίας ζελατίνης, αντί του αναγνωριστικού σήµατος που προβλέπεται
   στο Παράρτηµα ΙΙ, Τµήµα Ι, οι πρώτες ύλες πρέπει να συνοδεύονται από έγγραφο που
   δηλώνει την εγκατάσταση προέλευσης και περιλαµβάνει τις πληροφορίες που προβλέπονται
   στο Προσάρτηµα του παρόντος Παραρτήµατος.
2. Οι πρώτες ύλες πρέπει να µεταφέρονται και να αποθηκεύονται σε κατάσταση απλής ψύξης ή
   κατάψυξης, εκτός εάν υποβάλλονται σε µεταποίηση εντός 24 ωρών από την αναχώρησή τους.
   Εντούτοις, τα απολιπασµένα και αποξηραµένα οστά ή οστεΐνη, οι αλατισµένες,
   αποξηραµένες και διατηρηµένες σε ασβέστιο προβιές και οι προβιές και τα δέρµατα που
   έχουν υποβληθεί σε επεξεργασία µε αλκάλι ή οξύ δύνανται να µεταφέρονται και να
   αποθηκεύονται σε θερµοκρασία περιβάλλοντος.
 ---pagebreak--- ΚΕΦΑΛΑΙΟ III: ΑΠΑΙΤΗΣΕΙΣ ΓΙΑ ΤΗΝ ΠΑΡΑΣΚΕΥΗ ΖΕΛΑΤΙΝΗΣ
1. Κατά τη διαδικασία παραγωγής ζελατίνης πρέπει να εξασφαλίζεται ότι:
   (α)   Όλα τα υλικά των οστών µηρυκαστικών, τα οποία προέρχονται από ζώα που έχουν
         γεννηθεί, εκτραφεί ή σφαγεί σε χώρες ή περιφέρειες χαρακτηρισµένες ως έχουσες
         χαµηλή συχνότητα ΣΕΒ σύµφωνα µε την κοινοτική νοµοθεσία, υποβάλλονται σε
         διαδικασία, η οποία εξασφαλίζει ότι έχουν λεπτοθρυµµατισθεί, απολιπανθεί µε θερµό
         νερό και υποβληθεί σε επεξεργασία µε αραιωµένο υδροχλωρικό οξύ (µε ελάχιστη
         συγκέντρωση 4% και pH<1,5) για διάστηµα τουλάχιστον δύο ηµερών ακολουθούµενη
         από αλκαλική επεξεργασία µε κορεσµένο διάλυµα ασβεστίου (pH>12,5) για διάστηµα
         τουλάχιστον 20 ηµερών µε αποστείρωση σε 138-140οC επί τέσσερα δευτερόλεπτα ή σε
         εγκεκριµένη ισοδύναµη διαδικασία, και
   (β)   οι λοιπές πρώτες ύλες υποβάλλονται σε επεξεργασία µε οξύ ή αλκάλι και στη συνέχεια
         ξεπλένονται µία ή περισσότερες φορές. Στη συνέχεια, πρέπει να ρυθµίζεται το pH. Η
         ζελατίνη πρέπει να εκχυλίζεται µε θέρµανση µία ή µε περισσότερες φορές διαδοχικά
         και στη συνέχεια να καθαρίζεται µε διήθηση και αποστείρωση.
2. Εάν ο υπεύθυνος επιχείρησης τροφίµων που παρασκευάζει ζελατίνη συµµορφώνεται µε τις
   απαιτήσεις που ισχύουν για τη ζελατίνη που προορίζεται για ανθρώπινη κατανάλωση για όλη
   τη ζελατίνη που παράγει, τότε µπορεί να παράγει και να αποθηκεύει ζελατίνη που δεν
   προορίζεται για ανθρώπινη κατανάλωση στην ίδια εγκατάσταση.
 ---pagebreak--- ΚΕΦΑΛΑΙΟ ΙV: ΑΠΑΙΤΗΣΕΙΣ ΓΙΑ ΤΑ ΕΤΟΙΜΑ ΠΡΟΪΟΝΤΑ
Οι υπεύθυνοι επιχειρήσεων τροφίµων πρέπει να εξασφαλίζουν ότι η ζελατίνη πληροί τα όρια για τα
κατάλοιπα που καθορίζονται στον παρακάτω πίνακα:
                   Κατάλοιπα                                     Ανώτατες
                                                                 τιµές
                   As                                            1 ppm
                   Pb                                            5 ppm
                   Cd                                            0,5 ppm
                   Hg                                            0,15 ppm
                   Cr                                            10 ppm
                   Cu                                            30 ppm
                   Zn                                            50 ppm
                   SO2 ( Reith Williams)                         50 ppm
                   H2O2 (Ευρωπαϊκή Φαρµακοποιία 1986 (V2O2)) 10 ppm
                                ΤΜΗΜΑ XV: ΚΟΛΛΑΓΟΝΟ
1.   Οι υπεύθυνοι επιχειρήσεων τροφίµων που παρασκευάζουν κολλαγόνο πρέπει να
     συµµορφώνονται µε τις απαιτήσεις του παρόντος Τµήµατος.
2.   Για τους σκοπούς του παρόντος Τµήµατος, «δέψη» είναι η σκλήρυνση των δορών µε τη
     χρήση φυτικών δεψικών παραγόντων, αλάτων χρωµίου ή άλλων ουσιών, όπως άλατα
     αλουµινίου, άλατα σιδήρου, πυριτικά άλατα, αλδεΰδες και κινόνες, ή άλλων συνθετικών
     σκληρυντικών παραγόντων.
 ---pagebreak--- ΚΕΦΑΛΑΙΟ Ι: ΑΠΑΙΤΗΣΕΙΣ ΓΙΑ ΤΙΣ ΠΡΩΤΕΣ ΥΛΕΣ
1. Για την παραγωγή κολλαγόνου που προορίζεται να χρησιµοποιηθεί σε τρόφιµα, δύνανται να
   χρησιµοποιούνται οι εξής πρώτες ύλες:
   (α)   προβιές και δέρµατα εκτρεφόµενων µηρυκαστικών,
   (β)   δέρµα και οστά χοίρων,
   (γ)   δέρµα και οστά πουλερικών,
   (δ)   τένοντες,
   (ε)   προβιές και δέρµατα άγριων θηραµάτων, και
   (στ) δέρµα και οστά ψαριών.
2. Απαγορεύεται η χρήση δερµάτων και προβιών που έχουν υποβληθεί σε διαδικασία δέψης,
   ανεξάρτητα από το αν η διαδικασία έχει ολοκληρωθεί ή όχι.
3. Οι πρώτες ύλες που απαριθµούνται στο σηµείο 1, στοιχεία (α) έως (δ) πρέπει να προέρχονται
   από ζώα, τα οποία έχουν σφαγεί σε σφαγείο και των οποίων τα σφάγια έχουν κριθεί
   κατάλληλα για ανθρώπινη κατανάλωση κατόπιν επιθεώρησης της προ και µετά τη σφαγή ή,
   στην περίπτωση προβιών και δερµάτων από άγρια θηράµατα, αφού αυτά έχουν κριθεί
   κατάλληλα για ανθρώπινη κατανάλωση.
 ---pagebreak--- 4. Οι πρώτες ύλες πρέπει να προέρχονται από εγκαταστάσεις που έχουν καταχωρηθεί ή εγκριθεί
   δυνάµει του κανονισµού (ΕΚ) αριθ. …/2003 * ή του παρόντος κανονισµού.
5. Τα κέντρα συλλογής και τα βυρσοδεψεία µπορούν επίσης να προµηθεύουν πρώτες ύλες για
   την παραγωγή κολλαγόνου που προορίζεται για ανθρώπινη κατανάλωση, εάν έχουν λάβει
   ειδική άδεια από την αρµόδια αρχή και πληρούν τις ακόλουθες απαιτήσεις:
   (α)   Πρέπει να έχουν αίθουσες αποθήκευσης µε σκληρή επιφάνεια δαπέδων και λείους
         τοίχους που να καθαρίζονται και να απολυµαίνονται εύκολα και, οσάκις ενδείκνυται, να
         διαθέτουν ψυκτικές εγκαταστάσεις.
   (β)   Οι αίθουσες αποθήκευσης πρέπει να διατηρούνται σε ικανοποιητική κατάσταση από
         άποψη καθαριότητας και συντήρησης, ώστε να µην αποτελούν πηγή µόλυνσης των
         πρώτων υλών.
   (γ)   Εάν στους χώρους αυτούς αποθηκεύονται ή/και υποβάλλονται σε επεξεργασία πρώτες
         ύλες που δεν πληρούν τις απαιτήσεις του παρόντος Κεφαλαίου, πρέπει να
         διαχωρίζονται από τις πρώτες ύλες που πληρούν τις απαιτήσεις του παρόντος
         Κεφαλαίου καθ’ όλη τη διάρκεια της παραλαβής, αποθήκευσης, επεξεργασίας και
         αποστολής.
ΚΕΦΑΛΑΙΟ ΙΙ: ΜΕΤΑΦΟΡΑ ΚΑΙ ΑΠΟΘΗΚΕΥΣΗ ΠΡΩΤΩΝ ΥΛΩΝ
1. Κατά τη µεταφορά, την παράδοση σε κέντρο συλλογής ή σε βυρσοδεψείο και την παράδοση
   σε εγκατάσταση επεξεργασίας κολλαγόνου, αντί του αναγνωριστικού σήµατος που
   προβλέπεται στο Παράρτηµα ΙΙ, Τµήµα Ι, οι πρώτες ύλες πρέπει να συνοδεύονται από
   έγγραφο που δηλώνει την εγκατάσταση προέλευσης και περιέχει τις πληροφορίες που
   ορίζονται στο Προσάρτηµα του παρόντος Παραρτήµατος.
*
   Η Υπηρεσία Επίσηµων Εκδόσεων θα θέσει τον αριθµό του κανονισµού για την υγιεινή των
   τροφίµων.
 ---pagebreak--- 2. Οι πρώτες ύλες πρέπει να µεταφέρονται και να αποθηκεύονται σε κατάσταση απλής ψύξης ή
   κατάψυξης, εκτός εάν υποβάλλονται σε µεταποίηση εντός 24 ωρών από την αναχώρησή τους.
   Εντούτοις, τα απολιπασµένα και αποξηραµένα οστά ή οστεΐνη, οι αλατισµένες,
   αποξηραµένες και διατηρηµένες σε ασβέστιο προβιές και οι προβιές και τα δέρµατα που
   έχουν υποβληθεί σε επεξεργασία µε αλκάλιο ή οξύ µπορούν να µεταφέρονται και να
   αποθηκεύονται σε θερµοκρασία περιβάλλοντος.
ΚΕΦΑΛΑΙΟ ΙΙΙ: ΑΠΑΙΤΗΣΕΙΣ ΓΙΑ ΤΗΝ ΠΑΡΑΣΚΕΥΗ ΚΟΛΛΑΓΟΝΟΥ
1. Το κολλαγόνο πρέπει να παράγεται µε διαδικασία που εξασφαλίζει ότι η πρώτη ύλη
   υποβάλλεται σε επεξεργασία που περιλαµβάνει πλύσιµο, προσαρµογή του pH µε οξύ ή
   αλκάλι ακολουθούµενη από µία ή δύο εκπλύσεις, διήθηση και εξώθηση ή σε εγκεκριµένη
   ισοδύναµη διαδικασία.
2. Το κολλαγόνο, αφού υποβληθεί στην διαδικασία που αναφέρεται στο σηµείο 1, µπορεί να
   υποβάλλεται σε διαδικασία ξήρανσης.
3. Εάν ένας υπεύθυνος επιχείρησης τροφίµων που παρασκευάζει κολλαγόνο, τηρεί τις
   απαιτήσεις που ισχύουν για το κολλαγόνο που προορίζεται για ανθρώπινη κατανάλωση όσον
   αφορά όλο το κολλαγόνο που παράγει, τότε µπορεί να παράγει και να αποθηκεύει κολλαγόνο
   που δεν προορίζεται για ανθρώπινη κατανάλωση στην ίδια εγκατάσταση.
 ---pagebreak--- ΚΕΦΑΛΑΙΟ ΙV: ΑΠΑΙΤΗΣΕΙΣ ΓΙΑ ΤΑ ΕΤΟΙΜΑ ΠΡΟΪΟΝΤΑ
Οι υπεύθυνοι επιχειρήσεων τροφίµων εξασφαλίζουν ότι το κολλαγόνο πληροί τις ανώτατες τιµές
καταλοίπων που καθορίζονται στον παρακάτω πίνακα.
               Κατάλοιπα                                     Ανώτατες τιµές
               As                                            1 ppm
               Pb                                            5 ppm
               Cd                                            0,5 ppm
               Hg                                            0,15 ppm
               Cr                                            10 ppm
               Cu                                            30 ppm
               Zn                                            50 ppm
               SO2 ( Reith Williams)                         50 ppm
               H2O2 (Ευρωπαϊκή Φαρµακοποιία 1986 (V2O2))     10 ppm
ΚΕΦΑΛΑΙΟ V: ΕΠΙΣΗΜΑΝΣΗ
Η πρώτη και η δεύτερη συσκευασία κολλαγόνου πρέπει να φέρουν τις λέξεις «κολλαγόνο
κατάλληλο προς ανθρώπινη κατανάλωση» και να αναφέρουν την ηµεροµηνία παρασκευής.
                                 ________________________
 ---pagebreak---                                                                                                   Προσάρτηµα στο ΠΑΡΑΡΤΗΜΑ ΙΙΙ
   ΥΠΟ∆ΕΙΓΜΑ ΕΓΓΡΑΦΟΥ ΠΟΥ ΣΥΝΟ∆ΕΥΕΙ ΤΙΣ ΠΡΩΤΕΣ ΥΛΕΣ ΠΟΥ ΠΡΟΟΡΙΖΟΝΤΑΙ
                                 ΓΙΑ ΤΗΝ ΠΑΡΑΓΩΓΗ ΖΕΛΑΤΙΝΗΣ Η ΚΟΛΛΑΓΟΝΟΥ
Ι.       Ταυτοποίηση των πρώτων υλών
Είδος προϊόντων:...............................................................................................................................
Ηµεροµηνία παρασκευής:.................................................................................................................
Είδος συσκευασίας:...........................................................................................................................
Αριθµός συσκευασιών: .....................................................................................................................
Εγγυηµένη περίοδος αποθήκευσης:..................................................................................................
Καθαρό βάρος (kg): ..........................................................................................................................
ΙΙ.      Προέλευση των πρώτων υλών
∆ιεύθυνση/εις και αριθµός/οί καταχώρησης της ή των εγκεκριµένων εγκαταστάσεων παραγωγής:
...........................................................................................................................................................
ΙΙΙ.     Προορισµός των πρώτων υλών
Οι πρώτες ύλες αποστέλλονται:
από τ…:.............................................................................................................................................
                                                                  (τόπος φόρτωσης)
προς: .................................................................................................................................................
                                                        (χώρα και τόπος προορισµού)
µε το εξής µεταφορικό µέσο: ............................................................................................................
Όνοµα και διεύθυνση του αποστολέα:..............................................................................................
Όνοµα και διεύθυνση του παραλήπτη: .............................................................................................
                                                             =================